Supreme Court himeynvun: Fahathugai'vanee kon'kameh?\nސުޕްރީމް ކޯޓު ހިމޭންވުން: ފަހަތުގައިވަނީ ކޮންކަމެއް؟\nފަނޑިޔާރު އަބްދުﷲ ދީދީގެ މައްސަލަ ޖޭއެސްސީން ބަލަން ފެށުމާއެކު ސުޕްރީމް ކޯޓުން އެތަށް އަމުރެއް ނެރުނު\nފަނޑިޔާރު އަބްދުﷲ ދީދީގެ ތަހުޤީޤުން ފެންމަތިވި ވާހަކަތަކާއެކު ސުޕްރީމް ކޯޓު އެއްކޮށް ހުއްޓުނު\nކ. މާލެ | 30 ޖޫން 2019 | އާދީއްތަ 01:20 | 19,016\nސުޕްރީމް ކޯޓުގެ ބައެއް ފަނޑިޔާރުން - ރައީސް އޮފީސް\nމީގެ ހަފްތާއެއްހާ ދުވަސްކުރިން ދިވެހިރާއްޖޭގެ ސުޕްރީމް ކޯޓުގެ ފަނޑިޔާރުން ދުވަހުގެ ދެކޮޅުގައި ގެންދެވީ ބޮޑެތި އަމުރުތަކެއް ނެރުއްވަމުންނެވެ. އެބޭފުޅުނާއި އެކުގައި މަސައްކަތްކުރެއްވި އެކުވެރިޔެއްގެ ދިފާއުގައި ކޮންމެ ފަދަ އަމުރެއް ނެރެންޖެހުނު ނަމަވެސް އެކަން ކުރެއްވުމުގައި އެބޭފުޅުން ތިއްބެވި އެވެ.\nޤާނޫނު އަސާސީގެ އެކިއެކި މާއްދާތައް ބޭނުންވާގޮތަށް މާނަކުރައްވައި، އެބޭފުޅުންނަކީ އެންމެފަހުބަސް ބުނާ ފަރާތްކަމަށާއި، އެ ބޭފުޅުންގެ މައްސަލަތައް ނުބެލޭނެކަމަށް ބުނެ ގެންދެވީީ މުއައްސަސާތަކުގެ މައްޗަށް އަމުރުތައް ނެރުއްވަމުންނެވެ. ދިވެހި ދައުލަތުގެ ތިން ބާރުގެ ތެރެއިން، ރައްޔިތުން އެތަނެއް ތަމްސީލްްކުރާ ރައްޔިތުންގެ މަޖިލީހުގެ މައްޗަށް ވެސް ގެންދެވީ ބަސް ވިދާޅުވަމުންނެވެ. ޤާނޫނު އަސާސީން ބާރު ދިން ޖޭއެސްސީގެ ބާރުތައް ގެންދެވީ ހަނިކުރައްވަމުންނެވެ.\nއެ ހުރިހާ ކަމެއްވެސް އެބޭފުޅުން ކުރައްވަމުންގެންދެވީ އެ ބޭފުޅުންގެ ތެރެއިން އެންމެ ފަނޑިޔާރެއްގެ ސުލޫކީ މައްސަލަތަކެއް ބަލަން ފެށުމާއެކު އެވެ. އެ މައްސަލަތައް ބަލަން ފެށީވެސް ޤާނޫނު އަސާސީން ބާރުދީ، ފަނޑިޔާރުންގެ މައްސަލަތައް ބެލުމަށް އުފެއްދި މިނިވަން ކޮމިޝަނުންނެވެ. ފަހަރުގައި އެބޭފުޅުންނަށް ކުރެއްވިފައިއޮތް ކަމަކުން، އެއިން ބޭފުޅެއްގެ މައްސަލައެއް ބަލާފާނެތީ ބިރުން ކުރެއްވިކަމަކަށްވެސް ވެދާނެ އެވެ.\nސުޕްރީމް ކޯޓުގެ ފަނޑިޔާރު އަހުމަދު އަބްދުﷲ ދީދީ، ޖޭއެސްސީން ކުރިއަށްގެންދިޔަ ތަހުޤީޤް ބައްދަލުވުމުގައި -- ފޮޓޯ: ރާއްޖެ.އެމްވީ\nކޮންމެއަކަސް ރައްޔިތުންނަށް މި ދެންނެވި ހުތުރު މަންޒަރުތަކެއް ދެެއްކުމަށްފަހު، ކުއްލި ގޮތަކަށް ސުޕްރީމް ކޯޓު ވަނީ ހިމޭންވެފަ އެވެ. ސުޕްރީމް ކޯޓުން ނެރެމުންދިޔަ ބޮޑެތި ބޮޑެތި އަމުރުތައް އެއްކޮށް ހުއްޓުމަކަށް އަޔެވެ. ހަމައެޔާއެކު އެބޭފުޅުންގެ ދިފާއުގައި ޕްރެސް ކޮންފަރެންސް ދެއްވުމަށް ގެންގުޅުއްވި ޑިޕާޓްމެންޓް އޮފް ޖުޑީޝަލް އެޑްމިނިސްޓްރޭޝަންގެ ނޫސްވެރިންގެ ބައްދަލުވުންތައްވެސް އެއްކޮށް ހުއްޓުމަކަށް އަޔެވެ.\nއެކުވެރި ފަނޑިޔާރުގެ ދިފާއުގައި އެބޭފުޅުން އެންމެފަހުން އެއްޗެއް ވިދާޅުވީ މި ޖޫން މަހުގެ 18 ވަނަ ދުވަހު އެވެ. ފަނޑިޔާރު މަނިކުފާނުގެ ތަހްގީގު އާންމުކޮށް ހުޅުވާލައިގެން ބޭއްވީ ޖޫން 20 ވަނަ ދުވަހު އެވެ. އެއަށް ފަހު މައްސަލަ ފެންމަތިވެފައިވާ ފަނޑިޔާރު މަނިކުފާނުގެ މައްސަލައާ ގުޅޭ ގޮތުން ސުޕްރީމް ކޯޓުން ބަހެއް ވިދާޅެއްނުވެ އެވެ.\nޤާޟާއީ އަހަރު 2019 ރައީސުލްޖުމްހޫރިއްޔާ އިފްޠިތާހުކޮށްދެއްވުން (18 ފެބުރުއަރީ 2019), ރައީސް ސޯލިހާއެކު ސުޕްރީމް ކޯޓުގެ5ފަނޑިޔާރުން -- ފޮޓޯ: ރައީސް އޮފީސް\nސުވާލަކީ ތަހުޤީޤް ބައްދަލުވުުމަށްފަހު ސުޕްރީމް ކޯޓަށް ކުއްލި ހިމޭންކަމެއް މި ލިބުނީ ކީއްވެތޯ އެވެ. ފަނޑިޔާރު މަނިކުފާނުގެ މައްޗަށް ތުހުމަތުކުރެއްވުނު ހުތުރުވެގެންވާ ކަންކަމުގެ ސަބަބުން ލަދުން އެއްޗެއް ވިދާޅުވާން ބޭނުންފުޅު ނުވީހެއްޔެވެ. ނުވަތަ ސަސްޕެކްޓް އެކަކެއްގެ ފޯން ލޮގްތަކުގައި އިތުރު ނަންތަކެއް ހުރީ ހެއްޔަވެ. ނުވަތަ ދައުލަތުގެ ބާރުތަކުުގެ ތެރެއިން އެ ބޭފުޅުންނާއި ދެކޮޅުވާ ފަރާތްތަކުގެ ބާރުތައް ކަނޑަވާލުމަށް "ބޮޑު އެއްޗެއް" ކައްކަމުން ގެންދަނީތޯ އެވެ. ނުވަތަ ދައުލަތުގެ އަނެއް ދެ ބާރު، އިމުގެ ތެރެއިން ގާނޫނާއި އެއްގޮތަށް ކުރައްވަމުން ގެންދަވާ ކަންކަމުގެ ބާރު ގަދައީ ކަމަށް ގަބޫލްކުރަނީ ކަމަށް ވެދާނެ އެވެ.\nމިއިން ކޮންމެގޮތަކަށްވެސް ކަންވުމަކީ އެކަށީގެންވާކަމެކެވެ. ނަމަވެސް އާންމުކޮށް ހުޅުވާލައިގެން ބޭއްވި ތަހުޤީޤުން ފަނޑިޔާރަށް ކުރެއްވުނު ތަހުމަތުތަކާއެކު އެ ބޭފުޅާގެ ދިފާއުގައި ނިކުންނެވުމަކީ "ލަދުގެ ކަންފުޅެއްވެސް" ހުންނެވި ފަނޑިޔާރެއްކަމުގައިވާނަމަ ކުރައްވާނެ ކަމެއް ނޫނެވެ. އަދި ޖަވާބުދާރީ ކުރުވުމާއި، ހިންގުމުގެ ނިޒާމް މީޒާން ހަމަކޮށް ހިނގަންޖެހޭނެ ކަމަށް ގަބޫލްކުރެވޭ ބޭފުޅަކަށް ވެސް، މިހާރު ހުރި ތުހްމަތުތައް ކޮޅެއްގައި ޖެހެންދެން ހުންނެވުމަކީ އެންމެ ރިވެތި ގޮތް ކަމަށް ގަބޫލްކުރެވޭނެ އެވެ.\nއެހެނީ ހުކުމްކުރެއްވުމަށް އެކި ފަރާތްތަކުން ފައިސާ ނެންގެވުމާއި، މަޤާމުގެ ނުފޫޒުން އަނބިކަނބަލުންނަށް ވަޒީފާ ހޯދައިދެއްވުމުން ފެށިގެން، ރާއްޖެއިން ބޭރަށް ވަޑައިގެންނެވުމަށް ޑޮލަރު ބޭނުންވެގެންވެސް މެސެޖުތައް ކުރެއްވިކަން ވަނީ ފަޅައަރާފަ އެވެ. އެޔަށްވުރެ ނުރައްކާތެރި އަދި ހުތުރުވެގެންވާ ޖަރީމާއެއްގެގޮތުން މިނިވަން ނިއުސްގެ ނޫސްވެރިޔާ އަހުމަދު ރިލްވާން ގެއްލުވާލި މައްސަލާގައި ހައްޔަރުކުރެވުނު ފަރާތެއް ދޫކޮށްލުމަށް ކުށުގެ ވެށީގައި ހިމެނޭ ފަރާތަކާއި މުއާމަލާތްކޮށް، އެ މީހާ ދޫކޮށްލާފައިވާކަން ފުލުހުންގެ ތަހުޤީޤުން ހަމަވާކަމަށް ޖޭއެސްސީން ވަނީ ތުހުމަތުކޮށްފަ އެވެ.\nޤާޟާއީ އަހަރު 2019 ރައީސުލްޖުމްހޫރިއްޔާ އިފްޠިތާހުކޮށްދެއްވުން (18 ފެބުރުއަރީ 2019), ފަނޑިޔާރު ދީދީ އާއި ގާޒީ ހައިލަމް -- ފޮޓޯ: ރައީސް އޮފީސް\nދެންއޮތީ ތަހުޤީޤަށް ހާޒިރުކުރެވުނު ފަނޑިޔާރު ފިޔަވައި ދެންތިއްބެވި ފަނޑިޔާރުންނަށް ކުރެވޭ ތުހުމަތުތަކެވެ. ތުންތުން މަތިން ދެކެވޭ ވާހަކަތަކުން ރަނގަޅު ފެންވަރުގެ ތަހުޤީޤެއް ހިންގައިފިނަމަ ސުޕްރީމް ކޯޓުގެ ބެންޗުގައި ސަލާމަތްވާނެ ބޭފުޅެނެތެވެ. އޭގެތެރޭގައި ދެ ދުވަހު ދެގޮތަށް ހުކުމްތައް ނެރުއްވި ފަނޑިޔާރުން ތިއްބެވިއިރު، ބާކީ ތިއްބެވި ފަނޑިޔާރުންގެ މައްޗަށްވެސް ބޮޑެތި ތުހުމަތުތަކެއް ކުރެވިފައިވެއެވެ.\nދެންއޮތީ ސުޕްރީމް ކޯޓުން ފަނޑިޔާރުގެ ދިފާއުގައި ބޮޑު އެއްޗެއް ކައްކަނީތޯ ކުރެވޭ ސުވާލު އެވެ. ކަން އައިސްފައިވާ ހިސާބަށް ބަލާއިރު، ސުޕްރީމް ކޯޓަށް އިތުރު ކަމެއްކުރެވިދާނެކަމަކަށް ގަބޫލެއް ނުކުރެވެ. ރައީސް އިބްރާހިމް މުހައްމަދު ސޯލިހް ނެރުއްވި ބަޔާނުގައި އެމަނިކުފާނުވެސް އެ ވަނީ ޤާނޫނު އަސާސީގައިވާ މާއްދާތައް ކޯޓަށް ހަދާންކޮށްދީފަ އެވެ. އަދި ދައުލަތުގެ އެންމެ އިސްވެރިޔާގެ ހައިސިއްޔަތުން އަޅަންޖެހޭ ހުރިހާ ފިޔަވަޅެއް އަޅުއްވާނެކަމަށް ވިދާޅުވެފައިވެއެވެ.\nރައީސް އިބްރާހިމް މުހައްމަދު ސޯލިހާއި، އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ -- ފޮޓޯ: ރައީސް އޮފީސް\nކޮންމެގޮތެއްގައި ނަމަވެސް ސުޕްރީމް ކޯޓުން ޖެއްސެވި ސަކަރާތުން ޔަޤީންވެގެންދިޔަކަމަކީ އެބޭފުޅުންގެ ބެންޗުން ވަކިކުރަންޖެހޭކަމެވެ. އަދި އެކަން ލަސްނުކޮށް އަވަހަށްކުރަންޖެހޭ ކަމެވެ. ދެން އޮތީ ރައްޔިތުންގެ މަޖިލީހުން އެކަމުގައި އަމަލުކުރާނެގޮތެއް ބެލުމެވެ. ފަނޑިޔާރުގެ މައްޗަށް ކުރެވިފައިވާ ތުހްމަތުތައް ދޮގުކުރައްވާފައިވާއިރު، ދިފާއުގައި ދައްކަވާނެ ވާހަކަތައް ވެސް ޝައުގުވެރިވާނެ އެވެ.\nބައެެއް ކަހަލަ މައްސަލަތަކުގައި ބޮޑެތި ތުހްމަތުތަކެއް ކުރެވި އަދި އެކަމުގައި ހެކި ހުރެ، ދިފާއުގައި ވައްވައް ޖަހާނަމަ އެފަދަ މީހުންނަކީ އިންސާާނީ ތޮބީއަތް ގެއްލިފައިވާ މީހުންކަމަށް ދެކޭނެ އެވެ. އެހެން ގޮތަކަށް ބުނާނަމަ ބޮލުރޮދި ކެނޑިފައިވާ މީހުންނޭ ވެސް ބުނެފާނެ އެވެ.


School Kudhinthakeh Rape Kuri Massalaagai Principle Ah Maruge Hukum Ivvaifi - Vaguthu\n9 މަސް ކުރިން ( ފެބުރުއަރީ 16, 2021 )\nއިންޑިއާގެ ޕަތްނާ ސިޓީގައި ސްކޫލް ކުދިންތަކެއް ރޭޕްކުރި މައްސަލައިގައި އެ ސްކޫލުުގެ ޕްރިންސިޕަލަށް މަރުގެ ހުުކުުމް އިއްވައިފިއެވެ.\nޕަތްނާގައި ހުންނަ ޕްރައިވެޓް ސްކޫލެއްގެ ކުދިންތަކެއް ރޭޕްކުރި މައްސަލަ ފެންމަތިވެެފައި ވަނީ 2018 ވަނަ އަހަރުއެވެ.\n"ޓައިމްސް އޮފް އިންޑިއާ" އިން ރިޕޯޓުކޮށްފައިވާ ގޮތުގައި ސްކޫލް ކުދިންތަކެެއް ރޭޕްކޮށްފައިވާ މައްސަލައިގައި ހުކުމް އިއްވާފައި ވަނީ އަރްވިންދް ކުމާރު ކިޔާ މީހެއްގެ މައްޗަށެވެ. މަރުގެ ހުކުމް އިއްވުމުގެ އިތުރުން އޭނާ ވަނީ 50،000 ރުޕީސް އިން ޖޫރިިމަނާކޮށްފައެވެ.\nމި ޕްރިންސިޕަލު ވަނީ އެ މަގާމުގައި ހުރެގެން 2018 ވަނަ އަހަރުގެ ތެރޭގައި ގްރޭޭޑް ފަހެއްގައި ތައުލީމް ހާސިލްކުރަމުުން ދިިޔަ ކުޑަ އަންހެން ކުދިިންތަކެއް ރޭޕްކޮށްފައެވެެ. މިިކަން ހަ މަސް ދުވަސް ވަންދެން އޭނާ ކުރި ކަމަށްވެއެވެ.\nމި މައްސަލަ ފެންމަތިވެފައިި ވަނީ އެތަނުން ކުއްޖަކު 2018 ވަނަ އަހަރުގެ ތެރޭގައި، ސްކޫލް ނިންމާފައި ގެއަށް ގޮސް ހޮޑުލުމުގެ ސަބަބުން ބެލެނިވެރިޔާ އަށް މިކަހަލަ ތުހުުމަތެއް ކުރެވިގެން ޖެއްސި މައްސަލައަކާ ގުޅިގެން ކޮށްފައިވާ ތަހުގީގުންނެވެ. އުމުރުން އެންމެ 10 އަހަރުގެ އެ ކުޑަ އަންހެން ކުއްޖާ ވަނީީ ރޭޕްކުރުމުގެ ސަބަބުން ބަނޑު ބޮޑުވެފައެވެެ. އެ ކުއްޖާގެ ބަނޑުގައި އޮތް ދަރީގެ ޑީއެންއޭ އާއި ޕްރިންސިޕަލްގެ ޑީއެންއޭ ދިމާވާ ކަމަށް ވެއެވެ.\nއިންޑިއާ ގާނޫނުގެ "ޖިންސީ މައްސަލަތަކުން ކުޑަކުދިން ރައްކާތެރި ކުުރުމުގެ" ގާނޫނުގެ ދަށުން ހުށަހަޅާފައިިވާ މިވާ މައްސަލައާ ގުޅިގެން ކުރު މުއްދަތެއްގެ ތެރޭގައި ފުލުހުން ވަނީ މިކަން ތަހުގީީގުކޮށް ގިނަ ހެކިތަކެއް ހޯދައިފައެވެ.\nއޭގެ ކުޑަ ދުވަސްކޮޅެއް ފަހުން އެ ޕްރިންސިޕަލް ވަނީ ހައްޔަރުކޮށްފައެެވެ.\nއިންޑިއާ އަކީ ރޭޕްގެެ މައްސަލަތައް ގިނަ ގައުމެކެވެ. ކޮންމެ އަހަރެއްގެ މައްޗަށް އެތައް ކުދިންނެއް އިންޑިއާގައި އަންނަނީ ރޭޕްކުރަމުންނެވެ.\nއެމްޑީޕީ މީހެއްނަމަތާ ސަލާމަތް ކޮށްދެވޭނީ ވެސް.\nފެބުރުއަރީ 17, 2021 07:04


ރަސޫލް ޞޢވ, އެންމެ ގިނައިން މި2ދުޢާ ކުރެއްވެވީ ކީއްވެ؟\nއެއްވެސް ކަމެއް ރަސޫލް ﷺ ކުރައްވަވައިފިނަމަ އެކަމުގައި މީސްތަކުންނަށް ފައިދާކުރާނެ ސަބަބުތަކެއް ހުންނާނެއެވެ. މީސްތަކުންގެ ފައިދާއަށް މެނުވީ ހަމައެންމެ ކަމެއްވެސް ކުރައްވާފައެއް ނުވެއެވެ. އެންމެ ކުޑަމިން އެބަސްފުޅަކުން މީސްތަކުން ފައިދާކުރާނެ ބަސްފުޅެއް ނޫނީ ޙަދީޘްކުރައްވަވާފައެއް ނުވެއެވެ.\nރަސޫލް ﷺ ޙަދީޘްކުރެއްވެވި ކޮންމެ ބަސްފުޅަކީ ﷲ ތަޢާލާގެ އިޛްނަފުޅާއިއެކު މީސްތަކުންނަށް އެއިން ފައިދާކުރާނެ ބަސްފުޅެއްކަން ސާބިތުވުން މިދަނީ ދުވަހެއް ދުވަހަށް އިތުރުވަމުންނެވެ. އެކަމުގެ އިތުރު ހެކިތައް ފެންނަމުންނެވެ. އެންމެ ބޮޑަށް ޙައިރާންވާންޖެހޭ އެއްކަމަކީ ގިނަ ހެކިތައް ފެނި އެކަމުގެ ވާހަކަ ފަތުރަަނީވެސް މުސްލިމުން ނޫން މީހުންކަމެވެ. ސައިންސްވެރިން ނުވަތަ ޑޯކްޓަރުން ކިޔައިގެން އުޅޭ ބައަކު ކަމެވެ.\nކޮންމެއަކަސް މުސްލިމުންގެ އިތުރަށް މުޅި ދުނިޔެއަށް ފެތުރިފައިވާ އެންމެ ބޮޑު އެއްވަބާއަކީ މީސްތަކުންގެ ކިބައިގައި ސާބިތުކަންކުޑަވުމެވެ. ނުވަތަ ނެތުމެވެ. ދުވާލަކު ގޮތަކަށް ކަންކަމުގައިވިސްނާކަމެވެ. ގަޑިއަކު ގޮތަކަށް ފިކުރުބަދަލުކުރަމުން ގެންދާ ކަމެވެ. މުސްލިމުންގެ ދީނީ ފިކުރު އެއީ ަބދަލުކުރެވޭނެ އެއްޗެއް ނޫނެވެ. މަރުވެ ދުނިޔެ ދޫކުރަންޖެހެންދެން ވެސް ތިބެން ޖެހޭނީ ﷲ ތަޢާލާޢަށް ފުރިހަމަގޮތުގައި އީމާންވެގެންނެވެ. ކީރިތި ޤުރްއާނަށާއި ސުންނަތަށް ޢަމަލުކުރުންމަތީގައެވެ. ހަމައެންމެ ކަމަކަށްވެސް ބަދަލެއްވެސް އަދި އުނ8 އިތުރެއްވެސް ނުގެނެވޭނެއެވެ! ފަރުވާކުޑައެއްވެސް ނުކުރެވޭނެއެވެ.\nވީމާ މި ދެދުޢާ ރަސޫލް ﷺ އެހައިގިނައިން ކުރެއްވެވި ސަބަބު އެއޮތީ ފެންނާށެވެ! ދުނިޔޭގެ ދަޅަތަކަށް ނުހެއްލި ﷲ ތައާލާގެ މަގުގައި ސާބިތުވެވުނު އަޅަކަށް މެނުވީ ސުވަރުގެ ނުލިބޭނެތީއެވެ!\nއަދި އެއްކަންތައް ފާހަގަކޮށްލާނަމެވެ. މިބާވަތުގެ ދުޢާ ފަދަ ކަންކަން ފާހަގަކުރުމުން "ތިއީ ކުރިންވެސް ދަންނަ ދުޢާއެއް" ކަމަށ އެބަ ބުނެއެވެ. ޙަދީޘް ފޮތްތަކުގައި ނެތް ދުޢާއެއް ނުވަތަ ޙަދީޘްފުޅެއް އަހަރެމެންނަކަށް ރަސޫލް ﷺ އާއި ގުޅޫވައިގެން ނުގެނެވޭނެއެވެ. އަހަރެމެންނަށް މިކުރެވޭ މަސައްކަތަކީ މީސްތަކުންނަށް ހަނދުމަކޮށްދޭން މަސައްކަތްކުރުމެވެ. "ދީނަކީ ނަޞޭޙަތެވެ! ނަބޭޙަތަކީ ހަނދުމަކޮށްދިނުމެވެ!"\nއިމާމް ޢުމަރު ސުލައިމާން ވިދާޅުވެފައިވެއެވެ.\nއިންސާނާގެ ހިތަކީ އަބަދުވެސް ތެޅިތެޅި އޮންނައެއްޗެކެވެ. އަދި އަބަދުވެސް ގިނަ ކަންތައްތަކެއް ހިތަށް އަރައި ފައިބަމުންދާނެއެވެ. އެއީ މީހައި ދިރިހުރިހައި ހިނދަކު ނިމޭނެ ކަމެއް ނޫނެވެ. އެހެންކަމުން އިންސާނާއަށް އެންމެ މުހިންމު އެއް ކަމަކީ އެމީހެއްގެ ހިތް އީމާނުން ފުރާފައި ބޭއްވުމެވެ. އީމާންތެރިކަމުން ފުރާލާފައި ބޭއްވުމެވެ. ރަސޫލް (ﷺ) އެންމެ ބޮޑަށް މަސައްކަތްޕުޅު ކުރެއްވެވި އެއްކަމަކީ އެއީއެވެ.\nއީމާންކަމުން ހިތް ފުރާލަން މަސައްކަތްކުރާ ވަރަކަށް ޝައިޠާނާ މަސައްކަތްކުރާނީ ހިތުން އީމާންކަން މަދުކުރުމަށެވެ. ކުޑަކުރުވުމަށެވެ. ވީމާ އެކުގައި ސާބިތުކަން ދެއްވެވުން އެދި ﷲ ތަޢާލާ އަސް ގިނަގިނައިން ދުޢާކުރަން ޖެހޭނެއެވެ. ރަސޫލް (ﷺ) އެންމެ ގިނައިން ދުޢާކުރެއްވެވީ އެކަމަށް އެދިވަޑައިގެނެވެ.\n"ހިތްތައް ފުރޮޅުއްވަވައި ބަދަލުކުރައްވަވާ އިލާހް އެވެ! މިއަޅާގެ ހިތް އިނބަ ﷲ ގެ މަގުގައި ސާބިތުކޮށްދެއްވަވާނދޭވެ!" މިއީ އެކަމަށް އެދި ވަޑައިގެން ރަސޫލް (ޞޢވ) ކުރެއްވެވި ދުޢާއެވެ. އެއީ ކީއްވެގެން ކަމާއިމެދު ވިސްނައިލާށެވެ! ފެން އެއްޗެކެވެ. އަބަދު ކެކެނީއެވެ. ކެކޭ ވަރަކަށް ފެން ދާނީ މަދުވަމުންނެވެ. ހިނދެމުންނެވެ. ހިތުގައި އީމާންކަން ހަރުލައްވައި އިތުރުކުރަން ޖެހެނީ މި ސަބަބަށްޓަކައެވެ.\nވިސްނައިލަން ޖެހޭ ކަމަކީ އިސްލާމް ދީނުގައި އެންމެ ފުރިހަމައަށް ސާބިތުވެވަޑައިގެން ހުންނެވި ރަސޫލް (ﷺ) މިދުޢާ އެންމެ ގިނައިން ކުރެއްވެވުމުން އަހަރެމެންގެ އީމާންކަން މިހައި ބަލިކަށިއިރު މިދުޢާ ކުރުން ގިނަކުރަން ޖެހޭނެ މިންވަރެވެ.\nމިދުޢާ ކުރެއްވުމާއިއެކުވެސް ހަމަ މިފަދަ މޭރުމަކުން އިތުރު ދުޢާއެއް އެހައިމެ ގިނައިން ކުރެއްވެވިއެވެ.\n"اللهم مصرف القلوب صرف قلوبنا على طاعتك"\n"ހިތްތަކަށް މަގުދައްކަވާ އިލާހްއެވެ. ޠާޢަތުގެ މަގަށް މިއަޅާގެ ހިތް ފަހިކޮށްދެއްވަވާނދޭވެ! (ހެޔޮ އަމަލުތައް ކުރުމަށް މިއަޅާއަށް މަގުދައްކަވައިދެއްވަވާނދޭވެ!" މިދުޢާގައި އެދިވަޑައިގަންނަވަނީ ހެޔޮ އަމަލުތައް ކުރެއްވެވުމަށް މަގުފަހިކޮށްދެއްވެވުމަށެވެ. ޠާޢަތުގެ މާނައިގައި ނަމާދުކުރުމާއި ޛިކުރުކުރުމާއި އެންމެހައި ހެޔޮ އަމަލުތައް ކުރުން ހިމެނެއެވެ.\nމީސްތަކުންނޭވެ! ރަސޫލް (ﷺ) އީ އެންމެ މަތިވެރިޞާޙިބާއެވެ! އެންމެހައި އުނިސަފަތަކުން ސަލާމަތްވެވަޑައިގެން ހުންނެވި އިންސާނާއެވެ! ނަމަވެސް މި ދެ ދުޢާއަކީ އެންމެ ގިނައިން ކުރެއްވެވި ދެ ދުޢާކަމުގައި ވުމުން އުނިސިފަތަކުން ފުރިގެން ތިބި އަހަރެމެން މި ދެ ދުޢާ ކުރުނަ ގިނަކުރަން ޖެހޭނެ މިންވަރު ހިތަށް ގެންނާށެވެ.


އިތުބާރު ގެއްލުނު ކެޕާ ދެ އަހަރު ފަހުން ބަތަލަކަށް\nޢަލީ ޝަހީމް 12 އޮގަސްޓް 20215މަސް ކުރިން\nކީޕަރު ކެޕާ (ކ) ސުޕަ ކަޕް ތަށި ހިފައިގެން\n71 މިލިއަން ޕައުންޑަށް 2018 ވަނަ އަހަރު އިނގިރޭސި ކްލަބް ޗެލްސީ އަށް ބަދަލުވުމަށް ފަހު ސްޕެއިންގެ ގޯލްކީޕަރު ކެޕާ އަރިޒަބަލާގާ އައީ އެޓީމުގައި ރަނގަޅު ކުޅުމެއް ދައްކަމުންނެވެ. އެކަމަކު ވަކި ހިސާބަކުން ފޯމު ދަށްވެ އޭނާ އަށް ޗެލްސީ ޓީމުގެ ފުރަތަމަ އެގާރައިން ފުރުސަތު ގެއްލުނެވެ. ޗެލްސީގައި ކެޕާ އަށް އެންމެ ބޮޑު ސަމާލުކަމެއް ހުއްޓުނީ 2019 ވަނަ އަހަރުގެ އިނގިރޭސި ލީގު ކަޕްގެ ފައިނަލުގައި އޭނާ ބަދަލުކުރަން އުޅުމުން އަމަލުތައް ބެހެއްޓި ގޮތަކުންނެވެ.\nމެންޗެސްޓަރ ސިޓީއާ ދެކޮޅަށް ވެމްބްލީ ސްޓޭޑިއަމްގައި ކުޅުނު ފައިނަލް މެޗު އެއްވަރުވާން ދިއުމުން ޗެލްސީގެ އޭރުގެ ކޯޗު މައުރީޒިއޯ ސާރީ ނިންމީ ގޯލުގައި ހުރި ކެޕާގެ ބަދަލުގައި ޕެނަލްޓީއަށް ބަދަލު ގޯލްކީޕަރު ވިލީ ކަބަޔެރޯ އަރުވާށެވެ. ސާރީ އެ ބަދަލުކުރަން މަސައްކަތްކުރި ނަމަވެސް ކެޕާ އެކަމަށް ދެކޮޅު ހަދައި ދަނޑުމަތީގައި ހުރުން ވެގެންދިޔައީ ފަހުގެ ތާރީހެއްގައި ކޯޗަކާއި ކުޅުންތެރިއަކާ ދެމެދު ފެނުނު އެންމެ އާދަޔާހިލާފު މަންޒަރަށެވެ. ކޮންމެއަކަސް ކެޕާ އެދުވަހު ދަނޑުން ފައިބަން ބޭނުންނުވުމުން ސާރީ ބޭނުންވި ބަދަލު ގެނެވޭގޮތެއްނުވި އެވެ. ޕެނަލްޓީގައި ކެޕާ ޗެލްސީގެ ގޯލު ބެލެހެއްޓިއިރު އޭނާ ވަނީ ސިޓީން ޖެހި އެއް ޕެނަލްޓީ މަތަކޮށްފަ އެވެ. އެކަމަކު އެ ތަށި ޗެލްސީ އަށް ލިބޭގޮތެއްނުވި އެވެ. މެޗަށް ފަހު އެންމެ ބޮޑު ފާޑުކިޔުމެއް އަމާޒުވީ ސާރީގެ އަމުރަށް ނުކިޔަމަންތެރިވި ކެޕާ އަށެވެ. ޗެލްސީ އަށް ލީގު ކަޕް ތަށި ގެއްލުމުގެ ޒިންމާ ގިނަބަޔަކު އެޅުވީ އެންމެ ބޮޑު އަގުގައި ކްލަބް ބަދަލުކުރި ކެޕާގެ ބޮލުގަ އެވެ. އެ މައްސަލައިގައި ޗެލްސީން 26 އަހަރުގެ ކެޕާ ޖޫރިމަނާ ވެސް ކުރި އެވެ.\n2019 ވަނަ އަހަރުގެ ލީގު ކަޕް ފައިނަލުގައި ކެޕާ. އެދުވަހު ކޯޗު ސާރީގެ އެންގުމަށް ކެޕާ ދަނޑުން ފައިބަން ދެކޮޅު ހެދި\nއޭގެ ދެ އަހަރު ފަހުން ޗެލްސީން ރޭ ޔޫއެފާ ސުޕަ ކަޕް ކާމިޔާބު ކުރިއިރު ފެނުނީ ދިމާ އިދިކޮޅު މަންޒަރެކެވެ. މެޗުގެ ފަހުކޮޅު ޗެލްސީގެ ކޯޗު ތޯމަސް ޓުކެލް މިފަހަރު ކެޕާ ދަނޑަށް އެރުވީ ސީދާ ޕެނަލްޓީއަށެވެ. ވިޔަރެއާލްއާ ދެކޮޅަށް ޗެލްސީ ރޭ ކުޅުނު މެޗުގެ ފުރިހަމަ ވަގުތު ހަމަވިއިރު 1-1 އިން ދެޓީމު އެއްވަރުވުމުން ޖެހި ޕެނަލްޓީގައި ޗެލްސީ ތަށި ހޯދީ ކެޕާ ހިފެހެއްޓި ދެ ޕެނަލްޓީން ކުރި ލިބިގެންނެވެ.\nމެޗުގެ ފަހު ވަގުތު މެންޑީގެ ބަދަލުގައި ކެޕާ ކުޅެން އަރަނީ. ޗެލްސީ މޮޅުވީ ކެޕާ ހިފެހެއްޓި ދެ ޕެނަލްޓީން ކުރި ލިބިގެން\nރޭ ޗެލްސީގެ ފުރަތަމަ އެގާރައިގައި ހިމެނިގެން ކުޅުނީ ކީޕަރު އެޑުއާޑް މެންޑީ އެވެ. ޗެލްސީގައި މޮޅު ކުޅުމެއް ދައްކަމުން އަންނަ ކީޕަރު މެންޑީގެ ބަދަލުގައި އިތުރު ވަގުތުގެ ދެ ވަނަ ހާފު ނިމެން އުޅެނިކޮށް ކޯޗު ޓުކެލް ކެޕާ އަރުވަން އުޅުމުން ގިނަ ބަޔަކަށް ލިބުނީ ހައިރާން ކަމެކެވެ. އެކަމަކު ޕެނަލްޓީތަކުގައި ވަރަށް “އެކްޓިވް” ކޮށް ފެނުނު ކެޕާ ވަނީ ވިޔަރެއާލްގެ އައީސާ މާންދީ އާއި ރައުލް އަލްބިއޮލް ޖެހި ދެ ޕެނަލްޓީ ހުށިޔާރުކަމާ އެކު މަތަކޮށްފަ އެވެ. މީގެ ތެރެއިން އަލްބިއޮލް ގޯލުގެ ތިރީ ކަނަށް އަމާޒުކޮށްލި ބާރު ބޯޅަ ކެޕާ މަތަކުރުމުން ޗެލްސީ އަށް ސުޕަ ކަޕްގެ ޗެމްޕިއަންކަން ކަށަވަރުވި އެވެ.\nމެޗަށް ފަހު ޗެލްސީގެ ކޯޗު ޓުކެލް ބުނީ ޕެނަލްޓީ އަށް ކެޕާ އެރުވުމުގެ ވިސްނުން މިދިޔަ ފެބްރުއަރީ މަހުން ފެށިގެން އޭނާ ގެންގުޅުނު ކަމަށެވެ. އެގޮތަށް ވިސްނީ އޭނާގެ ކޯޗުކަމުގައި އެންމެ ފުރަތަމަ ކުޅުން ކަޕް މެޗުގައި ކަމަށް ޓުކެލް ބުންޏެވެ.\n“ޕެނަލްޓީ ސޭވްކުރުމުގެ ޕަސެންޓޭޖަށް ބަލާއިރު ކެޕާ އަކީ އެންމެ މޮޅު ކީޕަރު. ގޯލްކީޕިން ކޯޗުންނާއި އެނަލަސިސް ކުރާ ފަރާތްތަކުން އަހަރެންނަށް އެ ތަފާސްހިސާބު ދެއްކި. އަހަރެން ކުޅުންތެރިންނާ ވާހަކަދައްކާފަ ބުނިން ނޮކްއައުޓް މެޗުތަކުގައި ކެޕާ އަރުވަން ޖެހިދާނެކަމަށް” ޗެލްސީ އަށް މިދިޔަ ސީޒަނުގައި ޔޫއެފާ ޗެމްޕިއަންސް ލީގު ކާމިޔާބުކޮށްދިން ކޯޗު ބުންޏެވެ.\nޗެލްސީ ކުޅުންތެރިން ކެޕާ އުފުލާލައިގެން. ކެޕާ އަކީ ފާޑުކިޔުން އަމާޒުވި ކީޕަރެއް\nކެޕާ އަށް ޗެލްސީގެ ފުރަތަމަ އެގާރައިން ފުރުސަތު ގެއްލުނީ މިދިޔަ ސީޒަނުގައި އެޓީމާ ގުޅުނު މެންޑީގެ ކުޅުން ރަނގަޅުވުމުންނެވެ. ޓުކެލް ބުނީ މެޗުގެ ފަހު ވަގުތު ކެޕާ އަށް ފުރުސަތު ދިނުމުގައި މެންޑީ އަމަލުކުރިގޮތުން އެނާ އުފާކުރާ ކަމަށެވެ.\n“އަހަރެންނަށް އެނގޭ މި ހާލަތް އަތުވެދާނެކަން. މެންޓަލީ އަދި ފިޒިކަލީ ވެސް މި ހާލަތަށް އަހަރެން އައީ ތައްޔާރުވަމުން. މޮޅުވީމަ އަހަރެން މިހުރީ އުފަލުން. މިދިޔަ އަހަރުއްސުރެ އަހަރެންނަށް އެނގޭ ކެޕާ ދަނޑަށް އަރައިފިއްޔާ ޓީމު މޮޅުކޮށްދޭނެކަން” ޗެލްސީގެ ސެނެގޯލް ގޯލްކީޕަރު މެޗަށް ފަހު ބުންޏެވެ.\nކެޕާ އަށް ކުރި އިތުބާރު ގެއްލުމުން ޗެލްސީ އިން މެންޑީ ގެންނަނީ


Male Furabandhukohffi Nama Delivery Hidhumai Dheyne Fihaarathah Hoadhaifi - Vaguthu\nމިހާރު ރާއްޖެއިންވެސް ފެނިފައިވާ ކޮވިޑް-19 އާއި ގުޅިގެން މާލޭގެ ބަންދުކުރެވޭ ޙާލަތްތަކުގައި ތަކެތި ފޮނުވައިދޭނެ ފިހާރަތަކުގެ މަޢުލޫމާތު މާލޭ ސިޓީ ކައުންސިލުން އެއްކޮށްފިއެވެ.\nއެކަން ހާމަކޮށް މާލެ ސިޓީ ކައުންސިލުން ނެރުނު ބަޔާނެއްގައި ވިދާޅުވީ، މާލޭ ސިޓީ ކައުންސިލުން މާލެއާއި ވިލި މާލެ ސަރވޭކޮށް އެއްކުރި މައުލޫމާތުގެ ދަށުން އެއްވެސް ސަރަޙައްދެއް ބަންދުކޮށްފި ހާލަތެއްގައި އެ ސަރަޙައްދެއްގައި ހިމެނޭ ގޭގެއަށް ބޭނުންވާ ތަކެތި ފޯރުކޮށްދެވޭނެ ފިހާރަތަކުގެ މައުލޫތު އެއްކޮށްފައިވާނެ ކަމަށެވެ.\nއެ ކައުންސިލުން ވިދާޅުވީ، މި މަސައްކަތުގެ ދަށުން މާލޭގެ 334 ފިހާރައަކާއި އަދި ވިލިމާލޭގެ 30 ފިހާރައެއްގެ މައުލޫމާތު ސިޓީ ކައުންސިލަށް ހޯދިފައިވާ ކަމަށެވެ.\nމިގެތެރޭގައި މާލޭގެ 269 ފިހާރައަކުން މިފަދަ ޙަލަތެއްގައި މުދާ ފޮނުވޭނެކަމަމަށް ބުނެފައިވާކަމަށާއި، އަދި ވީލިމާލޭގެ 20 ފިހާރައަކުން އެއްބަސްވެފައިވާކަމަށް ސިޓީ ކައުންސިލުން ވިދާޅުވިއެވެ.\nމާލޭގެ 334 ފިހާރައަކީ 168 ކޮށީގައި ހިމެނޭ ފިހާރަތަކެވެ. އަދި ވިލިމާލޭގެ 30 ފިހާރައަކީ 20 ކޮށީގައި ހިމެނޭ ފިހާރަތަކެވެ.މާލޭގައި މުދާ ފޮނުވައިދޭނެކަމަށް ބުނާ ފިހާރަތަކުގެ ތެރެއިން 202 ފިހާރައަކީ އޮންލައިންކޮށް ފައިސާ ދެއްކޭނެކަމަށްބުނާ ފިހާރަތަކެވެ. އަދި ވިލި މާލޭގެ ފިހާރަތަކުގެތެރެއިން 17 ފިހާރައަކީ އޮންލައިން ޕޭމެންޓް ހެދޭނެކަމަށް ބުނާ ފިހާރަތަކެވެ.\nހުޅުމާލެއަށް ބަލާއިރު، ސަރވޭކުރި ފިހާރަތަކުގެތެރެއިން 73 ފިހާރައަކުން ޑެލިވަރީ ހިދުމަތް ދެވޭނެ ކަަަމަށް ބުނި ކަަމަށާއި، އޭގެ ތެރެއިން 63 ފިހާރައަކީ އޮންލައިން ކޮށް ފައިސާ ދެއްކޭނެކަމަށް ބުނާ ފިހާރަތައް ކަމަށް ކައުންސިލުން ވިދާޅުވިއެވެ.\nކޮވިޑް-19 އާ ގުޅިގެން މިހާރުވެސް މާލެސިޓީ ކޮންމެ ދުވަހަކު ތިން ގަޑިއިރަށް ބަންދު ކުރެއެވެ. އެއީ ހަވީރު 17:00 އިން ރޭގަނޑު 20:00 އަށެވެ.\nއޭޕްރީލް 7, 2020 18:43\nދުނިޔޭގެ ގައުމުތައް ފުރަބަންދުކުރަނީ އެތަނެއްގައި ވައިރަސްފެތުރި ކޮނޓްރޯލްނުކުރެވޭނެކަމައްލަފާކުރެވިއްޖިއްޔާ؟ ޢެކަމަކު މިތަނުގަ އެކަހަލަބިރުވެރިކަމެއްނެތަސް މިމީހުންމިއުޅެނީ މިތަންފުރަބަންދުކޮއް ދިވެހިނިކަމެތިރައްޔިތުންނައް ޖެއްސުންކޮއް އަނގަޔާއަތާދިމާނުވާގޮތްހަދަން! ދުނިޔޭގެ ގައުމުތަކުގަ މިހާރުއެދަނީ މިސްކިއްތައްހުޅުވާލާ އެންމެންގޮސްދުއާކުރުމުގަ މިބަލިމަޑުކަމުން އަރައިގަނެވޭތޯ؟ މިތަނުގަ މިބަލަނީ ކިހިނެއްބާ؟ ޙިތައްއަރާ މިއީކޮންކަހަލަސަރުކުކާރެއްހޭ ހަމަގައިމުވެސް މަށާ މަގޭއާއިލާގެ ވޯޓް ދެންނުދޭނަން\nއޭޕްރީލް 8, 2020 10:50\nބޭރުގައުމުތަކުގަ ބޭސް ފަރުވާދޭ ތަންތަނަކީ އެތައް ލައްކަ ބަޔަކަށް ހިދުމަތް ދެވޭ ފެންވަރުގެ ތަންތަން. އެކަމަކު ކިތައް ގައުމުތަކުންތޯ މިކަމަށް ބޭނުންވާ އެއްޗެހި ހުސްވެގެން އުޅެނީ. މިފަދަ ކުޑަކުޑަ ގައުމެއްގަ މިބަލި ފެތުރެން ދޫކޮށްލައިފިއްޔާ އެގައުމުތަކަށްވުރެ މަރުވާ މީހުންގެ އަދަދު ގިނަވެ ބަލިއަށް ޕޮސިޓިވްވާ މީހުންވެސް ގިނަވާނެ. އެންޑް ވީ ޑޫނޮޓް ހޭވް އިނަފް ރިސޯސަސްޓް ޓް ޓްރީޓް އވާ ޕޭށަންޓްސް. ހުންއަންނާނެ ކަަމަށް ބަލާ ރަޖާލުން ރަނގަޅީ\nއޭޕްރީލް 7, 2020 21:03\nޖަމީލު ބަކުރު ކޮންމެ ކަމެއް ސިޔާސީކުރަނީ މީކިހާ\nވަރެއްގެ ކަމެއް ކަން ނުވިސްނޭތީ\nއޭޕްރީލް 7, 2020 22:42\nރައްޔިތުންނޭ މިއޮށް ފުރަބަންދަށް ރެޑީވެ ނިމުނީ. ކުރިޔަށްއޮތީ މިކަން. މިކަންކުރާނެކަން ހަމަ ޔަގީންވޭ.


SunOnline: 90s kids ge dhopattaa hedhumaa Zando faivaan\nނައިންޓީސް ކިޑްސްގެ ދޯޕައްޓާ ހެދުމާ ޒެންޑޯ ފައިވާން\nއައިޝަތު ފަރީޙާ 16 Apr 2021, 11:28\nމިފަހަރުގެ ރޯދަމަހު އަހަރެމެން ދައްކާނެ އެއް ވާހަކައަކީ ދިރިއުޅުމުގައި ތަޖުރިބާކުރި ހާއްސަ، އަދި އޭގެ ރަންޒަމާނުގައި އެންމެ ހިނގި ނުވަތަ މަގުބޫލު ކަންތައްތަކުގެ ވާހަކައެވެ. މިހާރުވެސް އޭގެ ހަނދާން އާވުމުން ނޮސްޓެލްޖިކް އިސުސާސް ކުރެވޭ، ފޮނި ހަނދާންތަކުގެ ވާހަކައެވެ.\nއަބަދަށްފެހި ހަނދާންތަކުގެ ތެރެއިން އޭރު ނަލަ ހެދިގެން ލައިއުޅުނު ދޯޕައްޓާ ހެދުމާއި، އަރައި އުޅުނު ޒެންޑޯ ފައިވާނުގެ ހަނދާންތައް އަދިވެސް އާވުމުން އޭރު އެ "އައުޓްފިޓު" ގައި ކުރެވެނު ސްމާޓް އިހުސާސް ކުރެވޭ ކަހަލައެވެ.\nނަވާރަސަތޭކައިގެ ފަހުކޮޅުން ފެށިގެން ދެހާހުގެ ކުރީކޮޅުގައި ދިވެހި އަންހެނުންގެ މެދުގައި ދޯޕައްޓާ ހެދުން މަގުބޫލެވެ. އޮފީސް ހެދުމެެއްގެ ގޮތުގައި އަދި ކެޒުއަލްކޮށްވެސް، ހާއްސަ މުނާސަބަތުތަކާ ގުޅުވައިގެންވެސް މި ހެދުން ލައި އުޅުނެވެ. ހަރުވާޅާ ހެދުމާއެކު ކަރުގައި ދޯޕައްޓާ އެއް އައްސާ ހެދުން ފުރިހަމަ ކުރެއެވެ. އޭރުގެ ފިލްމުތަކުންވެސް އެންމެ ފެނުނު، މަގުބޫލުވި ސްޓައިލަކީ މިއެވެ.\nދޯޕައްޓާ ހެދުމަށް ޕާކިސްތާނު ހެދުމޭވެސް ކިޔައި އުޅެއެވެ. އާންމުކޮށް މި ހެދުން ހުންނަނަނީ ކަކުލުން ތިރިއަށެވެ. ތިރިން ހަރުވާޅު ލާފައި ހުންނައިރު އަރިމަތިން ފަޅައިފައެވެ. މިއީ ރާއްޖޭގެ ސަރުކާރު މުވައްޒަފުންގެ ރަސްމީ ގަޑީގައި އަންހެނުން ލައި އުޅޭނެ ހެދުމެއްގެ ގޮތުގައިވެސް ކަނޑައެޅިފައި އޮތްް ހެދުމެކެވެ.\nގަޔަށް ރީތި، ލައިގެން އުޅެން ފަސޭހަ މި ހެދުމާ، އޭރުގެ ޒުވާން ކުދިންނާ އޮތީ ހިތާ ހިތުގެ ގުޅުމެކެވެ. މެދު އުމުރުގެ މީހުންގެ މެދުގައިވެސް އޭރު މި އައުޓްފިޓު ވަރަށް މަގުބޫލެވެ.\nއެ ދުވަސްވަރުގެ އެންމެ ހަނދާންވާ އަނެއް އެއްޗަކީ ޒެންޑޯ ފައިވާނެވެ. އެންމެ ހަނދާންވަނީ ހަދިޔާ އަކަށްވެސް ޒެންޑޯ ފައިވާނެއް ބޭނުންވެގެން އުޅުނު ދުވަސްވަރެވެ. ރަތް ކުލަ، ނޫ ކުލަ، ކަޅުކުލަ އިންވެސް މި ފައިވާން ހުންނަ ހަނދާންވެއެވެ. ރަބަރު ކޮތަޅެއް ތެރޭ ފައިވާން ބަންދުކޮށްފައި އިންނައިރު، ތަންކޮޅެއް އުސްކޮށް، މިހާރު މި ހުންނަ ރީފް ފައިވާން ހުންނަ އުސްމިނުގައި ވެސް ޒެންޑޯ ފައިވާން ހުންނަ ހަނދާންވެއެވެ. އެއަށްވުރެ ތިރިކޮށްވެސް ހުރެއެވެ.\nހަވީރު ރީއްޗަކަށް އަރާލަންވެސް އަދި ފެންފައިވާނެއްގެ ގޮތުގައި ބޭނުންކުރަންވެސް އޭރު އެންމެ ކަމުދިޔަ އެއް ފައިވާނަކީ މިއެވެ. އެދުވަސްވަރުގެ ފައިވަން ލިސްޓުގައި ކްލެސިކް ނައިލޯނު ފައިވާނާއި އުންޖެހި ފައިވާން އަދި ނޫވަދު ޖެހި ކަޅު ފައިވާންވެސް ހިމެނޭނެއެވެ.\nނައިންޓީސް ކިޑްސްގެ ހަނދާންތަކާ ޒެންޑޯ ފައިވާން އަދި ދޯޕައްޓާ ހެދުން ގައިމުވެސް ގުޅިފައިވާނެއެވެ. އެކަހަލަ ހަނދާނެއް ވާނަމަ ނިކަން ކުރުކޮށްވިޔަސް ހިއްސާކޮށްލަބަލާށެވެ.\nއޯޒޯން ފަށަލައިގެ ބާގަނޑު އެންޓާޓިކާއަށް ވުރެ ބޮޑުވެއްޖެ\nއެންމެ ނުފޫޒު ގަދަ މީހުންގެ ތެރޭގައި އަލް ކުރްދު ދެބެއިން\nކުނީގެ މައްސަލާގައި ސިޓީ ކައުންސިލުން މާފަށް އެދެފި


Salman ge lhiyanu ge film ah director aku nulibifai\nސަލްމާންގެ ޅިޔަނުގެ ފިލްމަށް ޑައިރެކްޓަރަކު ނުލިބިފައި\nސުޕަސްޓާ ސަލްމާން ޚާންގެ ކޮއްކޮ، އަރްޕިތާ ޚާންގެ ފިރިމީހާ އާޔުޝް ޝަރްމާ ބޮލީވުޑަށް ނެރެން ސަލްމާން މަސައްކަތް ކުރަމުން އަންނަ ކަމުގެ ވާހަކަތައް ދެކެވޭތާ ދުވަސްތަކެއް ވެއްޖެ އެެވެ.\nއާޔުޝް ބޮލީވުޑަށް ނެރުމަށް ސަލްމާން ބައެއް ޕްރޮޑިއުސަރުންނާ ވެސް ވާހަކަދައްކާފައިވާއިރު، ފަހުން ވަނީ އާޔުޝް ބޮލީވުޑަށް ނިކުންނާނީ އޭނާ އުފައްދާ ފިލްމަކުން ކަމަށް ނިންމާފަ އެވެ.\nމީގެކުރީގެ ހަބަރުތައް ބުނާގޮތުން އާޔުޝް ބޮލީވުޑަށް ނެރޭ ފިލްމަކަށް "ރާތް ބާކީ" ހެދުމަށް ސަލްމާން ވަނީ އެ ފިލްމުގެ ރައިޓްސް ކަރަން ޖޯހަރު އަތުން ގަނެފަ އެވެ. ނަމަވެސް ފަހުން ވާހަކަތައް ދެކެވުނު ގޮތުގައި އެ ފިލްމު ކުޅެނީ ސަލްމާނާއި ކުރީގެ ލޯބިވެރިޔާ ކެޓްރިނާ ކައިފް އެވެ.\nއޭގެފަހުން އެކްޓަރު ސައިފް އަލީ ޚާން އާއި އަމްރިތާ ސިންގް އަންހެން ދަރިފުޅު ސާރާ އަލީ ޚާން އާއެކު، އަބީޝެކް ކަޕޫރު ޑައިރެކްޓްކުރާ ފިލްމު "ކެދާރްނަތް" ގެ ބަތަލުގެ ރޯލުން އާޔުޝް ފެނިގެންދާނެ ކަމަށް ބުނެވެން ފެށި އެވެ. ނަމަވެސް ފިލްމުގެ ތަރިން ހަމަޖެއްސިއިރު އެ ރޯލު ކުޅެން ހަމަޖެއްސީ ސުޝާންތް ސިންގް ރާޖްޕުތެވެ.\nއެއާއެކު ސަލްމާން ވަނީ އަލުން އާޔުޝް ބޮލީވުޑަށް ނެރުމުގެ މަސައްކަތާ ހަވާލުވެފަ އެވެ. އެގޮތުން ފިލްމެއް ހޯދައި އޭނާ ވަނީ އެ ފިލްމުގެ ބަތަލާގެ ރޯލު ކުޅެން ޓީވީ ތަރި އަދި އަކްޝޭ ކުމާރުގެ "ގޯލްޑް" އިން ބޮލީވުޑަށް ނިކުންނަ މޯނީ ރޯއި ހަމަޖައްސާފައި ކަމަށް ހަބަރުތައް ބުނެ އެވެ.\nއެހެންނަމަވެސް އެ ފިލްމަށް މި ފަހަރު ދިމާވަނީ ޑައިރެކްޓަރަކު ނުލިބުމުގެ މައްސަލަ އެވެ. އެގޮތުން ކުރިން އެ ފިލްމު ޑައިރެކްޓްކުރަން ދެ ޑައިރެކްޓަރާ ހަވާލުކުރި ނަމަވެސް ސަލްމާނާ ހިޔާލު ތަފާތު ވާތީ އެ ދެމީހުން ވެސް ވަނީ ފިލްމު ދޫކޮށްލާފަ އެވެ.\nއަލުން ޑައިރެކްޓަރަކު ވެސް ހޯދުމުގެ މަސައްކަތް ސަލްމާން ކުރަމުން އަންނައިރު، އަދި އެ ފިލްމު ޑައިރެކްޓްކުރަން ރައްޔާރަށް ހުރި މީހަކާ ދިމާނުވާ ކަމަށްވެ އެވެ.\nލޯބީގެ ވާހަކައެއްގެ މައްޗަށް އުފައްދާ އެ ފިލްމަށް ކިޔާފައިވާ ނަމަކީ "ނަވްރާތްރީ" އެވެ، އިންޑިއާގައި ވަރަށް ކުަލަގަދަކޮށް ފާހަގަކުރަމުން އަންނަ ފެސްޓިވަލެއް ކަމަށްވާ ނަވްރާތްރީއާ ގުޅުވައިގެން އުފައްދާ މި ފިލްމަށް ކީ ނަމާ މެދު ގަޔާނުވެގެން އެއް ޑައިރެކްޓަރަކު މި ފިލްމު ވަނީ ދޫކޮށްލާފަ އެވެ.\nސަލްމާން މިހާރު "ޓައިގާ ޒިންދާހޭ" ގެ ޝޫޓިން އަބޫދާބީ ގައި ނަގަމުން އަންނައިރު، އޭނާ އިންޑިއާ އަށް އެނބުރި އައިސް މި ފިލްމު ޑައިރެކްޓްކުރާނެ މީހަކު ހަމަޖައްސާނެ ކަމަށްވެ އެވެ. ފިލްމުގެ ޝޫޓިން ފެށުމަށް ހަމަޖެހިފައިވަނީ މި އަހަރުގެ ފަހުކޮޅު އެވެ.\nސަލްމާނާއި އެކި ޑައިރެކްޓަރުންނާ މެދު ފިލްމާ ގުޅިގެން ހިޔާލު ތަފާތު ވަމުން އަންނައިރު، މި ފިލްމު ޑައިރެކްޓްކުރާނެ މީހަކު ފަސޭހައިން ވާނެ ހެނެއް ހިޔެއްނުވެ އެވެ. ސަލްމާނާ ޒާތީ ގޮތުން ޖެހޭ ކޮންމެ މީހެއްގެ ކެރިއަރު ހަލާކުވެފައިވާއިރު، މި ފިލްމު ޑައިރެކްޓްކުރަން މީހަކު ހަވާލުވެދާނެ ތޯ އެއީ އުފެދޭ ސުވާލެކެވެ.


Bandharu Hadhaafa Viyas, Gulhifalhun 30,000 Meehunah Goahchaa Flat Dheveyne: Muizzu - Vaguthu\nމާލޭގެ ވިޔަފާރި ބަނދަރު ކ. ގުޅީފަޅަށް ބަދަލުކޮށްފައި ވެސް، އެ ތަނުން މާލޭގެ މީހުންނަށް ގޯއްޗާއި ފްލެޓު ދެވޭނެ ބިން އޮތް ކަމަށާއި އެތަނުގައި މަދުވެގެން 30،000 މީހުންނަށް ބޯހިޔާވަހިކަން ދެވޭނެ ކަމަށް މާލޭގެ މޭޔަރު ޑރ. މުހައްމަދު މުއިއްޒު ރޭ ވިދާޅުވެއްޖެއެވެ.\nމާލެ ސިޓީ ކައުންސިލްގެ ހަތަރު ވަނަ ދައުރަށް ހަ މަސް ފުރުން ފާހަގަކުރުމުގެ ގޮތުން ބޭއްވި ރަސްމިއްޔާތުގައި މުއިއްޒު ވިދާޅުވީ މާލޭގެ ރައްޔިތުންނަށް ދިމާވެފައިވާ އެންމެ ބޮޑު މައްސަލައަކީ ގެދޮރުގެ މައްސަލަ ކަމަށާއި އެ މައްސަލަ ހައްލުވާން ރައްޔިތުން ބޭނުންވާ ކަމަށެވެ. އެކަމަކީ ސަރުކާރަށް ހައްލުކޮށްދެވޭނެ ކަމެއް ކަމަށާއި ގެދޮރުގެ މައްސަލަ ހައްލު ކުރުމަށް ސިޓީ ކައުންސިލުން ސަރުކާރަށް ފުރިހަމަ އެއްބާރުލުން ދޭނެ ކަމަށް އޭނާ ވިދާޅުވިއެވެ.\n"ހުޅުމާލެ ދެވަނަ ފިޔަވަހިން ވިޔަސް، ގުޅީފަޅުގެ ޕްލޭން ބަދަލުކޮށްގެން ވިޔަސް މާލޭގެ ރައްޔިތުންގެ ގެދޮރުގެ މައްސަލަ ހައްލު ކުރުމަށް ކުރެވެން އޮތް ހުރިހާ ކަމެއް ކުރުމުގައި ރައްޔިތުންގެ ފަރާތުން ރައްޔިތުންގެ އަޑު އަހައިގެން މި ކައުންސިލުން މަސައްކަތް ކުރާނަން،" މުއިއްޒު ވިދާޅުވިއެވެ.\nގެދޮރުގެ މައްސަލަ ހައްލު ކުރުމަށް އަވަސް ފިޔަވަޅުތަކެއް އަޅަން ޖެހޭ ކަން ފާހަގަ ކުރައްވައި މުއިއްޒު ވަނީ ހުޅުމާލެ ދެވަނަ ފިޔަވައްސާއި ގުޅީފަޅަކީ އެކަމަށް އެންމެ އެކަށީގެންވާ ސަރަހައްދު ކަން ފާހަގަ ކުރައްވައިފައެވެ.\nހުޅުމާލެ ދެ ވަނަ ފިޔަވަހީގެ ބިން މުއްސަނދިންނަށް ވިއްކުމުގެ މަސައްކަތް އަދި ނުފެށި ކަމުގައި ވިޔަސް، މާލޭގެ ނިކަމެތި ރައްޔިތުންނަށް ގޯތި ދެވޭނެ ބިން ދެވަނަ ފިޔަވަހީގައި އެބަހުރި ކަމަށް މުއިއްޒު ވިދާޅުވިއެވެ. އަދި ގުޅީފަޅުގައި ޕޯޓެއް އަޅަން ސަރުކާރުން ނިންމާފައި ވާތީ ޕޯޓު އަޅާފައި ވިޔަސް "ހުޅުމާލެ ފުރަތަމަ ފިޔަވަހި ވަރުގެ ޖާގައެއް" ގުޅީފަޅުގެ ފަޅު ހިއްކައިގެން އަދިވެސް އުފެއްދެން އެބައޮތް ކަމަށް މުއިއްޒު ވިދާޅުވިއެވެ.\n"އެވަރުގެ ޖާގައެއް އުފައްދަވައިފި ނަމަ، މަދުވެގެން 30،000 މީހުންނަށް ގޯއްޗާއި ފްލެޓު ގުޅީފަޅުން އެކަނި އެބައޮތް ދެވެން." ކުރީގެ ރައީސް ޑރ. މުހައްމަދުވަހީދު ސަރުކާރުގައި އާއި ކުރީގެ ރައީސް އަބްދުﷲ ޔާމީންގެ ސަރުކާރުގައި ވަޒީރުކަން ކުރެއްވި މުއިއްޒު ވިދާޅުވިއެވެ.\nމުއިއްޒު ވިދާޅުވީ މި ހިޔާލުތައް މާލޭ ސިޓީ ކައުންސިލްގެ ފަރާތުން ރައީސް އިބްރާހިމް ސޯލިހާ ބައްދަލުކޮށް އަދި އެކި ފަހަރު މަތިން ސިޓީތައް މެދުވެރިކޮށް ވެސް އެ މަނިކުފާނަށް ދަންނަވާފައިވާނެ ކަމަށެވެ. މި މައްސަލަ ހައްލުކޮށްދެއްވާނެ ކަމަށް ރައީސް ތަކުރާރުކޮށް ވިދާޅުވެފައިވާ ކަމަށާއި އެކަން އަވަސްކޮށްދެއްވާނެ ކަމަށް އުއްމީދު ކުރައްވާ ކަމަށް ވެސް މޭޔަރު ވިދާޅުވިއެވެ.\n"މާލޭގެ ރައްޔިތުން ތިބީ ވަރަށް ހާލުގައި. މި މައްސަލަ ހައްލު ކުރުމަކީ އެންމެ ބޮޑު މައްސަލަ. އެއަށް ވުރެ ބޮޑު މައްސަލައެއް މާލޭގެ ރައްޔިތުންނަށް ނެތް. މި ކައުންސިލުން މަސައްކަތް ކުރާނަން." މުއިއްޒު ވިދާޅުވިއެވެ.\nމި ރަސްމިއްޔާތުގައި ވަނީ މާލެ އާއި ވިލިމާލޭގެ ބިން ބޭނުންކުރަން ނިންމާފައިވާ ގޮތުގެ ލޭންޑް ޔޫސް ޕްލޭންގެ ޕްރޮޕޯޒަަލް ތައާރަފުކޮށް، މި ޕްލޭނަށް އާންމުންގެ ހިޔާލު ހޯދަން ފުރުސަތު ހުޅުވާލައިފައެވެ.\nކައުންސިލްގެ މިދިޔަ ތިން ދައުރުގައި އެ އިދާރާ އަށް ހިދުމަތްކުރި މީހުންގެ އަގުވަޒަންކޮށް، ހަނދާނީ ފިލާ ދީފަ އެވެ. މީގެ އިތުރުން މާލެ ސިޓީ ކައުންސިލްގެ އާ ލޯގޯ އާއި އާ ޔުނީފޯމް އަދި މަޖައްލާ ވެސް ތައާރަފުކުރި އެވެ.\nނޮވެމްބަރު 27, 2021 10:19\nކުރާކަމެއް އަވަހަށް ނިންމައިފިއްޔާ ހާދަހާ މުޢިއްޒުވެއްޖެދޯއޭ ބުނަނީ އެހެންވެގެން މުޢިއްޒު ވަރެއްނެތް\nނޮވެމްބަރު 27, 2021 10:45\nބަރާބަރު ވާހަކައެއް. މަނިކުފާނުގެ ވިސްނުން 100\nނޮވެމްބަރު 27, 2021 12:43\nހިލޭ ބިންދެވިގެން ނުވާނެ އެއްވެސް މީހަކަށް. ރައްޔިތުންގެ ލާރިން ހިއްކާފަ ވަކި ބަޔަކަށް ހިލޭ ރަންވަޅެއް ދިނުމަކީ އެއްވެސް ހަމައެއްނޫން. މަ މާލެއަށް އުފަންނުވީތީ މަށަށް ސަރުކާރުން ރަންވަޅެއް ނުދޭންވީކީތްވެ؟؟ މާލޭ މީހުންނަށް އެވަރުގެ އަގުބޮޑު ބިން ދޭނަަމަ އެވަރުގެ އަގުގެބިން ނުވަަތަ އަގު އެހެން ރައްޔިތުންނަށްވެސް ހަމަ ހިލޭ ދޭންޖެހޭނެ. ހިލޭ ތެޔޮވަޅެއް/ ރަންވަޅެއް ހައްގުވަނީ މާލެއަށް ވިހޭމަތަ؟ ތިހެނަކުން ނުހެދޭނެ!!\nނޮވެމްބަރު 27, 2021 14:48\nމާލޭ މީހުންގެ ތެރޭ ގިނަމީހުންފުލެޓުބޭނުންވަނީ ކުއްޔައްދޭން އިހައްބަލާބަލަ މާލޭގެ އާބާދީ ރައްޔިތުންގެ ކިތައްމީހުންތޯ މާލެގަދިރިއުޅެނީ ހިޔާފުލެޓުތައްވެސް ފޭރިގަނެގެން އެތިބަކުއްޔައްދެނީ ނިކަމެތިން ތިއްބާ މޑޕ އެކުޓިވިސްޓުންނައް ފުލެޓުތައްބަހާލަެިގެން އެމީހުންވެސް ލާރިނަގަނީ ދެންތިބި މޯހުންވަޒީފާ އެއްގަޖެހިލައިގެން ލާރިނަގަނީ މމޕރސ ގެ3ގުނަ މިހާރު 115 ވަނަމާއްދައިގަދަށުންކާލާއިފި..\nނޮވެމްބަރު 27, 2021 15:28\n7އަހަރު ވެރިކަމުގަ އެކަން ނުކުރެވުނީ ކީއްވެބާ އަމިއްލަ ގެ 10 ބުރިޔައްނިންމާލުން އެ7އަހުކުރެވުނީ\nނޮވެމްބަރު 28, 2021 08:11\nސުބްޙާނަﷲ.. އަހަރެންނަކީ 2010 ވަނަ އަހަރު ގުޅިފަޅުން ފުލެޓުގަތް މީހެއް.. އަދި އަދަށްވެސް ދެއްކި ލާރިއެއް ފުލެޓެއްވެސް ނުލިބޭ.. މިހާރު މުސްކުޅިވެ އުޅެވޭނެގޮތެއްނެތިގެން މިއުޅެނީ! ތިޔަތަން އޭރު އާބާދު ކުރީ މުޢިއްޒު ކޮންސަލްޓަންސީދީގެން، އަދި ފަހުން ފަޅުކުރީ ހަމަ މުއިއްޒު "އިންސާނުން އުޅެން އެކަށޭނަ ތަނެއްނޫނޭ ބުނެ"! މުއިއްޒު ވެސް ސިޔާސީފައިދާއަށް އަހަރެންގެ މުޅި ދިރިއުޅުން ބަރުބާދުކޮށްލީ! މިއީ އަހަރެންދެކޭގޮތް... ރ.ޔާމީނު ގެ ދިފާޢުގައި މީނާ ނުކުމޭތަ އެބަ ؟؟ އެބަ ނިކުމޭތަ ؟؟ ﷲ މުޢިއްޒުއަށް ތެދުމަގު ދައްކަވާށި.. އެހެންނަމަވެސް އަހަރެން ބޭނުން އަހަރެންގެ ކިބައިން މަޢާފަށް އެދެން... މިއީ ގަދަކީރިތިވަންތަ މޫރިތިވަންތަ ﷲ ގަންދީ ހުވާ ކޮށް މަބުނާ ވާހަކައެއް... ކެރޭނެތަ ކޮމެންޓު ޖަހާލަން.. ؟؟


MDA aa eku mahsala eh noolhey kamu ge kasha varukan raees dhehvaifi\nއެމްޑީއޭއާ އެކު މައްސަލައެއް ނޫޅޭ ކަމުގެ ކަށަވަރުކަން ރައީސް ދެއްވައިފި\nރައީސް ޔާމީން އާއި ސިޔާމް-- ފައިލް ފޮޓޯ | އަވަސް\nޕީޕީއެމްއާއި އެމްޑީއޭއާ ދެމެދު އޮތް ކޯލިޝަން އަދިވެސް ދެމިއެބައޮތް ކަމަށް ޕީޕީއެމްގެ ރިޔާސީ ކެންޑިޑޭޓު ރައީސް އަބްދުﷲ ޔާމީން އަބްދުލް ގައްޔޫމް ވިދާޅުވެއްޖެ އެވެ.\nއިދިކޮޅު އިއްތިހާދަށް ފާޑު ވިދާޅުވަމުން ރައީސް ވިދާޅުވީ އިދިކޮޅު ޕާޓީތަކުގެ މެދުގައި އޮތް ކޯލިޝަން ދަމަހައްޓަން ގާނޫނެއް ހަދަން މަސައްކަތް ކުރަނީ އިތުބާރު ނެތުމުން ކަމަށެވެ. ނަމަވެސް 2013 ވަނަ އަހަރު ސަރުކާރުން ހެދި ކޯލިޝަން އަދިވެސް ދެމިއެބައޮތް ކަމަށާއި އޭގެ ތެރެއިން ވަކިވީ ޖޭޕީ އާއި އަދާލަތު އަދި ޕީޕީއެމްގެ މެންބަރުންތަކެއް ކަމަށް ރައީސް ޔާމީން ވިދާޅުވި އެވެ. އަދި ވިދާޅުވީ ސަރުކާރުގެ ކޯލިޝަން ހަދާފައިވާ އެމްޑީއޭއާއެކު އޮތް ގުޅުން އަދިވެސް ދެމިއޮތް ކަމަށެވެ.\n"އެމްޑީއޭ އަދިވެސް އަޅުގަނޑުމެންނާއެކު ކޯލިޝަންގައި ދެމި އެބައޮތް،" ރައީސް ޔަމީން ވިދާޅުވި އެވެ.\nރައީސް މިހެން ވިދާޅުވި ނަމަވެސް ރިޔާސީ އިންތިހާބާ ގުޅިގެން ސަރުކާރާއި ޕީޕިއެމް އިން ކުރަމުންދާ އެއްވެސް ދަތުރުފުޅެއްގައި އެމްޑީއޭގެ ލީޑަރު އަހުމަދު ސިޔާމްއެއް ބައިވެރިވެވަޑައެއް ނުގަންނަވަ އެވެ. އަދި އެމްޑީއޭ އާއި ޕީޕީއެމް ދެމެދު މައްސަލަތަކެއް އުޅޭ ކަމަށް އަޑު ފެތުރިފައިވީ ނަމަވެސް މިއަދާ ހަމަޔަށް ވެސް އެ ޕާޓީއިން އެކަން ދޮގުކޮށްފައެއް ނުވެ އެވެ.\nއެމްޑީއޭގެ ލީޑަރު އިދިކޮޅު އިއްތިހާދުގެ ކެންޑިޑޭޓު އިބްރާހިމް މުހައްމަދު ސޯލިހު (އީބޫ)އާ ސިންގަޕޫރުގައި ބައްދަލު ކުރެއްވި ކަމަށް ވެސް ވަނީ އަޑުފެތުރިފަ އެވެ. އެކަމަކު އޭގެ އެއްވެސް ވާހަކައެއްގެ ސައްހަކަން ކަށަވަރު ކުރެވޭ ގޮތް ވަނީ ނުވެފަ އެވެ.\nރައީސް އަބްދުﷲ ޔާމީން ޕީޕީއެމް އެމްޑީއޭ + ރިޔާސީ އިންތިހާބު 2018\nހަތަރު ޕާޓީގެ ލީޑަރުންނަށް ދައުވަަތު ފޮނުވައިފި\nހުކުމަށް އިހުތިރާމްކޮށް، ރައީސް ޔާމީންއާއެކު ކުރިޔަށް ދާނަން: ޕީޕީއެމް\nރައީސް ފިއްލަވާކަށް ނޫޅެ، ރައްޔިތުންނާއެކު ހުންނަވާނެ: އަދުރޭ\nސިއްރު ހެކި ނުނަގަން ނިންމައި އަޑުއެހުންތައް ނިންމާލައިފި


Raees Yameen Azulukuran Majileehuge Vote Hama Viya Nudheynan - PPM - Vaguthu\nރައީސް ޔާމީން އަޒުލުކުރަން މަޖިލީހުގެ ވޯޓު ހަމަވިޔަ ނުދޭނަން - ޕީޕީއެމް\nމިއަދު ޕީޕީއެމް އިން ބޭއްވި ނޫސްވެރިންގެ ބައްދަލުވު ން - ވަގުތު އިމޭޖްސް: އަޝްހާދް އަބްދުﷲ\nރައީސުލް ޖުމްހޫރިއްޔާ އަބްދުﷲ ޔާމީން އަބްދުލް ގައްޔޫމް މަގާމުން ވަކިކުރަން އިދިކޮޅު ފަރާތްތަކުން މަސައްކަތް ކުރި ނަމަވެސް އެމަނިކުފާނު އަަޒުލުކުރަން ބޭނުންވާ 57 ވޯޓު ހަމަނުވާނެ ކަމަށް ވެރިކަން ކުރާ ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) އިން މިއަދު ބުނެފި އެވެ.\nޕީޕީއެމްގެ އޮފީހުގައި ބޭއްވި ނޫސްވެރިންގެ ބައްދަލުވުމެއްގައި އެ ޕާޓީގެ ނައިބު ރައީސް އަދި ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ (އަދުރޭ) ވިދާޅުވީ ރައީސް ޔާމީން މަގާމުން ވަކިކުރުމަކީ އިދިކޮޅު ފަރާތްތަކަށް ކުރުން ގާބިލު ކަމެއް ނޫން ކަމަށެވެ. އަދި އެފުރުސަތު އިދިކޮޅު ފަރާތްތަކަށް ނުދޭނެ ކަމަށް އޭނާ ވިދާޅުވިއެވެ.\n"އެއްގޮތަކަށްވެސް ތި ވިދާޅުވާ ގޮތަކަށް އިރާދަކުރެއްވިއްޔާ ތިކަން ވިޔަކަ އަޅުގަނޑުމެން ނުދޭނަމޭ. ރައްޔިތުންގެ މަޖިސްގެ ތެރެއިން ވެރިކަން ބަދަލު ކުރާ ވާހަކަ، ރައްޔިތުންގެ މަޖިލީހުގެ ތެރެއިން އިރާދަ ކުރެއްވިއްޔާ ވެރިކަން ބަދަލެއް ނުކުރެވޭނެ. އެފުރުސަތެއް ރައްޔިތުންގެ މަހިލީހަކުން އަޅުގަނޑުމެން އިދިކޮޅު ފަރާތްތަކަށް ނުދޭނަން އިނގޭތޯ."\nއަބްދުލްރަހީމް ވިދާޅުވީ މިހާރުވެސް ރައްޔިތުންގެ މަޖިލީހުގެ މެޖޯރިޓީ އޮތީ ޕީޕީއެމް އާާއި އެމްޑީއޭ ކޯލިޝަންގައި ކަމަށެވެ. އަދި ރައްޔިތުންގެ މަޖިލީހުން ރައީސް ޔާމީން އަޒުލު ކުރަން ބޭނުންވާ 57 ވޯޓު އިދިކޮޅު ފަރާތްތަކަށް ހަމަ ވިޔަ ނުދޭނެ ކަމަށް އޭނާ ވިދާޅުވިއެވެ.\nއަބްދުލްރަހީމް މިހެން ވިދާޅުވިއިރު މިއަދު ހެނދުނު "ރާއްޖެ ޓީވީ" އަށް ދެއްވި އިންޓަވިއުއެއްގައި ކުރީގެ ރައީސް މުހައްމަދު ނަޝީދު ވިދާޅުވީ ރައީސް ޔާމީން ވެރިކަމުން ބޭލެން އޮތް މަގަކީ ރައްޔިތުންގެ މަޖިލީސް ކަމަށެވެ.\nރައީސް އަބްދުﷲ ޔާމީނަކީ "މުރަނގަ ގަސް ދޮށު މާލިމީ" ކަމަށް ކުރީގެ ރައީސް މުހައްމަދު ނަޝީދު ވިދާޅުވެފައިވާތީ އެކަމަށް ވެސް އަބްދުލް ރަހީމް ރައްދު ދެއްވިއެވެ. އޭނާ ވިދާޅުވީ ރައީސް ޔާމީނަކީ "ފަޅުތަކާއި ގިރިތައް ރަނގަޅަށް ދެނެވަޑައިގެން ހުންނެވި ކުޅަދާނަ މާލިމީއެއް" ކަމަށެވެ.\nމާޗް 8, 2018 15:43\nޖެނެރަލް އަދުރޭ މެން ހަމަ ނުކުރިޔަސް ފާސްވޭ\nމާޗް 8, 2018 16:20\nޤާނޫނު އަސާސީގައިވާ ގޮތުން ރައީސު މަޤާމުން ވަކިކުރެވޭނެ ރައްޔިތުންގެ މަޖިލިހަށް !\nމާޗް 8, 2018 16:21\nޢާ އިދިކޮޅުމީހަކައް މަޖްލިސް އާ ކައިރިވެވިގެންތާ\nމާޗް 8, 2018 16:22\nއޮޅުވާލުމާއި ރިޝްވަތު ހިމެނުނީމަ ކަދުރެއްވެސް ޓިނެއްވެސް ހަމައެއް ނުވާނެ!\nމާޗް 8, 2018 16:26\nމުރަނގަ ގަހު މާލީމީ ދޯ ފެބުރުވަރީ 07 ގަ އޮޑީ ދޫކޮށްލާފަ ކަނޑަށް ފުޢްމާލީ\nމާޗް 8, 2018 16:36\nހުރިހާ ކަމެއް ގޮއްމުށުގެ ބާރުން. ޢަޅޭ ނިކަން ނާޤާބިލު ކަން ދެކިބަލަ، ތިޔަވަރުގެ ތާއީދަކާއި، ފަންވަރެއްހުރިއްޔާ މެންބަރުން މިނިވަންކޮށް މަޖިލީހަށް ވައްދަބަލަ މުޅި ރާއްޖެ ކޮއްމަސް ގަނޑަކަށް ހަދާފައި ތިމާގެ ހަތަރެސްފައި ސަލާމަތުން! ކިހާ މަޖާ؟\nމާޗް 8, 2018 17:13\nރަހީމް މެން މާބޮޑަށް އަނގަ ގަދަވެފަ ބޭކާރު ކަންކަމާ ނާގާބިލް ކަންކަން ގެންދިއުމުގެ ސަބަބުން ހުރިހާގެއްލުމެއް ޔާމީނުގެ ސަރުކާރަށް ރަހީމް މީހަކަށް ވޭތޯ ވިސްނަންވެއްޖެހެން ހީވަނީ ރަހީމްގެ އަނގޔާ އމަލުގެ ސަބަބުން ޕާޓީގެ މެމްބަރުންނަށާޕާޓިއަށް ގެއްލުން އެބަދިމާވޭ\nމާޗް 8, 2018 17:33\nގަދަބަސް ނުބުނޭ. ﷲ ގެ ކުޅަދުންވަންތަކަމުން މީހުންގެ ހިތް ވަގުތުން ބަދަލުވެދާނެ.\nމާޗް 8, 2018 18:09\nމާޗް 8, 2018 18:15\nތިޔަމަޖްލިހަކީ ގަނެވިއްކާ ބާޒާރެކެވެ. އެއްގޮތަކަށްވެސް ނޭނގޭނެ ތިޔަމީހުންގެ ގޮތެއް. އަވަހަށް ދުރާލާ ފިޔަވަޅު އަޅުއްވާށެވެ. ރައީސުލްޖުމްހޫރިއްޔާ އާއި ވަޒީރުންގެ މަށްޗަށް އިތުބާރު ނެތްކަމަށް މަޖްލިހަށް ހުށަހަޅައިގެން ފާސް ނުވެއްޖެނަމަ ދެން އަލުން ހަމަ އެމައްސަލަ އެ5އަހަރުގެ ތެރޭގައި މަޖްލިހަށް ހުށަނޭޅޭނެއެވެ. އަލުން އެ މައްސަލަ ހުށަހެޅޭނީ ރިޔާސީ އައު ދައުރެއްގައި 2.1/2 އަހަރު ފާއިތު ވުމުންނެވެ. މިގޮތަށް ގާނޫނަށް އިސްލާޙު ގެނެސްގެން ތިބޭށެވެ.\nމާޗް 8, 2018 19:06\nނަސީދަކީ ޅޮސްގަހު ދޮށު މާލިމީ.\nމާޗް 8, 2018 19:11\nނަޝީދަކީ ޅޮސްގަހު ދޮށު މާލިމީ. މި ކަލޭގެ އަށް ނޭގެ ކިޔޭ ނުކިޔޭ އެއްޗެއް.\nމަޖްލީހަކުން ތިކަމެއް ނުކުރެވޭނެތާ ! މަޖްލިސް ބޭއްވިއަކަ ނުދޭނެވިއްޔަ ! މަޖްލިސް ބާއްވާކަށް ކަލޭމެނަކަށް ނުވެސް ކެރޭނެ ! ސައްހަ މަޖްލިސްއެއް ބާއްވައިފިނަމަ ކަލޭމެންގެ އަތުން މަރިޔަބު ގެއްލި ، ކޮށިދަޑުގެއްލި ، ކަތިވަޅިވެސް ގެއްލޭނެ ! ކަން ކަލޭމެނަށް ޔަޤީންވާތީ ތިއުޅެނީ މަޖްލިސް ތަޅުއަޅުވައިގެން ! އަދުރޭމެން ގަންނަ ބިރު އެއަށްވުރެ މާބޮޑު !


Dharanives ithuru kuraane beyunvaa kanakan ves kuraane: Raees\n"ދަރަނި ވެސް އިތުރު ކުރާނެ، ބޭނުންވާ ކަންކަން ވެސް ކުރާނެ"\nރައީސް އަބްދުﷲ ޔާމީން ތުލުސްދޫ ރައްޔިތުންނާ ބައްދަލުކުރައްވަނީ\nވިސްނުމަކީ އަދިވެސް ދަރަނި އިތުރު ކުރުން ކަމަށާއި ރައްޔިތުންނަށް މަދުވެފައި ހުރި ހުރިހާ ކަމެއް ކޮށްދެއްވާނެ ކަމަށް ރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމް ވިދާޅުވެއްޖެ އެވެ.\nމިއަދު ހެނދުނު ތުލުސްދޫ އަށް ވަޑައިގެން އެ ރަށުގެ ބަނދަރު ހުޅުއްވައި ދެއްވުމަށްފަހު ރައްޔިތުންނާ މުޚާތަބު ކުރައްވާ ވާހަކަފުޅު ދައްކަވަމުން ރައީސުލްޖުމްހޫރިއްޔާ ވިދާޅުވީ މިދިއަ ހަތަރު އަހަރު މި ސަރުކާރުން ކޮށްފައިވާ ކަންކަކަން ރައްޔިތުންނަށް ވިސްނޭ ވަރަށް އަރިއަށާއި ހުރަހަށް އެކަންކަން ފެންނަން އެބަހުރި ކަމަށެވެ.\nއެ މަނިކުފާނު ވިދާޅުވީ ރައްޔިތުންނަށް ބޭނުންވާ ކަންތައްތައް ކޮށްދެއްވަނީ ބޮޑެތި ދަރަނި ނަންގަވައިގެން ކަމަށެވެ. އަދި އެ ދަރަނި އަދާކުރަނީ ކިހިނެއްތޯ އިދިކޮޅު ފަރާތްތަކުން ސުވާލުކޮށް ދައްކާ ވާހަކަތަކަށް ރައްދުދެއްވަމުން ރައީސް ވިދާޅުވީ ލިބޭ އާމްދަނީން ރައްޔިތުން ބޭނުންވާ ކަންކަން ކުރެވެން ނެތްނަމަ އެކަން ކުރެވޭނެ ގޮތްތައް ހޯދަންޖެހޭ ކަމަށެވެ.\nލޯނު ނަގައިގެންނަމަވެސް އެކަންކަން ކުރަންޖެހޭ ކަމަށާއި އެ ދަރަނި އަދާ ކުރެވޭނެ ގޮތްތައް ޚިޔާލުގައި ނެތްނަމަ އެބޭފުޅުން އަމިއްލައަށް ރައްޔިތުން ގާތު އެ އިއުތިރާފުވަނީ އެކަންކަން ނުވާނެ ކަމަށް ކަމަށް ރައީސް ވިދާޅުވި އެވެ.\nރައީސް ވިދާޅުވީ މި ތަރައްޤީ އާއެކު އަންނަންޖެހޭ ތަރައްޤީއަކީ ނަފުސު ތަރުބިއްޔަތު ކުރުމުގެ ތަރައްޤީ އާއި ހަރުދަނާ ކުދިންތަކެއް ބިނާކުރުމުގެ ތަރައްޤީ ކަމަށެވެ. އަދި ރާއްޖޭގެ އަމާންކަމާއި މަސްލަހަތާއި ސިޔާދަތު ވިއްކާ ނުލާނެ ކުދިންތަކެއް ތަރުބިއްޔަތު ކުރުން ކަމަށެވެ.\nއެކަމަށް އިޝާރާތް ކުރައްވާ ފަހުގެ ތާރީޚުން ނަގައިދިން ފިޔާވަޅަކީ އަތުގައި ފައިސާ ހުރެގެން ސިކުނޑީގައި ޢިލްމާއި ހިލްމު ހުރެގެން ޔުނިވާސިޓީން މަތީ ތަޢުލީމު ހާސިލްކޮށްގެން މަސްއޫލިއްޔަތު އަދާކުރާނެ އެންމެ މަތީ މަޤާމު ދީގެން އަދި އިޚުލާސްތެރިކަން ދަސްވެފައި ނުވުންކަމަށެވެ، އެހެން ކަމުން އެންމެ އަސާސީ މި ތަރުބިއްޔަތު އަންނަނީ އިޚުލާސްތެރި މަންމައަކާއި ބައްޕައެއްގެ ފަރާތުންކަމަށާއި މިއަދު މި ޤައުމަށް ބޭނުންވަނީ އިޚުލާސްތެރި ދަރިންތަކެއްކަމަށް ވެސް ރައީސް ވިދާޅުވިއެވެ.\nފާއިތުވި ހަތަރު އަހަރު މި ސަރުކާރުން ގެނެސްފައިވާ ތަރައްޤީއަށް އަލިއަޅުވާލައްވާ ވާހަކަފުޅު ދައްކަވަމުން ރައީސް ވިދާޅުވީ މި ސަރުކާރުގެ ވިސްނުމަކީ އެކަކުވެސް ބާކީ ނުކޮށް ތަރައްޤީ ގެނައުން ކަމަށެވެ.\n"ސަރުކާރުގެ މަޝްރޫޢުތަކަކީ ކުރާ އެއްވެސް ކަމަކުން އެއްވެސް ބަޔަކު ބާކީނުވެ މަސައްކަތްކުރުން. އެއީ ތަޢުލީމީ ދާއިރާގެ ވިސްނުމެއް ވިޔަސް، ސިއްހީ ދާއިރާގެ ސިޔާސަތަކަށް ވިޔަސް، އަދި އިޖުތިމާއީ ރައްކާތެރިކަމާއި އޯގާތެރިކަމަށް ބެލި ނަމަވެސް،" ރައީސް ވިދާޅުވި އެވެ. "ކޮންމެ އުމުރު ފުރައެއް، ކުޅެދުނަސް ނުކުޅެދުނަސް، އެއްވެސް މީހަކު ބާކީ ނުކޮށް، މުޅި ދިވެހިންނަށް އަންނަ ތަރައްޤީއަކީ އެކަކުވެސް ބާކީ ނުކޮށް އަންނަންޖެހޭ ތަރައްޤީއެއް. އެގޮތަށް ސަރުކާރަށް ޤަބޫލުކުރެވޭތީ ކަންކަން ކުރެވެމުން އެދަނީ އެމަގުން."\nއެކަންކަމަކީ އެމަނިކުފާނު އެގޮތަށް ބޭނުންވާތީ އެގޮތަށް އެޖެންޑާ ކަނޑައަޅާތީ ކުރިޔަށްދާ ކަންކަން ކަމަށް ވެސް ރައީސް މިއަދު ވިދާޅުވި އެވެ.\nފެބްރުއަރީ 1 ގެ ކަންކަމަށް އަލިއަޅުވާލައްވައި ރައީސް ވިދާޅުވީ އެއްވެސް ސަބަބެއް މުޅި ރައްޔިތުންގެ މައްޗަށް ބާރު ފޯރުވުމަށް ޖާއިޒްވެގެން ނުވާކަމަށާއި އެއީ އެއްވެސް މީހަކަށް އޮތް ހުއްދައެއް ނޫން ކަމަށެވެ. ރައްޔިތުންގެ ކަންކަން ނިންމާނީ ރައްޔިތުންކަމަށާއި ، ރައްޔިތުންގެ ކަންކަން ރައްޔިތުން ނިންމުމުގެ ކުރިން އެކި ކަހަލަ ނުފޫޒު ހުންނަ ބޭފުޅުން އެފަދަ ކަންކަން ކުރުމަކީ ހުއްދަކަމެއް ނޫންކަމަށް ވެސް ރައީސް ވިދާޅުވި އެވެ.\nރައީސް އަބްދުﷲ ޔާމީން ތުލުސްދޫ\nރައީސް ޔާމީން ތުލުސްދޫ ދާއިރާއަށް ވަޑައިގަންނަވަނީ\n"ހުކުމް އަންނާނީ ވަކި ގޮތަކަށޭ ނުބުނޭ"\nޣައްސާންގެ ޓްވީޓް އިތުރަށް ސާފުކޮށްދެއްވައިފި


އއ. އުކުޅަހު ރައްޔިތުންނާ ބައްދަލުކުރައްވައި، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު - The President's Office\nއއ. އުކުޅަހު ރައްޔިތުންނާ ބައްދަލުކުރައްވައި، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު\n10 ޑިސެންބަރު 2018، ރިފަރެންސް: PR-2018-113\nނިޢުމަތްތަކުގެ ވެރި اللّـه سبحـانـه وتعـالى އަށް ޙަމްދާއި ޝުކުރުކުރަން. މި އުންމަތުގެ މާތް ނަބިއްޔާ مُحَمَّـد رســول اللّـه صـلّى الله علـيـه وسـلّم އަށް ޞަލަވާތާއި ސަލާމް ލެއްވުން އެދި ދުޢާކުރަން. މި ދުޢާގައި އިތުރު އެކަލޭގެފާނުގެ އާލުންނާއި އަޞްޙާބުން ޝާމިލްކުރަން.\nއުކުޅަހު ކައުންސިލްގެ ރައީސް ޝައުކަތު އިބްރާހީމް، އުކުޅަހު ކައުންސިލްގެ މެމްބަރުން. މި ރަށުގެ ލޮބުވެތި ރައްޔިތުން، ދައުލަތުގެ ވަޒީރުން، ސަރުކާރުގެ މުއައްސަސާތަކުގެ އިސް ވެރިން، މި ބައްދަލުވުމަށް ވަޑައިގެން ތިއްބެވި އެންމެހައި ބޭފުޅުން، އަދި ރާއްޖޭގެ ލޮބުވެތި ރައްޔިތުން؛\nއަޅުގަނޑަށް އެންމެފަހުން މި ރަށަށް އާދެވުނީ، މި އަހަރުގެ ޖޫން މަހުގެ 30 ވަނަ ދުވަހު. އެއީ ކުރިއަށް އޮތް ރިޔާސީ އިންތިޚާބަށް ތައްޔާރުވުމުގެ ގޮތުން އަޅުގަނޑުމެން ނިންމާ ނިންމުމެއް ނިންމުމަށްޓަކައި، އަޅުގަނޑު ނިސްބަތްވާ އެމް.ޑީ.ޕީ.ގެ ކޮންގްރެސްގެ ބައްދަލުވުމަކަށް. އަޅުގަނޑަށް ރިޔާސީ ޓިކެޓް ލިބިގެންދިޔައީ، އެ ދުވަހު މި ރަށުގައި ބޭއްވި ކޮންގްރެސްގެ ބައްދަލުވުމުގައި. އަޅުގަނޑު މި މަގާމުގައި ހުރެ މިއަދު ވާހަކަދައްކަން ފުރުސަތު ލިބިގެން މިދަނީ، އެ ދުވަހުގެ ނިންމުމުން ކަމަށްވާތީ، އަޅުގަނޑުގެ ރައީސްކަމާ މި ރަށާ މިއޮތީ، އާދެ، އުކުޅަހާ މިއޮތީ ގުޅި ލާމެހިފައި.\nރިޔާސީ ކެމްޕޭންގައި 150 އަށްވުރެ ގިނަ ރަށަށް އަޅުގަނޑަށް ދަތުރުކުރެވުނުއިރުގައި، އުކުޅަހަށް އާދެވުމުގެ ނަސީބެއް އަޅުގަނޑަކަށް ނުލިބުނު. އަދި ރިޔާސީ ކެންޑިޑޭޓެއްގެ ގޮތުން މި ރަށުގެ ރައްޔިތުންނާ ބައްދަލުކޮށް، ރައްޔިތުންގެ އިޙްސާސްތައް، ރައްޔިތުންގެ ބޭނުންތައް ދެނެގަތުމުގެ ފުރްޞަތެއްވެސް އަޅުގަނޑަކަށް އޭރަކު ނުލިބުނު. އެހެންނަމަވެސް، މި ރަށުގެ ތަރައްޤީއަށާއި، މި ރަށުގެ ރައްޔިތުން ބޭނުންވާ ކަންތައްތައް އަޅުގަނޑުމެންވަނީ ދެނެގަނެފައި. އަދި އަޅުގަނޑުމެންގެ ރިޔާސީ ދައުރުގައި، މި ރަށަށް ބޭނުންވާ ތަރައްޤީއާއި، ރަށުގެ ރައްޔިތުން ބޭނުންވާ ކަންތައްތައް އިރާދަކުރެއްވިއްޔާ ފުއްދައިދޭނަން.\nމާތް ﷲގެ ވާގިފުޅާއެކުގައި، ރާއްޖޭގައި މީހުން ދިރިއުޅޭ ހުރިހާ ރަށަކަށް އަޅުގަނޑު ދިޔުމަށްޓަކައި މި ފަށާ ދަތުރުގެ ފުރަތަމަ މަންޒިލަކަށް ވެގެން މިދިޔައީ އުކުޅަސް. މިއީ އަޅުގަނޑު ވަރަށް އުފާކުރާ ކަމެއް.\nމި ހިތްގައިމު ރަށުގައި ހުރެ، މި ރަށުގެ ހިތްވަރުގަދަ ރައްޔިތުންނާ މުޚާޠަބުކޮށް އެއްޗެއް ދެންނެވުމުގެ ކުރިން، އަޅުގަނޑުމެން މި ރަށަށް އައުމުން، ތިޔަ ލޮބުވެތި ރައްޔިތުން އަޅުގަނޑުމެންނަށް ވިދާޅުވި މަރުޙަބާއާއި، އަދާކުރައްވަމުން ގެންދަވާ މެހްމާންދާރީއަށްޓަކައި، އިޚްލާޞްތެރިކަމާ އެކުގައި އަޅުގަނޑާއި، އަޅުގަނޑުމެންގެ ޓީމުގެ ފަރާތުން ތިޔަ ހުރިހާ ބޭފުޅުންނަށް ފަށްފަށުން ޝުކުރު ދަންނަވަން.\nކުރިންވެސް ދެންނެވި ފަދައިން، މި ރަށަށް އަޅުގަނޑަށް ކެމްޕެއިންގެ ތެރޭގައި ނާދެވުނު ނަމަވެސް، ރަށަށް ބޭނުންވާ، ތަރައްޤީއަށް ބޭނުންވާ ކަންތައްތަކާއި، ރައްޔިތުންގެ އިޙްސާސްތައް އަޅުގަނޑުމެންވާނީ ދެނެގެންފައި. ޝައުކަތު އިބްރާހީމް ވިދާޅުވިފަދައިން، މި ރަށުގެ ބަނދަރު ހެދުމާއި، މަގުތައް މަރާމާތު ކުރުމާއި، ޞިއްޙީ މަރުކަޒު ތަރައްޤީ ކުރުމާއި، ގެދޮރު ބިނާކުރުން އެއީ މި ރަށަށް އެންމެ މުހިއްމު ކަންތައްތަކުގެ ގޮތުގައި އަޅުގަނޑުމެން ވަނީ ނޯޓްކުރެވި، އެއާ ބެހޭގޮތުން ޢަމަލީ މަސައްކަތް ފެށުމުގެ ކަންތައްތައް ކުރިއަށް ގެންދިޔުމުގެ މަސައްކަތް ފެށިފައި.\nމި ރަށުގެ ރައްޔިތުންނާ ބައްދަލުކޮށްލުމުގެ ނަސީބު އަޅުގަނޑަށް މި ލިބުނީ، ޤައުމީ ފެންވަރުގައި ފާހަގަކުރާ ވަރަށް މުހިންމު މުނާސަބަތަކާވެސް އެކުގައި. މުލަ ނަކަތުގެ ފުރަތަމަ ދުވަހާއެކު، އިރުވައި މޫސުން ފެށިގެންދާ މި ދުވަސް، އަޅުގަނޑުމެން ފާހަގަކުރަނީ، ރާއްޖޭގެ މަސްވެރިންގެ ދުވަހުގެ ގޮތުގައި.\nސަރުކާރުން މިހާރު ނިންމާފައިވަނީ، މި އަހަރުގެ މަސްވެރިންގެ ދުވަސް ފާހަގަކުރުމުގެ ރަސްމީ ޙަރަކާތްތައް ގއ. ގެމަނަފުށީގައި ބޭއްވުމަށް. އެހެންކަމުން، އެ ދުވަހުގެ ރަސްމީ އިޙްތިފާލުތައް، އިރާދަކުރެއްވިއްޔާ މި މަހުގެ 12 ވަނަ ދުވަހު ގެމަނަފުށީގައި ބޭއްވިގެންދާނެ. އެހެންނަމަވެސް، މިއަދަކީ އަޅުގަނޑުމެން މަސްވެރިންގެ ދުވަސް ރަސްމީކޮށް ފާހަގަކުރާ ދުވަސް ކަމަށްވާތީ، ހުރިހާ މަސްވެރިންނަށް، ރާއްޖޭގެ އެކި ކަންކޮޅުތަކުގައި ތިއްބެވި ހުރިހާ މަސްވެރިންނަށް އިޚްލާޞްތެރިކަމާއެކުގައި މަރުޙަބާ ކިޔަން.\nކޮންމެ ރަށެއްގައި މަސްވެރިންގެ ދުވަސް ފާހަގަކުރިކަމުގައިވިޔަސް، އެދުވަހަކީ ވަކި ރަށަކަށް ޚާއްޞަ ދުވަހެއްނޫން.\nއަދި ހަމަ މިއާއެކު، މިއަދަކީ ބައިނަލްއަޤްވާމީ އިންސާނީ ޙައްޤުތަކުގެ ދުވަސްވެސްމެ. މިއަދަކީ އިންސާނީ ޙައްޤުތަކުގެ ބައިނަލްއަޤްވާމީ މުޢާހަދާ ޢިއުލާނުކުރިތާ 70 އަހަރު ފުރޭ ދުވަސް. މިއަދު އުކުޅަހުގައި އަޅުގަނޑަށް ހުރެވުނުކަމީ، މިކަމަށް ލިބޭ ވަރަށް ބޮޑު އުފަލެއް. އުކުޅަހަކީ ޑިމޮކްރަސީއަށް ދިވެހިރާއްޖެ ކުރަމުން މިދާ ދަތުރުގެ މުހިއްމު އެއް ބައިވެރިއެއް. ޓޫރިޒަމް މިނިސްޓަރ ޢަލީ ވަޙީދު ވިދާޅުވިފަދައިން، އަޅުގަނޑުމެން މި ރަށަށް ވަދެގެން އައިއިރުގައި، އެ ފެނުނު ކޮންކޯޑާއި ރޭވަ ދޯނި، ހަމައެކަނި އެކަމަށް ފާހަގަކުރެވިގެންދޭ. އަޅުގަނޑުމެންގެ ވަޢުދުގެ ދަތުރު، އެ ދެ އުޅަނދާއި، އަދި އެތައް މަސްދޯނިފަހަރެއްގައި ހުރި ހަނދާން އަޅުގަނޑުމެންގެ ހިތުގައިވެސް މިއަދު އެބަހުރި.\nއުކުޅަހަކީ މަސްވެރި ޢާއިލާތަކެއް ދިރިއުޅޭ މަސްވެރި ރަށެއް. މަސްވެރިކަމުގެ ނަފާއިން ހޯދި ތަނަވަސްކަމުން މިއަދު އުކުޅަހަކީ ފުދުންތެރި ރަށެއް. ލޯކަލް ޓޫރިޒަމް ފައްކާކޮށް، ގެސްޓްހައުސް ވިޔަފާރީގައި ހަލުވި ފިޔަވަޅުތަކެއް އަޅަމުން އަންނަ ރަށެއް. އުކުޅަހަކީ ޖަޒީރާވަންތަ ތަރައްޤީގެ ލާމަސީލު މިސާލެއް.\nއެންމެ ފުރަތަމަ ކަމަކަށް ފާހަގަކޮށްލެވެނީ، ރަށުގެ ދެމެހެއްޓެނިވި ތަރައްޤީއަށް ރަށުގެ ރައްޔިތުން، އަމިއްލަ އިސްނެންގެވުމަށް ކުރައްވަމުން ގެންދަވާ މަސައްކަތް. ރަށުގެ ތިމާވެށި ޙިމާޔަތް ކުރުމުގަޔާއި، ރަށުގެ ކުނި ރައްކާތެރި ގޮތުގައި ނައްތާލުމުގަޔާއި، ރަށުގެ ތަޢުލީމު ކުރިއެރުވުމުގައި މި ރަށަކީ، ރާއްޖޭގެ ކޮންމެ ރަށަކަށްވެސް ވަރަށް ރީތި ނަމޫނާއެއް.\nއެއްފަހަރު ބޭނުންކޮށްފައި އުކާލާ ބާވަތުގެ ޕްލާސްޓިކް މަދުކުރުމުގެ ގޮތުން، މިރަށުގެ މުއައްސަސާތަކުގައި، އެފަދަ ޕްލާސްޓިކް ބޭނުންކުރުން ހުއްޓާލުމަށް، މިދިޔަ ހަފުތާގައި މިރަށު ކައުންސިލުން ނިންމި ނިންމުމަކީ، މި ރަށުން ދައްކައިދިން ވަރަށް ރީތި މިސާލެއް.\nއުކުޅަހުގެ ލޯކަލް ޓޫރިޒަމަށް ހަ އަހަރު ފުރިގެން ދިޔައިރު، މި ރަށުގައި 370 ޓޫރިސްޓް އެނދު އެބަހުރި. މިކަމުގެ ސަބަބުން އެކިއެކި ޚިދުމަތްތައް އިތުރުވެ، ރަށުގައި ވިޔަފާރިތައް މިވަނީ ތަޢާރަފްވެފައި. ލޯކަލް ޓޫރިޒަމް ތަޢާރަފްވުމަކީ، މި ރަށުގެ ނާޒުކު ތިމާވެށި ޙިމާޔަތް ކުރުމަށްވެސް މެދުވެރިވި ވަރަށް ބޮޑު ނަސީބެއް. މި ރަށުގެ ކޮންމެ ގެސްޓް ކޮޓަރިއަކުން މަހަކު ހަތަރު ޑޮލަރު ނަގައިގެން، ރަށުގެ ތިމާވެށި ޙިމާޔަތްކޮށް، ރަށުތެރެ ސާފުތާހިރުކޮށް ބެލެހެއްޓުމުގެ މަސައްކަތްތަކެއް އަންނަނީ ކުރަމުން. ޓުއަރިޒަމް މިނިސްޓަރ ޢަލީ ވަޙީދު ވިދާޅުވިފަދައިން، ޓޫރިޒަމް ޕްރޮމޯޓް ކުރުމަށްޓަކައި، ކުރިއަށް އޮތް އަހަރުގެ ބަޖެޓުގައި ވަނީ ތިންގުނަ، މިހާރު ހޭދަކުރަމުންދާ އަދަދުގެ ތިންގުނަ އިތުރުކޮށް، ދިހަ މިލިއަން ޑޮލަރުން ބަޖެޓް ކުރެވިފައި. އޭގެ ސަބަބުން ރާއްޖޭގެ ޓޫރިޒަމް، ދުނިޔޭގެ އެކި ކަންކޮޅުތަކުގައި، މިހާރަށްވުރެ ބޮޑަށް ތަޢާރުފް ކުރެވި، މަޝްހޫރުވެގެންދާނެ.\nރަށު ތަރައްޤީއަކީ، އެ ރަށެއްގެ ވަޒަންވެރިންގެ ކިބައިން އުފައްދަންޖެހޭ އެއްޗެއް ކަމަށް އަޅުގަނޑުމެން އަބަދުވެސް ވަކާލާތު ކުރަމު. ފެހި ޤާނޫނުއަސާސީއާއެކު، ލާމަރުކަޒީ ނިޒާމެއް ގެނައީވެސް އެ ސަބަބުތަކަށްޓަކައި. އެކަމަށްޓަކައި ކައުންސިލްތައް އަލުން ބާރުވެރިކުރުވުމުގެ މަސައްކަތް މި ސަރުކާރުން މިވަނީ މިހާރު ފަށާފައި.\nވޭތުވެދިޔަ ހަފުތާގައި ވަޒީރުންގެ މަޖިލީހުން ނިންމި ނިންމުމާ އެއްގޮތަށް، ސިޓީ ކައުންސިލްތަކަށް މިހާރުވާނީ، ކުރިން ހިފަހައްޓާފައި ހުރި ބައެއް ބާރުތައް ދޫކޮށްލާފައި. އެކި ކަންކަމަށް ޤާނޫނުތަކާ އެއްގޮތަށް ބިން ދޫކުރުމާއި، ބިމާއި، ޢިމާރާތްތައް ރަޖިސްޓަރީ ކުރުމާއި، ޢިމާރާތްކުރުމުގެ އެންމެހައި ކަންތައްތައްވެސް މިހާރުވާނީ ސިޓީ ކައުންސިލްތަކަށް ދޫކޮށްލެވިފައި.\nވިޔަފާރިތަކާއި، އެ ސިޓީއެއްގައި ދިރިއުޅޭ އެންމެހައި މީހުންގެ މައުލޫމާތު ހޯދައި ބެލެހެއްޓުމާއި، މަގުތަކާއި ބަނދަރުތަކާއި، ފާލަމާއި، ފެރީ ޓާރމިނަލް ހެދުމާއި، މަރާމާތުކޮށް ބެލެހެއްޓުމަކީވެސް މިހާރު ސިޓީ ކައުންސިލްތަކަށް ދޫކޮށްލެވިފައިވާ ބާރުތަކެއް.\nމީގެ އިތުރުން އެހެން ބާރުތައް، ސިޓީ ކައުންސިލްތަކަށް ދޫކޮށްލުމަށް، މި ހަފުތާގައި ބޭއްވޭ ވަޒީރުންގެ މަޖިލީހަށް އަޅުގަނޑު އަނެއްކާވެސް ހުށަހަޅާނަން. މި ނިންމުންތައް ތަންފީޒުވެގެންދާއިރު، ލާމަރުކަޒީ ޤާނޫނު އިސްލާޙް ކުރުމުގެ މަސައްކަތް މިވަގުތު ކުރިއަށްދާ ވާހަކަވެސް ތިޔަބޭފުޅުންގެ އަރިހުގައި އަޅުގަނޑު ދަންނަވާލާނަން.\nބާރުތައް މައި ސަރުކާރަށް ޖަމާކޮށްގެން ވެރިކަން ކުރުން، މިއީ މި ސަރުކާރުން ކުރާނެ ކަމެއްނޫން. މި ރާއްޖެ ތަރައްޤީ ކުރެވޭނީ، ލާމަރުކަޒީ ފުރިހަމަ ނިޒާމެއް ޤާއިމުކުރެވިގެން ކަމަށް އަޅުގަނޑު އަބަދުވެސް ގަބޫލުކުރަން. ކައުންސިލްތަކަށް ބާރުތައް ދޫކޮށްލާއިރު، ރައްޔިތުންނަށް މިހާރަށްވުރެ ރަނގަޅު ޚިދުމަތްތަކެއް ފޯރުކޮށްދިނުމަކީ، ކައުންސިލްތަކުގެ ކިބައިން އަޅުގަނޑު މިއަދު އެދޭ އެދުމެއް.\nއުކުޅަހަށް މިވަގުތު ދިމާވެފައިވާ އެންމެ ބޮޑު ދައްޗަކީ ރަށުގެ ބިން ފުރި، ގޯތި ދެވޭނެ އެއްވެސް ގޮތެއް ނެތުން. މި ރަށުން ގޯތި ނުދޭތާ މިހާރު 21 އަހަރު ވެއްޖެ. އަމިއްލަ ދިރިއުޅުމެއް ފެށި ކިތަންމެ ދެމަފިރިންނެއް، އަމިއްލަ ބޯހިޔާވަހިކަމެއްނެތި އެބަތިބި.\nމިކަން ޙައްލު ކުރުމަށްޓަކައި، މި ރަށުގެ ބިން ހިއްކުމުގެ މަސައްކަތް، އަންނަ އަހަރުގެ ތެރޭގައި، މާތް ﷲގެ ވާގިފުޅާއެކުގައި ފެށިގެންދާނެ. މި ފެށޭ އަހަރުގެ ބަޖެޓްގައި އެ މަޝްރޫއު ފެށުމަށް މިހާރު ވަނީ ބަޖެޓް ކުރެވިފައި. އަދި މި ރަށުގެ ނަރުދަމާ ނިޒާމު ނިންމުމަށް ބޭނުންވާ ފައިސާވެސް، ކުރިއަށް އޮތް އަހަރުގެ ބަޖެޓުގައި ހިމެނިފައިވާނެ.\nއަމިއްލަ ދިރިއުޅުމެއް ފަށާއިރު، އެ މީހެއްގެ އަމިއްލަ ބޯހިޔާވަހިކަމެއް ލިބިފައި އޮތުމަކީ، އެންމެ އަސާސީ އިންސާނީ ޙައްޤުތަކުގެ ތެރޭގައި ހިމެނޭ އެއްކަންތައް. ރައްޔިތުންގެ ވަރަށް ތަނަވަސް އަޣުލަބިއްޔަތަކުން މި ސަރުކާރު އުފައްދާފައި މިއޮތީވެސް، ދިވެހީންގެ އިންސާނީ ޙައްޤުތައް ކަށަވަރުކޮށްދީ ހިމާޔަތްކޮށްދިނުމަށް.\nމިއަދަކީ ބައިނަލްއަޤްވާމީ ގޮތުން ފާހަގަކުރާ އިންސާނީ ޙައްޤުތަކުގެ ދުވަސް ކަމަށްވާއިރު، އިންސާނީ ޙައްޤުތައް ކަށަވަރު ކުރުމަށްޓަކައި، ރައްޔިތުން މި ސަރުކާރާ މަތިކޮށްފައިވާ ވާޖިބުތަކާއި ޒިންމާތަކުގެ މަތިން އަޅުގަނޑު ހަނދާނެއްނުނެތޭ. އިންސާނީ އަސާސީ ޙައްޤުތައް ކަށަވަރުކޮށްނުދެވޭނަމަ، މި ސަރުކާރު ދެމިއޮތުމުގެ އެއްވެސް ބޭނުމެއްނެތް. އަޅުގަނޑު ހިތުން ނުވެސް ނޯންނާނެ.\nދެމެހެއްޓެނިވި ތަރައްޤީއަށް މަގުކޮށައިދެނީ އިންސާނީ ޙައްޤުތައް ކަށަވަރުކޮށްދެވިގެން. ކަރާމާތްތެރި އަބުރުވެރި ދިރިއުޅުމަކަށް މީހާ ގެންގޮސްދެނީ، އޭނާގެ އިންސާނީ ޙައްޤުތައް ޙިމާޔަތް ކުރެވިގެން. އަނެކުންގެ ޙައްޤުތަކަށް އަރައިނުގަނެ، ޞުލްޙަވެރިކަމާއެކު ދިރިއުޅުމުގެ ވިސްނުން ސިކުނޑީގައި އުފެދެނީ، އިންސާނީ ކަރާމާތާއި ޙައްޤުތައް، ތިމާއަށް ޙާޞިލުވަމުންދާ ކަމުގެ ފޮނި އިޙްސާސް ކުރެވުމުން.\nއަބުރުވެރި ތާހިރު ދިރިއުޅުމަކަށް ހުރަސްއަޅާނަމަ، އެ ޙައްޤު ހޯދުމަށް ތެދުވަންޖެހޭ. އުޖާލާ ކުރިމަގަކަށް ކުރާ އުންމީދަށް، ފަނޑު ނަމަވެސް ހިޔަންޏެއް އެޅިއްޖެނަމަ، އެ ޙައްޤުގެ ދިފާޢުގައި ވަކާލާތު ކުރަންޖެހޭނެ. ޢަދުލު އިންޞާފުގެ ޙައްޤުން މަޙްރޫމް ކުރެވޭނަމަ، އެ ޙައްޤު ކަށަވަރު ކުރުމަށް ގަދައަޅައި މަސައްކަތްކޮށް އަޑުއުފުލަންޖެހޭނެ.\nމިދިޔަ ފަސްވަރަކަށް އަހަރުގެ ތެރޭގައި އަޅުގަނޑުމެން ދުށީ، މިފަދަ އެތައް ޙައްޤެއް ކަށަވަރު ކުރުމަށްޓަކައި ދިވެހި ރައްޔިތުން ހުއްޓުމެއްނެތި، ހިތްވަރާއެކު ކުރަމުން އައި އަގުނުކުރެވޭވަރުގެ ބުރަ މަސައްކަތްތައް. ދިވެހި އެތައް ރައްޔިތުންނެއް އެކަމަށްޓަކައި ވެވަޑައިގެންނެވި މަތިވެރި ޤުރްބާނީ. އަޅުގަނޑުމެން މިއަދު ވެރިކަމުގައި މިތިބީ ދިވެހި ރައްޔިތުން އެދޭފަދަ ހެޔޮ ވެރިކަމެއް ކޮށްދިނުމަށް.\nތިޔަ ލޮބުވެތި ރައްޔިތުން އަޅުގަނޑަށް އެ ފުރުޞަތު ދެއްވައިފީމު. މާތް ﷲގެ ވާގިފުޅާއެކު، އަޅުގަނޑު ތިޔަ ލޮބުވެތި ރައްޔިތުންނަށް ޔަޤީންކޮށް މި އަރުވަނީ، މި ސަރުކާރަކީ ރައްޔިތުންގެ އުންމީދުތަކުގައި ކޮޅުފައިންޖަހާނޭ ސަރުކާރެއް ނޫންކަން. އަޅުގަނޑުގެ ކުރިމަތީގައި އެންމެ އަގުބޮޑު އެއްޗަކީ، ރައްޔިތުންގެ އިންސާނީ ޙައްޤުތައް. މި ސަރުކާރުގެ އެންމެ ފުރަތަމަ ދުވަހުން ފެށިގެން، އެންމެފަހު ދުވަހާ ޖެހެންދެންވެސް ދެމިއޮންނާނީ، ދިވެހި ރައްޔިތުންގެ އިންސާނީ ޙައްޤުތައް ކަށަވަރުކޮށްދިނުމުގައި.\nއަޅުގަނޑުމެންނަކީ މިނިވަން މުސްތަޤިއްލު ޤައުމެއް. ކޮންމެ ޤައުމެއްގެވެސް ޙަޤީޤީ މިނިވަންކަމަކީ ރައްޔިތުންގެ މިނިވަންކަން. މިނިވަންކަމުގެ ޙަޤީޤީ މާނައަކީ، ވީ ކޮންމެ ތަނެއްގައި އަދި ވީ ކޮންމެ ޙާލެއްގައިވެސް، އިންސާނީ ޙައްޤުތަކުގެ ސިޔާދަތު ދެމިއޮތުން.\nއަޅުގަނޑުމެންގެ ސަރުކާރުގައި، ޖަލުތަކުގައިވިޔަސް އަދި އެނޫން ތަންފީޒީ އިދާރާއެއްގެ ތެރޭގައިވިޔަސް، އިންސާނީ ކަރާމާތްތެރިކަމާއި، އިންސާނީ ޙައްޤުތައް ނިގުޅައިގަންނާކަށް ފުރުޞަތެއް ނުދެވޭނެ. މި ވެރިކަމުގެ އެންމެ ފުރަތަމަ ދުވަހުން ފެށިގެން، ސަރުކާރުން މަސައްކަތް ކުރަމުން މިދަނީ އެގޮތުގެ މަތިން. ތިޔަ ލޮބުވެތި ރައްޔިތުންނަށް އެކަން މިއަދު ކަށަވަރުކޮށްދެން.\nޤާނޫނު އަސާސީން ރައްޔިތުންނަށް ލިބިދީފައިވާ މުހިއްމު ޙައްޤުތައް، މިދިޔަ ފަސް އަހަރުގެ ތެރޭގައިވަނީ ނިގުޅައިގެންފައި. ސުލްޙްވެރިކަމާއެކުގައި އެއްވެ އުޅުމުގެ މިނިވަންކަމާއި، ޚިޔާލުފާޅުކުރުމުގެ މިނިވަންކަން މިވަނީ އިންތިހާއަށް ހަނިކޮށްފައި. ނޫސްވެރިކަމުގެ މިނިވަންކަން އައީ ނެތިކޮށްލަމުން.\nނޫސްވެރިކަމުގެ މިނިވަންކަމާބެހޭ ބައިނަލްއަޤްވާމީ ޖަމްޢިއްޔާ، ރިޕޯޓަރސް ވިތައުޓް ބޯޑަރޒް އިން މިއަހަރު އާންމުކޮށްފައިވާ ޕްރެސް ފްރީޑަމް އިންޑެކްސްގައި، 180 ޤައުމުގެ ތެރެއިން ދިވެހިރާއްޖެ ލިސްޓްކޮށްފައިވަނީ 120 ވަނައިގައި. އެއީ މިދިޔަ އަހަރާ ބަލާއިރު، ތިން ދަރަޖައިގެ ވެއްޓުމެއް.\nމި އިންޑެކްސްގައި، 2012 ވަނަ އަހަރުން ފެށިގެން ރާއްޖެވަނީ އެތައް ދަރަޖައެއް ފަހަތަށް ގޮސްފައި. އެ ޖަމުޢިއްޔާ އިން ސިފަކުރާގޮތުގައި ދިވެހިރާއްޖޭގެ ނޫސްވެރިކަމުގެ މާޙައުލު މިހާރު އޮތީ ވިހަވެފައި. ސިޔާސީ ޕާޓީތަކުގެ ހިންގުމާއި، ފަރުދުންގެ މިނިވަންކަން ހިފަހައްޓަމުން. ޖަލުތަކުގެ ޙާލަތު އެތައް ގުނައަކުން ދަށަށްދިޔަ. ޝަރުޢީ ކޯޓުތަކުން އިންޞާފު ލިބިގަތުމުގެ ޙައްޤު، ރައްޔިތުންނަށް ގެއްލިގެންދިޔަ.\nނަތީޖާއަކަށް ވެގެންދިޔައީ، ބައިނަލްއަޤްވާމީ މިންގަނޑުތަކުން ދިވެހިރާއްޖެއަކީ ޑިމޮކްރަސީއެއް ނޫންކަމުގައި ނިންމުން. މިފަދަ ކަންކަން ބަލައި ދިރާސާ ކުރާ ޖަމުޢިއްޔާއެއް ކަމުގައިވާ ފްރީޑަމް ހައުސްއިން ނިންމާފައިވަނީ، ދިވެހިރާއްޖެއަކީ ފަރުދުންގެ ޙައްޤުތައް ރައްކާތެރިނުކުރާ ”ޕާޝަލީ ފްރީ“ ޤައުމެއްގެ ގޮތުގައި.\nރައްޔިތުންގެ އަސާސީ ޙައްޤުތައް ކަށަވަރުކޮށްގެން ނޫނީ އަޅުގަނޑުމެން މި އެދޭ ދިވެހިރާއްޖެއެއް ބިނާކުރެވޭނެ ކަމުގައި އަޅުގަނޑު ނުދެކެން. ރައްޔިތުން އެދޭގޮތަކީ ސަރުކާރު ނުރުހޭ ކަމެއް ކަމުގައިވިޔަސް، އެ ޚިޔާލާއި ފިކުރުގެ މައްޗަށް ބިނާކޮށް، ރައްޔިތުންގެ އެއްވެސް ޙައްޤެއް ހަންޏެއްނުކުރެވޭނެ. އެއީ ގޯހެއް.\nވަގުތީ ބޭނުމަކަށްވިޔަސް، ރައްޔިތުންނަށް ލިބިގެންވާ އަސާސީ ޙައްޤުތައް ހަނިކުރުމުން، މުޅި ނިޒާމު ގަޑުބަޑުވެގެންދޭ. މިއީ އަޅުގަނޑު ވެރިކަން ކުރަން އެދޭ ގޮތެއް ނޫން. މި ސަރުކާރުން ކުރާ ކަންތައްތަކާމެދު ފާޑުކިޔުމުގެ ފުރުޞަތު އަބަދުވެސް ރައްޔިތުންނަށް އޮންނާނެ. ނޫސްވެރިކަމުގެ މިނިވަންކަން މި ސަރުކާރުން ކަށަވަރުވެސްކޮށްދޭނެ.\nއިރާދަކުރެއްވިއްޔާ، ކުރިއަށް އޮތް އަހަރުގެ މި ދުވަހު އަޅުގަނޑު ދައްކާ ވާހަކައިގެ ތެރޭގައި، ނޫސްވެރިކަމުގެ މިނިވަންކަމުގެ އިންޑެކްސްގައި، ދިވެހިރާއްޖެއަށް ކުރިއެރުން ލިބުނުކަން ހާމަކުރެވޭނެ. އަދި ޑިމޮކްރެޓިކް ހަމަތައް ހަރުދަނާވެ، ފްރީޑަމް ހައުސްއާއި، ރިޕޯޓަރޒް ވިތައުޓް ބޯޑަރޒްގެ އިންޑެކްސްތަކުގައި ދިވެހިރާއްޖެ އެތައް ދަރަޖައެއް ކުރިއަރާނެ.\nއިންސާނީ ޙައްޤުތަކާ ގުޅޭ ޤައުމީ އޮނިގަނޑު، ޔޫ.އެން.ޑީ.ޕީ.ގެ އެހީތެރިކަމާއެކު މިހާރު އެކުލަވައިލަމުން އަންނަކަމީ މުހިއްމު ކަމެއް ކަމުގައި އަޅުގަނޑު ފާހަގަކުރަން. އަދި މި އޮނިގަނޑު ޤައުމީ އެކިއެކި އިދާރާތަކާއެކު މަޝްވަރާކުރެވި އެކުލަވައިލުމަށްފަހު ތަންފީޒުކުރެވެން ފެށުމަކީ، އިންސާނީ ޙައްޤުތައް ހިމާޔަތް ކުރުމަށް އެޅޭ މުހިއްމު ފިޔަވަޅެއް.\nތަރައްޤީއާ ނުލައި، ޞުލްހަމަސަލަސްކަން ދެމިއެއްނޯންނާނެ. ޞުލްހަމަސަލަސްކަމާ ނުލައި، ތަރައްޤީވެސް ދެމިއެއްނޯންނާނެ. ހަމައެފަދައިން، ދާއިމީ ޞުލްޙައާއި ދެމެހެއްޓެނިވި ތަރައްޤީއަކީ، އިންސާނީ ޙައްޤުތަކަށް ޙުރުމަތްތެރިކޮށްހިތައިގެން މެނުވީ ޙާޞިލުކުރެވޭނެ ކަންކަމެއްނޫން. އެންމެ މީހެއްގެ ވިޔަސް، ޙައްޤުތައް ނުރައްކަލަކަށް ހުށަހެޅިއްޖެނަމަ، އެންމެންގެ ޙައްޤުތައް އެވަނީ ނިގުޅައިގަނެވިފައި.\nއަޅުގަނޑުގެ ދުޢާއަކީ، އަޅުގަނޑުމެންނަކީ އިންސާނީ ޙައްޤުތަކަށް ޙުރްމަތްތެރިކޮށް ހިތައި، އިންސާނީ ޙައްޤުތައް ދިރުވައި އާލާކުރާ ބަޔަކު ކަމުގައި ލެއްވުން. މި ރާއްޖެ އަބަދުގެ އަބަދަށް ތިޔާގިކަމާއި ފާގަތިކަމުގައި ލައްވައި، ދެ ދުނިޔޭގެ ބާއްޖަވެރިކަން އަޅުގަނޑުމެން އެންމެންނަށް ލިބުން.


Eid namaadhah fahu miskithugai Raees aaeku ufaaveri vaguthu kolheh\nއީދު ނަމާދަށްފަހު މިސްކިތުގައި ރައީސްއާއެކު އުފާވެރި ވަގުތުކޮޅެއް\nއީދު ނަމާދަށް ރައީސް، އީދު ސަލާމް ކުރައްވަނީ --\nއީދުގެ މުނާސަބަތުގައި ޢީދުގެ ތަހުނިޔާ ވިދާޅުވެ އީދު ސަލާން ކުރައްވަން ރައީސް އިބްރާހީމް މުހައްމަދު ސޯލިހާއި އެމަނިކުފާނުގެ ނައިބު ފައިސަލް ނަސީމްގެ އަރިހަށް ވަޑައިގެންނެވި ބޭފުޅުންނާ ބައްދަލުކުރައްވައި އީދު ސަލާން ކުރައްވައިފިއެވެ.\nދެ ބޭފުޅުން ވެސް އީދު ސަލާން ކުރައްވާފައިވަނީ އިސްލާމީ މަރުކަޒުގައި މިއަދު ހެނދުނު ކުރި އީދު ނަމާދުގައި ބައިވެރިވެވަޑައިގެންނެވުމަށްފަހު އިސްލާމީ މަރުކަޒުގައެވެ.\nއިސްލާމީ މަރުކަޒުގައި މިއަދު ކުރި އީދު ނަމާދުގެ ޖަމާއަތުގައި ބައިވެރިވެ ވަޑައިގެންނެވި ގިނަ އަދަދެއްގެ ބޭފުޅުން ރައީސް އާއި ރައީސްގެ ނައިބަށް އީދުގެ ތަހުނިޔާ ވިދާޅުވެ އީދު ސަލާން ކުރެއްވިއެވެ. އޭގެތެރޭގައި ގިނަ އަދަދެއްގެ ކުޑަކުދިންނާއި ޒުވާނުންނާއި އެކި އުމުރުފުރައިގެ ބޭފުޅުންނާއި އިސްރަށްވެހިން ވެސް ހިމެނެއެވެ.\nމިއަދު މުޅި އިސްލާމީ އުއްމަތް ފާހަގަ ކުރަމުންދާ ބަރަކާތްތެރި އީދުގެ މުނާސަބަތުގައި ރައީސް ވަނީ ރައްޔިތުންނަށް އީދުގެ ތަހުނިޔާއާއި ހެޔޮއެދުންތައް ފޮނުއްވާފައެވެ. އަދި މިއަހަރު ރާއްޖެއިން ހައްޖުގެ މަތިވެރި އަޅުކަން އަދާކުރެއްވުމަށް ވަޑައިގެން ތިއްބެވި އެންމެހައި ދިވެހި ހައްޖާޖީންނަށް ވެސް ރައީސް ވަނީ އީދުގެ ތަހުނިޔާ ވިދާޅުވެ ބަރަކާތްތެރި އީދުގެ ހެޔޮއެދުންތައް ފޮނުއްވާފައެވެ.\nއާއިލީ ގުޅުން ވަރުގަދަ ކުރަން ރައީސް ގޮވާލައްވައިފި\nއީދަކީ ހީނަރުވެފައިވާ ގުޅުންތައް ބަދަހިކުރަން ލިބޭ ފުރުސަތެއް: ރައީސް\nމިނިވަން ދުވަހާ ގުޅިގެން ބަންދު ދުވަހެއް، އީދު ބަންދު ދިގުކޮށްފި


Najib ge shareeai kuriah gendheveyne kamah court in kanda alhaifi | Mihaaru\nނަޖީބުގެ ޝަރީއަތް ކުރިއަށް ގެންދެވޭނެ ކަމަށް ކޯޓުން ކަނޑައަޅައިފި\n11 ނޮވެމްބަރ 2019 - 10:59\nއުމުރުން 66 އަހަރުގެ ނަޖީބުގެ މައްޗަށް ކުރާ ފުރަތަމަ ދައުވާއަކީ 1މެލޭޝިއަން ޑިވެލޮޕްމަންޓް ބަރުހާދު (1އެމްޑީބީ)ގެ ޔުނިޓެއް ކަމަށްވާ އެސްއާރްސީ އިންޓަނޭޝަނަލް އިން ނަޖީބުގެ އަމިއްލަ އެކައުންޓަށް 42 މިލިއަން ރިންގިޓް (10.1 މިލިއަން ޑޮލަރު) ޖަމާކުރި މައްސަލަ އެވެ. އެޕްރީލް މަހު ފެށި އެ ޝަރީއަތުގައި ނަޖީބުގެ މައްޗަށް ޕްރޮސެކިއުޓަރުން ވަނީ އޮގަސްޓް މަހު ހެކި ހުށަހަޅައި ނިންމައިފަ އެވެ. ޕްރޮސެކިއުޓަރުން އޭރު ބުނެފައި ވަނީ 1އެމްޑީބީގެ ކޮރަޕްޝަނުގެ މައްޗަށް ނަޖީބު ވެރިވެގެންފައި ވަނީ "އެމްޕެރާ"އެއްގެ ގޮތަށް ކަމަށެވެ.\nޝަރީއަތް ކުރިއަށް ގެންދެވޭނެތޯ މިއަދު ބޭއްވި އަޑުއެހުމަށް ނަޖީބު ވެސް ވަޑައިގެންނެވި އެވެ. ދައުވާ ކުރިއަށް ގެންދެވޭނެ ކަމަށް ފަނޑިޔާރު ނިންމެވުމާ އެކު ނަޖީބު އިސްދަށަށް ޖެއްސެވި އެވެ.\nއެސްއާރްސީ އިންޓަނޭޝަނަލްގެ މައްސަލައިގައި ނަޖީބުގެ މައްޗަށް ކުރާ ހަތް ދައުވާގެ ތެރޭގައި ހިމެނެނީ ކޮރަޕްޝަނުގެ ހަތަރު މައްސަލަ އާއި މަނީ ލޯންޑަރިންގެ ތިން މައްސަލަ އެވެ. ކޮރަޕްޝަނުގެ ކޮންމެ މައްސަލައެއް ސާބިތުވެއްޖެ ނަމަ 20 އަހަރުގެ ޖަލު ހުކުމެއް އަންނާނެ އެވެ. މަނީ ލޯންޑަރިންގެ ކޮންމެ މައްސަލެއް ސާބިތުވެއްޖެ ނަމަ 15 އަހަރުގެ ޖަލު ހުކުމެއް އަންނާނެ އެވެ.\n1އެމްޑީބީއާ ގުޅޭ އެހެން ދައުވާތަކެއް ވެސް ނަޖީބުގެ މައްޗަށް ކުރެ އެވެ. އޭގެ ތެރޭގައި ހިމެނޭ އެންމެ ބޮޑު މައްސަލަ ކަމަށްވާ އެ ބޭންކުން ނަޖީބުގެ އެކައުންޓަށް 550 މިލިއަަން ޑޮލަރު ޖަމާކުރި މައްސަލައިގެ ޝަރީއަތް އޮގަސްޓް މަހު ވަނީ ފަށައިފަ އެވެ.\n1އެމްޑީބީން ނަޖީބުގެ އަމިއްލަ އެކައުންޓަށް އެތައް މިލިއަން ޑޮލަރެއް ޖަމާކުރިކަން އޭނާގެ ވެރިކަމުގައި ފަޅާއެރުމުން އޭރުގެ އެޓާނީ ޖެނެރަލް ވަނީ އެއީ ސައުދީ ޝާހީ އާއިލާ އިން ދިން ހަދިޔާއެއް ކަމަށް ބުނެ ނަޖީބު ސަލާމަތްކޮށްދީފަ އެވެ. ނަމަވެސް މިދިޔަ އަހަރުގެ މެއި މަހު ބޭއްވި އިންތިޚާބުން ނަޖީބަށް ނާކާމިޔާބުވުމާ ގުޅިގެން އާ ސަރުކާރުން ވަނީ 1އެމްޑީބީގެ ބޮޑު ޚިޔާނާތުގެ މައްސަލަތައް ބަލަން ފަށައިފަ އެވެ. އިންތިޚާބުން ނަޖީބަށް ނާކާމިޔާބުވި މައިގަނޑު ސަބަބަކީ ވެސް އޭނާގެ މައްޗަށް ކޮށްފައިވާ ކޮރަޕްޝަނުގެ ތުހުމަތުތަކެވެ.


September mahu libunu aamdhanee meege kuree aharaa alhaa balaa iru dhah: MIRA - vNews.mv\nސެޕްޓެމްބަރުމަހު ލިބުނު އާއްދަނީ މީގެ ކުރީއަހަރާ އަޅާބަލާއިރު ދަށް: މީރާ\nޠާހިރާ އަޒްހާރު 12 October 2020, 12:45\nސެޕްޓެމްބަރުމަހު އާމްދަނީގެ ގޮތުގައި މީރާއަށް 843.04 މިލިއަން ރުފިޔާ ބަލައިގަނެފައިވާކަމަށް މީރާއިން ބުނެފިއެވެ.\nމީރާއިން ބުނީ މިއަދަދަކީ ވޭތުވެދިޔަ އަހަރުގެ އެ މުއްދަތުގައި ލިބުނު އާމްދަނީއަށްވުރެ 30.9 އިންސައްތަ މަދު އަދަދެއް ކަމަށެވެ.\nމީރާއިން މައުލޫމާތުދޭ ގޮތުގައި، ސެޕްޓެމްބަރު 2019 ގައި ލިބުނު އާމްދަނީއާ އަޅާބަލާއިރު ސެޕްޓެމްބަރު 2020 ގައި ލިބިފައިވާ އާމްދަނީ ދަށްވުމުގެ މައިގަނޑު ސަބަބަކީ ކޮވިޑް-19 އާ ގުޅިގެން ފަތުރުވެރިން ރާއްޖެއަށް ޒިޔާރަތްކޮށްފައިވާ މިންވަރު ދަށްވެފައިވުމުގެ ސަބަބުން ޓޫރިޒަމް ދާއިރާގެ އިޤްތިޞާދީ ހަރަކާތްތައް މަދުވެ، ޓޫރިޒަމް ދާއިރާއިން ޓެކުހުގެ ގޮތުގައި ލިބިފައިވާ އާމްދަނީ ދަށްވެފައިވުމެވެ.\nމިގޮތުން، ޖީ.އެސް.ޓީ އަދި ގްރީން ޓެކްސްފަދަ ޓެކުހުންވެސް މީރާއަށް ލިބިފައިވާ އާމްދަނީވެސް ވަނީ ދަށްވެފައެވެ.\nމީގެއިތުރުން، ޓޫރިޒަމް ލޭންޑް ރެންޓް ދެއްކުމުގެ ސުންގަޑި އިތުރުކުރެވިފައި ވުމުން، އެމުއްދަތުގައި ލިބިފައިވާ އާމްދަނީ، މީގެކުރީ އަހަރުގެ މިމުއްދަތާއި ބަލާއިރު މަދުކަންވެސް މީރާއިން ފާހަގަކުރެއެވެ.\nސެޕްޓެމްބަރު 2020 ގައި މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ އާމްދަނީން ނަގާ ޓެކުހެވެ. އެގޮތުން އާމްދަނީން ނަގާ ޓެކުހުގެ ގޮތުގައި 385.57 މިލިއަން ރުފިޔާ މީރާއަށް ލިބިފައިވެއެވެ.\nދެވަނައަށް އެންމެ ބޮޑު އާމްދަނީއެއް ޖީއެސްޓީން ލިބިފައިވާއިރު، ސެޕްޓެމްބަރުމަހު ޖީއެސްޓީގެ ގޮތުގައި 217.16 މިލިއަން ރުފިޔާ ލިބިފައިވެއެވެ. މީގެއިތުރުން، ބީ.ޕީ.ޓީގެ ގޮތުގައި 150.13 މިލިއަން ރުފިޔާ ލިބިފައިވާކަމަށް މީރާއިން ބުނެއެވެ.\nރެސިޑެންޝަލް ޕަރމިޓްގެ ގޮތުގައި 21.06 މިލިއަން ރުފިޔާ، އަދި މުދަލު ޒަކާތުގެ ގޮތުގައި 11.07 މިލިއަން ރުފިޔާ ލިބިފައިވާއިރު، އެހެނިހެން ޓެކުހާއި ފީގެ ގޮތުގައި 58.04 މިލިއަން ރުފިޔާ ލިބިފައިވާކަމަށް މީރާއިން ބުނެފައިވެއެވެ.\nއޮގަސްޓު 2020 ގައި ބަލައިގަނެފައިވާ އާމްދަނީގެ ތެރޭގައި 6.74 މިލިއަން އެމެރިކާ ޑޮލަރު ހިމެނޭކަމަށްވެސް މީރާއިން ވަނީ ބުނެފައެވެ.


Dhivehi hajjuverin enburi aun | Mihaaru\nފޮޓޯގެލަރީ / ހައްޖު\nހައްޖުވެރިން އެނބުރި އައުން\n17 ސެޕްޓެމްބަރ 2016\nރާއްޖެއިން ހައްޖަށް ދިޔަ 2000 މީހުންގެ ތެރެއިން ފުރަތަމަ ގްރޫޕް އެނބުރި އައުން. ފުރަތަމަ އައީ ހައްޖު ކޯޕަރޭޝަންގެ ހަވާލުގައި ދިޔަ މީހުންގެ ތެރެއިން 252 މީހަކު.\nހުޅުލެ، ސެޕްޓެމްބަރު 17، 2016 - ރާއްޖެއިން ހައްޖަށް ދިޔަ މީހުންގެ ތެރެއިން ރާއްޖެ އައި ފުރަތަމަ ގްރޫޕްގައި ހިމެނުނު ދެ މީހަކު ޓާމިނަލުން ނިކުމެގެން އަންނަނީ. އެންމެ ފުރަތަމަ އައީ ހައްޖު ކޯޕަރޭޝަންގެ ހަވާލުގައި ހައްޖަށް ދިޔަ މީހުންގެ ތެރެއިން 252 މީހަކު. -- ފޮޓޯ: ނިޝާން އަލީ/މިހާރު\nހުޅުލެ، ސެޕްޓެމްބަރު 17، 2016 - ރާއްޖެއިން ހައްޖަށް ދިޔަ މީހުންގެ ތެރެއިން ރާއްޖެ އައި ފުރަތަމަ ގްރޫޕްގައި ހިމެނުނު ބަޔަކު ޓާމިނަލުން ނިކުމެގެން އަންނައިރު، ހައްޖުވެރިންގެ އާއިލާތަކުގެ މީހުން މަރުހަބާ ކިޔުމަށް އެއާޕޯޓަށް ޖަމާވެފައި. އެންމެ ފުރަތަމަ އައީ ހައްޖު ކޯޕަރޭޝަންގެ ހަވާލުގައި ހައްޖަށް ދިޔަ މީހުންގެ ތެރެއިން 252 މީހަކު. -- ފޮޓޯ: ނިޝާން އަލީ/މިހާރު\nހުޅުލެ، ސެޕްޓެމްބަރު 17، 2016 - ރާއްޖެއިން ހައްޖަށް ދިޔަ މީހުންގެ ތެރެއިން ރާއްޖެ އައި ފުރަތަމަ ގްރޫޕްގައި ހިމެނުނު މީހަކު، އާއިލާގެ މީހުންނަށް އަތުން އިޝާރާތްކޮށްލަނީ. އެންމެ ފުރަތަމަ އައީ ހައްޖު ކޯޕަރޭޝަންގެ ހަވާލުގައި ހައްޖަށް ދިޔަ މީހުންގެ ތެރެއިން 252 މީހަކު. -- ފޮޓޯ: ނިޝާން އަލީ/މިހާރު\nހުޅުލެ، ސެޕްޓެމްބަރު 17، 2016 - ރާއްޖެއިން ހައްޖަށް ދިޔަ މީހުންގެ ތެރެއިން ރާއްޖެ އައި ފުރަތަމަ ގްރޫޕްގައި ހިމެނުނު މީހަކަށް މަރުހަބާ ކިޔަނީ. އެންމެ ފުރަތަމަ އައީ ހައްޖު ކޯޕަރޭޝަންގެ ހަވާލުގައި ހައްޖަށް ދިޔަ މީހުންގެ ތެރެއިން 252 މީހަކު. -- ފޮޓޯ: ނިޝާން އަލީ/މިހާރު\nހުޅުލެ، ސެޕްޓެމްބަރު 17، 2016 - ރާއްޖެއިން ހައްޖަށް ދިޔަ މީހުންގެ ތެރެއިން ރާއްޖެ އައި ފުރަތަމަ ގްރޫޕްގައި ހިމެނުނު މީހަކު ޓާމިނަލުން ނިކުމެގެން އަންނައިރު ހިނިތުންވެފައި. އެންމެ ފުރަތަމަ އައީ ހައްޖު ކޯޕަރޭޝަންގެ ހަވާލުގައި ހައްޖަށް ދިޔަ މީހުންގެ ތެރެއިން 252 މީހަކު. -- ފޮޓޯ: ނިޝާން އަލީ/މިހާރު\nހުޅުލެ، ސެޕްޓެމްބަރު 17، 2016 - ރާއްޖެއިން ހައްޖަށް ދިޔަ މީހުންގެ ތެރެއިން ރާއްޖެ އައި ފުރަތަމަ ގްރޫޕްގައި ހިމެނުނު މީހަކު ކުއްޖަކު އުރާލަނީ. އެންމެ ފުރަތަމަ އައީ ހައްޖު ކޯޕަރޭޝަންގެ ހަވާލުގައި ހައްޖަށް ދިޔަ މީހުންގެ ތެރެއިން 252 މީހަކު. -- ފޮޓޯ: ނިޝާން އަލީ/މިހާރު\nހުޅުލެ، ސެޕްޓެމްބަރު 17، 2016 - ރާއްޖެއިން ހައްޖަށް ދިޔަ މީހުންގެ ތެރެއިން ރާއްޖެ އައި ފުރަތަމަ ގްރޫޕްގައި ހިމެނުނު ދެ މީހަކު. އެންމެ ފުރަތަމަ އައީ ހައްޖު ކޯޕަރޭޝަންގެ ހަވާލުގައި ހައްޖަށް ދިޔަ މީހުންގެ ތެރެއިން 252 މީހަކު. -- ފޮޓޯ: ނިޝާން އަލީ/މިހާރު\nހުޅުލެ، ސެޕްޓެމްބަރު 17، 2016 - ރާއްޖެއިން ހައްޖަށް ދިޔަ މީހުންގެ ތެރެއިން ރާއްޖެ އައި ފުރަތަމަ ގްރޫޕްގައި ހިމެނުނު ބަޔަކު ޓާމިނަލުން ނިކުމެގެން އަންނަނީ. އެންމެ ފުރަތަމަ އައީ ހައްޖު ކޯޕަރޭޝަންގެ ހަވާލުގައި ހައްޖަށް ދިޔަ މީހުންގެ ތެރެއިން 252 މީހަކު. -- ފޮޓޯ: ނިޝާން އަލީ/މިހާރު\nހުޅުލެ، ސެޕްޓެމްބަރު 17، 2016 - ރާއްޖެއިން ހައްޖަށް ދިޔަ މީހުންގެ ތެރެއިން ރާއްޖެ އައި ފުރަތަމަ ގްރޫޕްގެ މީހުން އެއާޕޯޓުން ނިކުމެގެން ދަނީ. އެންމެ ފުރަތަމަ އައީ ހައްޖު ކޯޕަރޭޝަންގެ ހަވާލުގައި ހައްޖަށް ދިޔަ މީހުންގެ ތެރެއިން 252 މީހަކު. -- ފޮޓޯ: ނިޝާން އަލީ/މިހާރު


SunOnline: Nepal in visa dhookurun huttaalai, Mount Everest bandhukoffi\nނޭޕާލުން ވިސާ ދޫކުރުން ހުއްޓާލައި، މައުންޓް އެވަރެސްޓް ބަންދުކޮށްފި\nމުހައްމަދު މުޒައްޔިން ނާޒިމް 13 Mar 2020, 16:01\nމައުންޓު އެވަރެސްޓަށް ބަޔަކު އަރައި: އެ ފަރުބަދަ ހިމެނޭ ގޮތަށް ނޭޕާލްގެ ހިމާލަޔާ ފަރުބަދަތައް ވަނީ ބަންދުކޮށްފައި --- ފޮޓޯ/ ނިރްމަލް ޕުރްޖާ\nކޮރޯނާވައިރަސްއާ ގުޅިގެން ނޭޕާލް ސަރުކާރުން ޓޫރިސްޓް ވިސާ ދޫކުރުން މަޑުޖައްސާލައި، ދުނިޔޭގެ އެންމެ އުސް އެވަރެސްޓް ފަރުބަދަ ހިމެނޭގޮތަށް ހިމާލަޔާ ފަރުބަދަ ރޭންޖު ބަންދުކޮށްފިއެވެ.\nދުނިޔޭގެ އެންމެ އުސް 14 ފަރުބަދަ ހުންނަ ނޭޕާލުން ފަރުބަދަތަކަށް އެރުމަށް ދޫކުރާ ހުއްދަ ދޫކޮށްގެން ޕާމިޓް ފީގެ ގޮތުގައި އަހަރަކު ހަތަރު މިލިއަން ޑޮލަރުގެ އާމްދަނީއެއް ހޯދައެވެ. ޓޫރިސްޓް ވިސާއާއި ފަރުބަދައަށް އަރާ ހުއްދަ ދޫކުރުން މަޑުޖައްސާލުމަ ގުޅިގެން ނޭޕާލްގެ އިގްތިސޯދަށް ބޮޑެތި އަސަރުތަކެއް ކުރާނެއެވެ.\nނެޕާލްގެ ސަރުކާރުން ކުރި އިއުލާނެއްގައި ބުނީ ޓޫރިސްޓް ވިސާ ދިނުން މަޑުޖައްސާލާފައިވަނީ އޭޕްރިލް 30 ގެ ނިޔަލަށް ކަމަށެވެ. އަދި ހިމާލަޔާ ފަރުބަދަތަކަށް އެރުން މަނާކުރީވެސް އޭޕްރިލް 30 ގެ ނިޔަލަށެވެ. މި ނިންމުމާއެކު، މިހާތަނަށް ހުއްދަ ދޫކުރަން ނިންމާފައިވާ ފަރާތްތަކަށްވެސް ހުއްދަ ބާތިލުކުރެވޭނެކަމަށް ނޭޕާލް ސަރުކާރުން ބުންޏެވެ.\nއުސްމިނުގައި 8،848 މީޓަރު ހުންނަ މައުންޓް އެވަރެސްޓަށް އެރުމުގެ ހުއްދަ ލިބެނީ 11،000 ޑޮލަރުގެ ފީއެއް ނޭޕާލް ސަރުކާރަށް ދައްކައިގެންނެވެ. ސަރުކާރުން ނަގާ އެ ފީ ބޮޑުކުރުމަށްވެސް ނޭޕާލްގެ ސަރުކާރުގެ ތެރޭގައި މަޝްވަރާކުރެވުނެވެ. ނަމަެވސް އެކަމާ ގުޅޭގޮތުން އަދި ނިންމުމެއް ނިންމާފައެއް ނުވެއެވެ.\nކޮރޯނާވައިރަސް (ކޮވިޑް19) ދެކުނު އޭޝިއާގެ ގައުމުތަކުގައިވެސް ފެތުރެމުންދާ އިރު ނޭޕާލުން މިހާތަނަށް ވައިރަށް ޕޮޒިޓިވް ވެފައިނީ އެކެކެވެ. އަވައްޓެރި އިންޑިއާއިން 70 މީހުން ޕޮޒިޓިވްވެ އެކަކު ވަނީ މަރުވެފައެވެ. ޕާކިސްތާނުން 20 މީހުން ޕޮޒިޓީވްވި އިރު، ސްރީލަންކާއިން ދެ މީހުން އަދި ރާއްޖެއިން އަށް މީހުން ވަނީ ޕޮޒިޓީވްވެފައެވެ.\nމިހާތަނަށް ކޮރޯނާ ވައިރަސް 125 ގައުމަކުން ފެނިފައިވާ އިރު، އެ ބައްޔަށް 135,846 މީހުން ވަނީ ޕޮޒިޓިވް ވެފަ އެވެ. ބަލި ރަނގަޅުވި މީހުންގެ އަދަދު 70,427 އަށް އަރާއިރު، މަރުވި މީހުންގެ އަދަދަކީ، 4,990 އެވެ.\nދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯ އިން ރޭ ވަނީ ކޮވިޑް-19 އަކީ "ޕެންޑަމިކް" ނުވަތަ މުޅި ދުނިޔެއަށް ފެތުރިފައިވާ ބައްޔެއްގެ ގޮތުގައި ކަނޑައަޅާފައެވެ. މިއީ ކޮރޯނާވައިރަސްއަކާ ގުޅިގެން "ޕެންޑަމިކް" ކަނޑައެޅި ފުރަތަމަ ފަހަރެވެ.\n"އެމެރިކާދަނީ އަމިއްލަ ރައްޔިތުންނަށް އަނިޔާވެރި ވަމުން"\nއެލް ސަލްވަޑޯއަށް އެރި ތޫފާނެއްގައި 14 މީހަކު މަރުވެއްޖެ


Himansh aa beheygothun ehnme fahun Neha vaahaka dhahkaifi\nނެހާ އާއި ހިމާންޝް---\nހިމާންޝް އާ ބެހޭގޮތުން އެންމެ ފަހުން ނެހާ ވާހަކަ ދައްކައިފި\nބޮލީވުޑުގެ ކާމިޔާބު ލަވަ ކިޔުންތެރިޔާ ނެހާ ކައްކަރު އޭނާގެ ކުރީގެ ލޯބިވެރިޔާ އަދި ހިމާންޝް ކޯލީ އާ ބެހޭގޮތުން އެންމެ ފަހުން ނެހާ ވާހަކަ ދައްކައިފިއެވެ.\nދާދި ފަހުން އިންޑިއާގެ ނޫހެއް ކަމަށްވާ "ދައިނިކް ބާސްކަރް" އަށް ދިން އިންޓަވިއުއެއްގައި ނެހާ ވަނީ އޭނާއާ ހިމާންޝްގެ ގުޅުމާ ބެހޭގޮތުން ވާހަކަ ދައްކާފައެވެ. އެގޮތުން ހިމާންޝް އާ ރައްޓެހިވެގެން އުޅުނުއިރު ނެހާގެ އާއިލާ އަށާއި ރަހުމަތްތެރިންނަށް ވަގުތު ނުދެވޭ ކަމަށް ނެހާ ވަނީ ބުނެފައެވެ.\nނެހާ ބުނިގޮތުގައި އޭނާ އޭރު ހުރިހާ ވަގުތެއް ހުސްކޮށް ދިނީ އޭނާގެ ލޯބި ހައްގު ނޫން ފަރާތަކަށް ކަމަށެވެ. ނަމަވެސް އެކަން ހިމާންޝް އަށް ނުވިސްނުނު ކަމަށާއި އޭނާގެ އަބަދުގެ ޝަކުވާއަކީ އެކުގައި ވަގުތު ހޭދަނުކުރުން ކަމަށް ނެހާ ވަނީ ބުނެފައެވެ.\nނެހާ އިތުރަށް ބުނީ އޭނާ މިހާރު ނުބައި ގުޅުމަކުން ސަލާމަތްވެއްޖެ ކަމަށެވެ. އަދި މިހާރު އާއިލާގެ މީހުންގެ މުހިންމު ކަން އެނގޭ ކަމަށާއި އެކަން އިހުސާސްކޮށްދިނީތީ ހުރިހާ ކަމަކަށް މިހާރު ޝުކުރުވެރިވާ ކަމަށެވެ.\nއިތުރަށް ލޯބީގެ ގޮތުން މީހަކާ ގުޅެން ބޭނުން ނުވާ ކަމަށާއި ހުސްކޮށް ހުރުމުން އުފާވާ ކަމަށްވެސް ނެހާ ވަނީ ބުނެފައެވެ.\nއުމުރުން 30 އަހަރުގެ ނެހާ އާއި 29 އަހަރުގެ ހިމާންޝް ލޯބީގެ ގޮތުން ގުޅިގެން އުޅޭކަން ދެމީހުން އެއްބަސްވެފައި ވަނީ މަޝްހޫރު ރިއަލިޓީ ޝޯ "އިންޑިއަން އައިޑަލް" ސީޒަން 10ގެ ތެރެއިންނެވެ. ގިނަ ބަޔަކަށް އެ ދެމީހުންގެ ޖޯޑު ކަމުގޮސްފައިވާއިރު ދެމީހުން ވެސް ވަނީ ސޯޝަލް މީޑިއާގައި ލޯބީގެ ޕޯސްޓުތައް ކޮށްފައެވެ.\nއޭގެ އިތުރުން ނެހާ ވަނީ އައިޑަލްގެ ތެރެއިން ހިމާންޝް އާ ކައިވެނިކުރަން އުޅޭކަމުގެ އިޝާރާތެއް ވެސް ކޮށްފައެވެ. ނަމަވެސް ގިނަ ބަޔަކަށް ހައިރާން ކަމެއް ގެނެސްދިނީ ނެހާ އާއި ހިމާންޝް ވެސް އެކަކު އަނެކަކު އިންސްޓާގުރާމް އެކައުންޓު އަންފޮލޯ ކުރުމުންނެވެ. އަދި ދެމީހުން އެކުގައި ނަގާފައި ހުރި ވީޑިއޯ ތަކާއި ފޮޓޯތައް ނެހާ އިންސްޓާގުރާމް އެކައުންޓުން ނަގާފައި ހުރުމުންނެވެ.\nއެދެމީހުން ރުޅިވި ހަބަރު ފެތުރިފައި ވަނިކޮށް އިންސްޓަގްރާމް އެކައުންޓު މެދުވެރިކޮށް އަސަރު ގަދަ މެސެޖުތަކެއް ނެހާ ވަނީ ހިއްސާ ކޮށްފަ އެވެ. އެއަސަރު ގަދަ މެސެޖުތަކާއެކު އޭނާ ވަނީ ފަހުން ހިމާންޝް ކިޔާ މީހަކު ނުދައްނަ ކަމަށް ވެސް ބުނެފައެވެ.\nނެހާ ކިޔާފައިވާ ބައެއް ލަވަތަކުގެ ތެރޭގައި އާކް މާރޭ، ދިލްބަރް، ކާލާ ޗަޝްމާ، ޗީޒް ބަޑީ، މާހީ ވޭ، މިލޭ ހޮ ތުމް، އާ ތޯ ސަހީ އަދި އޯ ހަމްސަފަރް ހިމެނެއެވެ.\nނެހާ ކައްކަރު މުނިފޫހިފިލުވުން ހިމަންޝް ކޯލީ


Magiclean Fuvahmula city council Futsal mubaaraai fashaifi - AO News\nމެޖިކްލީން ފުވައްމުލައް ސިޓީ ކައުންސިލް ފުޓްސަލް މުބާރާތް ފަށައިފި\nފުވައްމުލައް ސިޓީ ކައުންސިލުން އިންތިޒާމުކޮށްގެން ބާއްވާ މެޖިކްލީން ފުވައްމުލައް ސިޓީ ކައުންސިލް ފުޓްސަލް މުބާރާތް ފަށައިފިއެވެ.\nމުބާރާތް ހުޅުވުމުގެ ގޮތުން ފުރަތަމަ ކުޅުނު މެޗުގައި ބައްދަލުކުރީ އެފްސީ ދޫނޑިގަލޯނާ ޖޫނިއާސް އާއި ހޯދަޑު ސްޕޯރޓްސް ކްލަބް އެވެ.\nމި މުބާރާތުގައި ކޮންމެ ރެއަކު ވެސް ދެމެޗު ކުޅުމަށް ހަމަޖެހިފައިވާއިރު މުބާރާތުގެ މެޗުތައް ކުޅުމަށް ހަމަޖެހިފައިވަނީ ފުވައްމުލަކު ސްޓޭޑިއަމްގެ ފުޓްސަލް ކޯޓުގައެވެ.\nމި އަހަރުގެ މުބާރާތުގައި ޖުމްލަ 08 ޓީމު ވަނީ ބައިވެރިވެފައެވެ، މިގޮތުން މިއަހަރުގެ މުބާރާތުގައި ބައިވެރިވެފައިވާ ޓީމްތަކަކީ މާލެގަން ޔޫތު ފައުންޑޭޝަން، ހޯދަޑު ސްޕޯޓްސް ކްލަބް، އެފްސީ ދޫނޑިގަލޯނާ، އެފްސީ ދޫނޑިގަލޯނާ ޖޫނިއާރސް، އެފްސީ ދަޑިމަގު، އެފްސީ ދަޑިމަގު ޖޫނިއާރސް، އެކުވެރި ފުނާޑުގެ އިތުރުން އެކްސް.ޖޭ.ވީ.ސީ ފުނާޑެވެ.\nފުވައްމުލައް ސިޓީ ކައުންސިލުން ބުނީ މި މުބާރާތް ބޭއްވުމުގެ މަގުސަދަކީ ފުވައްމުލަކުގެ ރައްޔިތުންގެ މެދުގައި އިޖުތިމާއީ ރޫޙު އާލާކޯށް ހުނަރުވެރި ފުޓްބޯޅަ ކުޅުންތެރިން އުފައްދައި ކުޅުންތެރިނަށް ކުޅުމުގެ ފުރުސަތު ހޯދައިދިނުންކަމަށެވެ.\nމިއީ ފުވައްމުލައް ސިޓީ ކައުންސިލުން މި މުބާރާތް ބާއްވަމުން އަންނަ 03 ވަނަ ފަހަރެވެ. ސިޓީ ކައުންސިލުން 2020 ވަނަ އަހަރު ބޭއްވި ވެޓެރަންސް ފުޓްސަލް މުބާރާތުގެ ޗެމްޕިއަންކަން ހޯދީ އެފްސީ ދޫނޑިގަލޯނާ ޓީމެވެ.\nމެޖިކްލީން ފުވައްމުލައް ސިޓީ ކައުންސިލް ފުޓްސަލް މުބާރާތް


މައިދައިތައިންގެ ވާހަކަތައް ވަރަށް ގިނައިންދެކެވެއެވެ. ނޫސްތަކުގައިވެސް ލިޔެއެވެ. ބޮޑެތި ވާހަކަފޮތްތައްވެސް ލިޔެގެން ނެރެއެވެ. މިއަދުނޫހުގައި ޝާއިޢުކުރަމުންއަންނަ ޙަޤީޤީ ވާހަކައިގެ ސީރީޒްގައިވެސް ދާދިފަހުން ދެ ދުވަހަކު ލިޔެފިއެވެ.\nމައްސަލައަކީ ޙަޤީޤަތުގައި ހަމަ ވަރަށް ބޮޑު މައްސަލައެކެވެ. ގިނަކައިވެނިތައް ރޫޅެން މެދުވެރިވަމުން އަންނަ އެއް މައްސަލައެވެ. އެހެންކަމުން އަޅުގަނޑު މިކިޔައިދެނީ އެކަން އަޅުގަނޑު ޙައްލުކުރި ގޮތެވެ. އިން ޝާ ﷲ\nއަޅުގަނޑަށް މައިދައިތަ ބަލަންޖެހުނުއިރު އަޅުގަނޑުމެން ދެމަފިރިންގެ4ދަރިން ތިބެއެވެ. އެހެންކަމާއިއެކުވެސް އެކަންކުރަންޖެހުނު ދުވަހު ފުރިހާ ނުވެސް ބުނަނީސް އަމިއްލައަށް އެދިގެން މައިދައިތަ އަހަރެމެން ދިރިއުޅޭ ގެއަށް ބަދަލުކުރުވީމެވެ.\nއެކަންކުރީ މިކުރެވެނީ ކިހާވަރެއްގެ ކަމެއްކަމަށް ވިސްނައިގެން ހުރެއެވެ. ނުބެހޭނެ ކަމެއް ނުއޮންނާނެކަމާއި މީރު ރަހައެއްލާ ގޮތަކަށް ނުވެސް ކެއްކޭނެކަން ވެސް އެނގިހުރެއެވެ. އެއްޗެތި ދޮވުން ލަސްވެއްޖެނަމަ އިންތިހާއަށް ކުނިވަސްދުވާނެ ކަމާއި ގިނަގިނައިން ދޮންނަނަމަ ފެނާ އޯމޯ އިސްރާފުވުމުގެ މައްސަލަތައްވެސް ކުރިމަތިވާނެކަން އެނގިހުރެއެވެ.\nގެއަށް ގެނައުމަށްފަހު އަޅުގަނޑު ހަދަންފެށި ގޮތަކީ ކޮންމެ ކަމެއް ކުރަންވުމުން މައިދައިތަ ގާތު އަހަނީއެވެ. މިއަދު ގޭގައި ހުރީ މިވެނި އެވެނި އެއްޗެތިކަމަށްބުނުމަށްފަހު ކައްކަންވީ ކޮން އެއްޗެއް ކަމާއިމެދު ސުވާލުކުރަނީއެވެ. އަދި ކެކިގަތުމުން ރަހަބަލަންވެސް ޖެއްސީއެވެ. ދައު އެއްޗެތި ގިނަވުމުން ދޮންނަންވެއްޖެތޯވެސް އަހަނީއެވެ.\nއެގޮތަށް މަހެއްހައި ދުވަހު ސުވާލުކުރަންވާއިރަށް ޖަވާބުދިނުން ހުއްޓާލަން ފަށައިފިއެވެ. "ދަރިފުޅަށް ފެންނަ އެއްޗެއް ކައްކާ! ދަރިފުޅު ކެއްކީމާ މީރުވާނެ!" ފަދަ ބަސްތައްބުނަން ފަށައިފިއެވެ. މިބަދަލު އެހައި ފަސޭހައިން މައިދައިތައަށް އައި ސަބަބު ކަމަށް އަޅުގަނޑަށް ޤަބޫލުކުރެވުނީ އެކަން އަޅުގަނޑުކުރި ގޮތެވެ. މައިދައާއި ސުވާލުތައް ކުރާއިރު ގެންގުޅެވުނު ރާގެވެ. އެކަމުގެ ސަބަބުން އެއީ އަޅުގަނޑު ހަމަ ހިތުގެ އެންމެ އަޑިން ކުރި ސުވާލުތަކެއްކަން މައިދައިތައަށް ޔަޤީންވާނެއެވެ.\nޙަޤީޤަތަކީވެސް ހަމަ އެއީއެވެ. އަޅުގަނޑު ބޭނުންވީ އޭނާގެ ދަރިފުޅަކީ އަޅުގަނޑުގެ ފިރިމީހާ ކަމަށްވެފައި އަދި އޭނާގެ ދަރިފުޅުކަމަށްވުމުން އެކަމުން ލިބޭ ފަޚުރު އޭނާއަށް ދިނުމަށެވެ.\nދެން އަޅުގަނޑު ވިސްނައިލީ އެހެން ކަމަކަށެވެ. އެއީ ފިރިމީހާ ހޯދަން އަޅުގަނޑު ކުރިކަމަކީ އޭނާ އާއި ހިތާވުމެވެ. ލޯބިވެގެން އުޅުމެވެ. ދެން އޮތީ މައިމިހާގެ ބައެވެ. ދުނިޔެއަށް އުފަންވުމުގެ9މަސްކުރިންސުރެ މައިމީހާ އަންނަނީ ދަރިފުޅުގެ ބުރަ އުފަލަމުންނެވެ. ފިރިމީހާއަށް ވަޒީފާ ލިބިފައި އެވަނީ މަންމަ ބައިވެރިވެގެންނެވެ. ކިޔަވައިދިނުމުންނެވެ. އަޅުގަނޑާއި ކައިވެނިކުރަންދެން ދަރިފުޅަށް ބޭނުންވާނެ ހުރިހާ ކަންކަން ކޮށްދިނީ މައިމީހާއެވެ.\nވީމާ މައިންތެރޭގައި މިކަންކަމަށް މެޑެލި ޖަހަން ބޭނުން މައިން ތިބޭނެއެވެ. ދިރިއުޅުމުގެ ކޮންމެ ކަމެއްގައިވެސް ގިނަ މެޑަމުން ވަރަށް ބޮޑަށް މެޑަމްވާން ބޭނުންވާނެއެވެ. ވީމާ އަޅުގަނޑުގެ މެޑަމް ފުފި އަދި ފޫހިވާވަރަށް މަތިކޮށްލުމުން މެޑަމްކަމުގެ ބޮޑުބައިން އަމިއްލައަށް އިސްތިޢްފާދިނީއެވެ.\nކޮންމެ މައިދައިތައަކީވެސް ބޮޑު މެޑަމެއް ކަމަށްބަލާށެވެ! ވަރަށް މަދު މެޑަމެއް ނޫނީ ރުއްސޭނެ ކޮންމެވެސް މަގެއް އޮންނާނެއެވެ. އެމަގު ހޯދަން މަސައްކަތްކުރާށެވެ! ކާމިޔާބުވާނެއެވެ! އިން ޝާ ﷲ\n- ޙައްވާ އިދްރީސް / މިއަދުނޫހުގެ ކިޔުންތެރިއެއް


އަޅުގަނޑުގެ މައްޗަށް ވެސް ތަހުގީގު ހިންގަވާ، ހަގީގަތް ފެންނާނެ: އަލީ ވަހީދު – Dhen.mv\nއައްޑޫއިން އިތުރު މީހަކު ފައްސިވެއްޖެ\nއަޅުގަނޑުގެ މައްޗަށް ވެސް ތަހުގީގު ހިންގަވާ، ހަގީގަތް ފެންނާނެ: އަލީ ވަހީދު\nFebruary 17, 2020 - 9:23 am\nމިހާރު ލީކުވެގެން އުޅޭ އޯޑިއޯތަކާއި ގުޅިގެން ތަހުގީގެއް ހިންގެވުމަށާއި އޭރުން ހަގީގަތް ފެންނާނެ ކަމަށް ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެއެވެ.\nއަލީ ވަހީދު ކަމަށް ބުނާ މީހަކު ވާހަކަ ދައްކަވާ އޯޑިއޯތަކެއް މިދިޔަ ހޮނިހިރު ދުވަހުގެ ރެއިން ފެށިގެން އާންމުވަމުން އަންނައިރު އެ އޯޑިއޯތަކުގައި ވަނީ ސަރުކާރުގެ ބައެއް ވަޒީރުންނަށް އަމާޒުކޮށް ހަޑި ހުތުރު ބަސްތައް ބޭނުންކޮށްފައެވެ. އޭގެތެރޭގައި ހެލްތު މިނިސްޓަރު އަބްދުﷲ އަމީން އާއި އެޑިއުކޭޝަން މިނިސްޓަރު އައިޝަތު އަލީގެ އިތުރުން ޓްރާންސްޕޯޓު މިނިސްޓަރު އައިޝަތު ނަހުލާ ހިމެނިވަޑައިގަންނަވައެވެ.\nއެކަމާ ގުޅިގެން އަލީ ވަހީދު ވަނީ އެއީ ސައްހަ އޯޑިއޯތަކެއް ނޫން ކަމަށް މީގެކުރިން ވިދާޅުވެފައެވެ.\nއަލީ ވަހީދު މިއަދު ކުރެއްވި އިތުރު ޓްވީޓެއްގައި ވިދާޅުވީ އެއީ ސައްހަ އޯޑިއޯތަކެއް ނޫން ކަމަށް ތަކުރާރުކޮށް ދަންނަވާ ކަމަށާއި މިއީ އެކި އަޑު އެކި ގޮތަށް ގެނެސް ރޭވިގެން ހިންގާ ހުތުރު ޖަރީމާއެއް ކަމަށެވެ.\n"ފުރިހަމަ ތަހުގީގެއް ކުރުމުން ހަގީގަތް ސާފުވާނެ. އަޅުގަނޑުގެ މައްޗަށް ވެސް ތަހުގީގު ހިންގަވާ. ހަގީގަތް ފެންނާނެ" އަލީ ވިދާޅުވިއެވެ.\nއަލީ ވަހީދުގެ މި އޯޑިއޯތަކާ ގުޅިގެން އޭނާ މަގާމުން ވަކިކުރުމަށް ނުވަތަ އަމިއްލަ އަށް އިސްތިއުފާ ދެއްވުމަށް މިހާރު ދަނީ ގޮވައިލަމުންނެވެ. ނަމަވެސަ ސަރުކާރުން މިކަމާ މެދު އަދި ވަކި އެއްޗެއް ހާމަކޮށްފައެއް ނުވެއެވެ.\nރާއްޖޭގައި ކޮވިޑުން ރައްކާތެރިވާން ވެކްސިން ދިން މީހުންގެ އަދަދު 90،000 އަށްވުރެ މައްޗަށް\nމިއަދު ރާއްޖެއިން ކޮވިޑް-19އަށް ފައްސިވީ 124 މީހުން\nދިރިހުރި ދުވަހު ހާލު ނުބެލޭ ބަޔަކު މަރުވާ ދުވަހު މޫނު ނުބެލިޔަސް ހެޔޮ!\nލިފްޓެއްގެ ތެރެއިން އަންހެން ކުއްޖެއްގެ ގަޔަށް އަތްފޯރުވި މީހަކު ޖަލަށް ލާން ހުކުމް ކޮށްފި


ވަޒީފާގެ ފުރުޞަތު - އޮފިސަރ (ޖީ.އެސް 3) (ވަގުތީ)\n17 އޮގަސްޓް 2017, 12:00 އިއުލާން\nމިމިކޮމިޝަނުގެ ނަންބަރު:(A)AC-2017/226 (01 އޯގަސްޓް 2017) އިޢުލާނާއި ގުޅިގެން އެކަށީގެންވާ ޢަދަދަށް ފޯމު ލިބިފައި ނުވާތީ، އަލުން މި މަޤާމަށް އިޢުލާނު ކުރަމެވެ.\nޕާޓްޓައިމް-2ފަރާތުން އެއްބަސްވާ ގަޑިތަކެއްގައި މަސައްކަތް ކުރާގޮތަށް.\nސިޔާސީ ޕާޓީއެއްގެ ހަރަކާތްތަކުގައި އިސްކޮށް ބައިވެރިވެއުޅޭ މީހަކުކަމުގައި ނުވުން\nއިންވެންޓްރީ މަސައްކަތުގައި އެހީތެރިވެދިނުން.\nމި މަސައްކަތްތަކަށް ޝައުޤުވެރިވާ ފަރާތްތަކުން 22 އޯގަސްޓް 2017 ވަނަ ދުވަހުގެ 14:30 ގެ ކުރިން އިޢުލާނުގައި ބަޔާންކޮށްފައިވާ ލިޔުންތައް، އިލެކްޝަންސް ކޮމިޝަންގެ އިދާރާއަށް ހުށަހަޅަންވާނެއެވެ.\nމިކޮމިޝަނުގެ ނަންބަރު:(A)AC-2017/226 (01 އޯގަސްޓް 2017) އިޢުލާނާއި ގުޅިގެން ފޯމު ހުށައަޅާފައިވާ ފަރާތްތަކުން އަލުން ފޯމު ހުށައަޅާކަށް ނުޖެހޭނެއެވެ.\nމި މަޤާމަށް ކުރިމަތިލާ ފަރާތްތަކާއި އިންޓަރވިއު ކުރެވޭނެއެވެ.\n25 ޛުލްޤަޢިދާ 1438\n17 އޯގަސްޓް 2017


ދިރާގު ހައިސްޕީޑް ބްރޯޑްބޭންޑް އަދި ދިރާގު ޓީވީގެ ޚިދުމަތް ހުޅުމާލެ ފޭސް2ގައި ދޭންފަށިފި\nދިރާގުން ހުޅުމާލެ ފޭސް2ގައި ހައިސްޕީޑް ފައިބަރ ބްރޯޑްބޭންޑް އަދި ދިރާގު ޓީވީ އެޗް.ޑީ.ސީގެ އޯޕަން އެކްސެސް ނެޓްވޯކް މެދުވެރިކޮށް ފޯރުކޮށްދޭންފަށައިފި އެވެ. މިއަދު އެޗް.ޑީ.ސީގައި ބޭއްވި ޚާއްސަ ރަސްމިއްޔާތުގައި ދިރާގު ސީ.އީ.އޯ އަދި އެމް.ޑީ އިސްމާއިލް ރަޝީދު އަދި އެޗް.ޑީ.ސީގެ މެނޭޖިންގ ޑިރެކްޓަރ ސުހައިލް އަހްމަދު އެގްރީމެންޓްގައި ވަނީ ސޮއި ކުރައްވާފަ އެވެ. މި ހަފުލާގައި ދެ ކުންފުނީގެ އިސް ބޭފުޅުންވަނީ ބައިވެރިވެވަޑައިގަންނަވާފަ އެވެ. އެގްރީމެންޓުގައި ސޮއި ކުރެއްވުމަށްފަހު، ހިޔާ ފްލެޓްގައި ދިރާގު ޓީވީ އަދި ދިރާގު ފައިބަރ ބްރޯޑްބޭންޑް ޚިދުމަތް ހޯއްދެވި އެންމެ ފުރަތަމަ ކަސްޓަމަރާ ވަނީ ބައްދަލުކުރައްވާފަ އެވެ. މީގެ އިތުރުން ފަސޭހަކަމައިއެކު ކަސްޓަމަރުންނަށް ދިރާގުގެ ފައިބަރ ބްރޯޑްބޭންޑް އަދި ދިރާގު ޓީވީގެ ޚިދުމަތަށް އެދިލެއްވުމަށް ދިރާގުގެ ޓީމުން ހުޅުމާލެ ދެވަނަ ފިޔަވަހީގެ ހިޔާ ފްލެޓް ސަރަހައްދުގައި މިއަދު 18:00 ވަންދެން ހަރަކާތްވަމުން ދާނެއެވެ. އަދި މާދަމާއިން ފެށިގެން 10 އޮކްޓޯބަރ ގެ ނިޔަލަށް ކޮންމެ ދުވަހެއްގެ 15:30 އިން 18:30 އަށް ހަރަކާތްތެރިވަމުން ދާނެއެވެ. ދިރާގު ސީ.އީ.އޯ އަދި އެމް.ޑީ އިސްމާއިލް ރަޝީދު ވިދާޅުވީ އެޗް.ޑީ.ސީ އާ ގުޅިގެން ހުޅުމާލެ ފޭސް2ގައި އާބަދުވަމުންދާ ރައްޔިތުންނަށް ދިރާގު ފައިބަރ ބްރޯޑްބޭންޑް އަދި ދިރާގު ޓީވީ ފޯރުކޮށްދެވިގެން ދިޔުމަކީ ނުހަނު އުފާވާ ކަމަށެވެ. “އެޗް.ޑީ.ސީ އާއެކު މި ވެވޭ އެއްބަސްވުމާއެކު އަޅުގަނޑުމެން އެންމެ އިސްކަމެއް ދެނީ ހުޅުމާލޭ ދެވަނަފިޔަވަހީގެ ކަސްޓަމަރުންނަށް ދޭޚިދުމަތްތަކަކީވެސް މާލޭގެ އެހެންސަރަޙައްދު ތަކެކޭ އެއްގޮތަށް އެންފެންވަރެއްގައި، އަގުގެ ތަފާތެއްނެތި، އެއްއަގެއްގައި ދެވޭނޭ ޚިދުމަތްތަކެއްކަން ޔަޤީންކުރުން. އަޅުގަނޑުމެން އަބަދުވެސް މަސައްކަތްކުރަމުންދަނީ ކަސްޓަމަރުންނަށް އިތުބާރު ހިފޭ ޚިދުމަތެއް ފޯރުކޮށްދީ، ކަސްޓަމަރުން އެކަކު އަނެކެކާ ގުޅުވައިދިނުމަށް.” އިސްމާއިލް ރަޝީދު ވިދާޅުވި އެވެ.\nއެޗް.ޑީ.ސީގެ އެމް.ޑީ ސުހައިލް އަހުމަދު ވިދާޅުވީ ހުޅުމާލެ ފޭސް2ގައި އެޗް.ޑީ.ސީގެ އޯޕަން އެކްސެސް ނެޓްވޯކް މެދުވެރިކޮށް އެންމެ ފުރަތަމަ އިންޓަރނެޓް އަދި ޓީވީގެ ޚިދުމަތް ފޯރުކޮށްދިން ކުންފުންޏަށް ދިރާގު ވެގެން ދިޔުމާކީ ވަރަށް އުފާކުރާކަމެއް ކަމަށެވެ. “އަޅުގަނޑުމެން ދެ ކުންފުނީގެވެސް އަމާޒަކީ އަޅުގަނޑުމެންގެ މުޖުތަމައުގައި ވާ ޑިޖިޓަލް ފަރަގު ކުޑަކުރުން ކަމުގައި ވުމުން، މިއީ ހުޅުމާލެ، ރާއްޖޭގެ އެންމެ ފުރަތަމަ “ސްމާޓް ސިޓީ” އަށް ވެގެން ދިޔުމަށް އެޅުނު ވަރަށް މުހިންމު ފިޔަވަޅެއް” ސުހައިލް ވިދާޅުވި އެވެ. ދިރާގާއި އެޗް.ޑީ.ސީއަކީ ސަރުކާރު ހިއްސާވާ ދެ ކުންފުންޔަށް ވީ ހިނދު، މި ދެކުންފުނި ވެސް އެންމެ ބޮޑު އެއް އަމާޒަކީ ރާއްޖޭގެ މުޖުތަމަޢުތައް ބިނާ ކޮށް ތަރައްގީ ކުރުމެވެ. އެގޮތުން، ދިރާގުން ވަނީ ހުޅުމާލޭގައި މީހުން އާބާދުވާން ފެށީއްސުރެއް އެންމެ ފުރަތަމަ އަސާސީ ޚިދުމަތް ދޭންފެށި ކުންފުނިތަކާއެކު ދިރާގުގެ ޚިދުމަތް ފޯރުކޮށްދޭން ފަށާފަ އެވެ. އަދި މިހާރު ހުޅުމާލެ ފޭސް 1 ގައި ދިރިއުޅޭ 50،000 އަށް ވުރެ ގިނަ ރަށްވެހިންނަށް ދިރާގުގެ ޚިދުމަތައްތައް ދަނީ ފޯރުކޮށްމުން ނެވެ.\nއޯޕަން އެކްސެސް ނެޓްވޯކް މެދުވެރިކޮށް ގިނަ ސަރވިސް ޕްރޮވައިޑަރުން ގުޅިގެން އިންޓަރނެޓް އަދި ޓީވީގެ ޚިދުމަތް އެއް ފައިބަރ ނެޓްވޯކެއް މެދުވެރިކޮށް ފޯރުކޮށްދެވޭނެ އެވެ. ދިރާގުން މަސައްކަތްކުރަމުން ދަނީ އެޗް.ޑީ.ސީއާ ގުޅިގެން ހުޅުމާލޭގައި ދިރިއުޅޭ ކަސްޓަމަރުންނަށް އިތުބާރު ހިފޭ، ފެންވަރު ރަނގަޅު ޑިޖިޓަލް ޚިދުމަތައްތަކެއް ފޯރުކޮށްދިނުމަށެވެ.


India in Asia ge champion Qatar hifahattaifi - vNews.mv\nއިންޑިއާއިން އޭޝިއާގެ ޗެމްޕިއަން ގަތަރު ހިފަހައްޓައިފި\nއިސްމާޢީލް ޝާހު (ކުޑަ ޝާހު) 11 September 2019, 08:40\nފީފާ ވޯލްޑް ކަޕް އަދި އޭއެފްސީ އޭޝިއަން ކަޕްގެ ޖޮއިންޓް ކޮލިފިކޭޝަނުގައި އިންޑިއާއިން އޭޝިއާގެ ޗެމްޕިއަން ގަތަރު މޮޅުވިޔަ ނުދީ ހިފަހައްޓައިފި އެވެ.\nގަތަރުގައި ރޭ ކުޅުނު މެޗު ނިމުނީ 0-0 އިން ދެޓީމު އެއްވަރުވެގެންނެވެ. ރޭގެ މެޗުގައި އިންޑިއާގެ ފަރާތުން މޮޅު ކުޅުމެއް ފެނިގެން ދިޔައިރު، މެޗަށް އެޓީމުން ނުކުމެފައިވަނީ އަނިޔާގެ ސަބަބުން ތަޖުރިބާކާރު ފޯވާޑް އަދި ކެޕްޓަން ސުނިލް ޗެތުރީ ނުލަ އެވެ. ރޭގެ މެޗުގައު އިންޑިއާ ޓީމުން ވަރަށް ރަނގަޅަށް ޑިފެންސް ކުރިއިރު، ޒުވާން ކުޅުންތެރިންގެ ފަރާތުން ވަނީ މޮޅު ކުޅުމެއް ފެނިގެން ގޮސްފަ އެވެ.\nރޭގެ މެޗުގެ ފަހު ހާފުގައި ގަތަރުގެ ފަރާތުން ނުރައްކާތެރި ހަމަލާތަކެއް ފެނިގެންދިޔަ ނަމަވެސް، އިންޑިއާގެ ގޯލްކީޕަރު ގުރްޕްރީތު ސިންގް ވަނީ މުހިއްމު ސޭވުތަކެއް ކޮށްފަ އެވެ.\nރޭގެ މެޗުން އިންޑިއާއިން ޕޮއިންޓެއް ހޯދިއިރު، ކޮލިފައިންގައި ކުޅުނު ފުރަތަމަ މެޗުން އިންޑިއާ ވަނީ ފަހު ވަގުތު އޮމާން އަތުން ބަލިވެފަ އެވެ. ގަތަރުގައި ބޭއްވުމަށް ހަމަޖެހިފައިވާ ވޯލްޑް ކަޕަށް ކޮލިފައިވުމުގެ އަމާޒުގައި ކުޅެމުންދާ އިންޑިއާ އޮތީ ގްރޫޕް އީގެ ހަތަރުވަނައިގައި 1 ޕޮއިންޓާއެކު އެވެ. ގްރޫޕް އީގެ އެއްވަނައިގައި ގަތަރު އޮތީ4ޕޮއިންޓާއެކު އެވެ. އަދި ދެވަނައިގައި3ޕޮއިންޓާއެކު އޮތީ އޮމާނެވެ.\nމީގެ އިތުރުން ފީފާ ވޯލްޑް ކަޕް އަދި އޭއެފްސީ އޭޝިއަން ކަޕްގެ ޖޮއިންޓް ކޮލިފިކޭޝަނުގެ ގްރޫޕް އެޗްގައި ރޭ ކުޅުނު މެޗުން އޭޝިއާގެ ފުޓްބޯޅައިގެ ގަދަ ބާރެއް ކަމަށްވާ އުތުރު ކޮރެއާ، ސްރީލަންކާ އަތުން މޮޅުވީ 1-0 އިންނެވެ. އަދި ރޭ ސިންގަޕޫރުން ވަނީ ފަލަސްތީނުގެ މައްޗަށް 2-1 އިން ކުރި ހޯދާ ގްރޫޕް ޑީގެ އެއްވަނަ އަށް ޖެހިލާފަ އެވެ.


Mourinho Ge Irushaadhuge Dhashun Tottenham Furathama Faharah Balivejje - Vaguthu\nމޮރީނިއޯގެ އިރުޝާދުގެ ދަށުން ޓޮޓެންހަމް ފުރަތަމަ ފަހަރަށް ބަލިވެއްޖެ\n8 މަސް ކުރިން ( ޑިސެމްބަރު 5, 2019 )\nއިނގިރޭސި ޕްރިމިއާ ލީގުގައި ރޭ ޓޮޓެންހަމް ހޮޓްސްޕާސް އާއި މެންޗެސްޓާ ޔުނައިޓެޑް ބައްދަލު ކުރި މެޗު ޔުނައިޓެޑުން ކާމިޔާބުކޮށްފި އެވެ.\nއޯލްޑް ޓްރަފޯޑްގައި ކުޅުނު މެޗު ޔުނައިޓެޑް ކާމިޔާބުކުރީ 2-1 އިންނެވެ. މިއީ މި މިދިޔަ މަހު މައުރީސިއޯ ޕޮޗެޓީނޯގެ ބަދަލުގައި ޓޮޓެންހަމްގެ ކޯޗުކަމާއި ހޯސޭ މޮރީނިއޯ ހަވާލުވުމަށްފަހު އެޓީމް ބަލިވި ފުރަތަމަ ފަހަރެވެ. ޔުނައިޓެޑުން ހޯދި މި މޮޅާއެކު އެޓީމް ވަނީ 21 ޕޮއިންޓާއެކު ތާވަލުގެ ހަވަނަ އަށް ޖެހިލައިފަ އެވެ. މި މެޗުން ބަލިވި ޓޮޓެންހަމް އޮތީ 20 ޕޮއިންޓާއެކު ފަނަރަ ވަނައިގަ އެވެ.\nއަމިއްލަ ދަނޑުގައި ކުޅުނު މެޗުގައި ޔުނައިޓެޑުން ޖެހި ދެ ލަނޑު ވެސް ކާމިޔާބުކުރީ މާކަސް ރަޝްފޯޑެވެ. މެޗު ފަށައިގެން ހަވަނަ މިނެޓުގައި ރަޝްފޯޑް ޔުނައިޓެޑަށް ލީޑު ނަގައިދިން ނަމަވެސް ޓޮޓެންހަމްގެ ޑެލޭ އަލީ ވަނީ މި ހާފު ނިމުމުގެ ކުރިން އެޓީމަށް ނަތީޖާ ހަމަަހަމަ ކޮށްދީފަ އެވެ. ޔުނައިޓެޑުން ދެވަނަ ފަހަރަށް ލީޑު ނެގި ލަނޑު ރަޝްފޯޑް ކާމިޔާބުކުރީ ދެވަނަ ހާފު ފަށައިގެން ތިންވަނަ މިނެޓު ތެރޭގަ އެވެ.\nޔުނައިޓެޑުން މޮޅުވެ މުހިއްމު ތިން ޕޮއިންޓް ހޯދި އިރު ޗެލްސީ ވެސް ވަނީ ރޭ 2-1 އިން އެސްޓަން ވިލާ ބަލިކޮށް ތާވަލުގެ ހަތަރު ވަނައިގައި ހަމަޖެހިލައިފަ އެވެ. ސްޓަމްފޯޑް ބްރިޖްގައި ކުޅުނު މި މެޗުގައި ޗެލްސީ އަށް ލަނޑުތައް ޖަހައިދިނީ ޓެމީ އަބްރަހަމް އާއި މޭސަން މައުންޓް އެވެ. އެސްޓަން ވިލާ އިން މެޗުގައި ޖެހި ހަމައެކަނި ލަނޑު އެޓީމަށް ކާމިޔާބުކޮށްދިނީ ޓްރެޒެގޭ އެވެ. މި މޮޅާއެކު ޗެލްސީ ހަތަރުވަނައިގައި އޮތީ 29 ޕޮއިންޓް ހަމަކޮށްގެންނެވެ. ވިލާ އޮތީ 15 ޕޮއިންޓާއެކު ފަނަރަ ވަނައިގަ އެވެ.


Copa america ge semi in argentina jaaga hoadhaifi\n5 މަސް,2ހަފްތާ, 13 ގަޑި, 11 މިނެޓް, 22 ސިކުންތު ކުރިން 2360ހުސައިން ނާސިފް\nކުއާޓާ ފައިނަލުގައި ދޭއް 2-0 ގެ ނަތީޖާއިން ވެނެޒުއޭލާ ބަލިކޮށް ކޮޕާ އެމެރިކާ ފުޓްބޯޅަ މުބާރާތުގެ ސެމީ ފައިނަލުން އާޖެންޓީނާ ފުރުސަތު ހޯދައިފިއެވެ.\nގްރޫޕްގެ ފަހު މެޗުގައި ގަަތަރުގެ މައްޗަށް ހޯދި މޮޅާއެކު ކްއާޓާއިން ޖާގަ ހޯދި އާޖެންޓީނާއިން ރޭގެ މެޗުގައި ވަނީ ގިނަ ހަމަލާތަކެއް އުފައްދާފައެވެ. އެގޮތުން މެޗުގެ ފުރަތަމަ ހާފުގެ 10 ވަނަ މިނެޓްގައި ވެނެޒުއޭލާގެ އޭރިއާ ތެރެއިން އާޖެންޓީނާގެ ސާޖިއޯ އަގުއޭރޯ އުފެއްދި ހަމަލާއެއް ގޯލުގެ ތެރެއަށް ވައްދާލައިގެން އާޖެންޓީނާ އަށް ލީޑުނަގައިދިނީ އިންޓަގެ ފޯވާޑް ލަޓާރޯ މާޓިނޭޒްއެވެ.\nފުރަތަމަ ހާފުގައި ލީޑުފުޅާކުރަން އާޖެންޓީނާގެ ކެޕްޓަން ލިއޮނަލް މެސީ ޖެހި ބޯޅައެއް އޭރިއާ ތެރެއިން ވަނީ ބްލޮކްވެފައެވެ. މެޗުގެ ފުރަތަމަ ހާފުގައި ވެނެޒުއޭލާ އަށް މާ އެދެވޭ ހަމަލާއެއް އުފެއްދިފައެއް ނުވެއެވެ. އެއާއެކު މެޗުގެ ފުރަތަމަ ހާފް ނިމިގެން ދިޔައީ އެކެއް ސުމެއްގެ ނަތީޖާއިން އާޖެންޓީނާ ކުރީގައި އޮވެގެންނެވެ.\nމެޗުގެ ދެވަނަ ހާފް ފަށައިގެން ހިން ދެމި ނުލެވި އުޅެނިކޮށް މާޓިނޭޒަށް ވަނީ ލީޑް ފުޅާކޮށްލާނެ ރަނުގެ ފުރުސަތެއް ލިބިފައެވެ. އެހެން ނަމަވެސް މާޓިނޭޒް ޖެހި ބޯޅަ އަމާޒުވީ އަރިމަތީ ދަނޑިއަށެވެ.\nމެޗުގެ 74 ވަނަ މިނިޓްގައި އާޖެންޓީނާ އަށް ލީޑުފުޅާކޮށްދިނީ ޖިއޮވާނީ ލޮ ސެލްސޯއެވެ. ދެ ވަނަ ހާފުގައި ކުޅެން ނުކުތް ލޮ ސެލްސޯ މި ގޯލު ޖެހީ އަގުއޭރޯ ފޮނުވާލި ބޯޅައެއް ކީޕަރު ވުއިލްކާ ފަރިނޭޒް އަތުގައި ޖެހިފައި ނުކުތް ވަގުތު ގޯލުގެ ތެރެއަށް ފޮނުވާލައިގެންނެވެ.\nމި މުބާރާތުގެ ސެމީގައި އާޖެންޓީނާ ނުކުންނާނީ ބްރެޒިލް އާއި ދެކޮޅަށެވެ.\nމި މުބާރާތުގައި ބްރެޒިލް އާއި އާޖެންޓީނާ އެންމެ ފަހުން ބައްދަލުކުރީ 2007 ވަނަ އަހަރުގެ ފައިނަލުގައެވެ. އޭގެ ފަހުން އާޖެންޓީނާ ވަނީ ދެ ފައިނަލުން ބަލިވެފައެވެ. އަދި މިއީ އެ ފަހަރު ތަށި އުފުލާލި ފަހުން ބްރެޒިލް ސެމީގައި ކުޅޭ ފުރަތަމަ ފަހަރެވެ.


Sirru - vNews.mv\nއަންވަރު އިބްރާހީމް 18 May 2019, 11:42\nގެއަށް އައިސް ވަނުމާއެކު ހަގު ދަރިފުޅު ނޫހު ކުރީ ޝަކުވާއެވެ. އެއީ އަބަދުވެސް އޭނާގެ އާދައެވެ. އަބަދުވެސް ހުންނަނީ އޭނާގެ ދޮންތަ މަލަކާއާމެދު ކޮންމެވެސް ޝަކުވާއެއް ހުށަހަޅަންވެފައެވެ. އެ ޝަކުވާތަކުގެ އަޑު ނާހައި ފަރުޖެއްސޭކަށް ވެސް ނޯވެއެވެ. އެހެންވެ ގޮނޑީގައި އިށީނުމަށްފަހު އެ ދަރިފުޅުގެ ވާހަކަތައް އަޑުއަހަން އަހަރެން ފެށީމެވެ.\n"މަންމާ! ވަރަށް ބޮޑު ވާހަކައެއް ބުނަން ވެފައި އޮބައޮތް. ދޮންތަ އެ ހުރީ ވަރަށް ގޯސްކަމެއް ކޮށްގެން. މަންމަ ހީވެސް ނުކުރާ ކަހަލަ ކަމެއް ކޮށްގެން" ދަރިފުޅު އަހަރެންގެ ސަމާލުކަން ހޯދުމަށް ބޭނުންކުރީ ތިން ޖުމުލައެވެ.\n"ދެން ބުނެބަލަ. އަނެއްކާ ކޮންކަމެއް ދޮންތަ ކުރީ؟" ދަރިފުޅުގެ ވާހަކަތައް އަޑުއަހާކަމަށް ހަދައި އަހަރެން ސުވާލުކޮށްލީމެވެ.\n"ދޮންތަ މިއަދު ރޯދައެއް ނޫން. އަސްލުވެސް ދޮންތަ ރޯދައެއް ނޫން" އަހަރެންނާ ކުޑަކޮށް ގާތްވެލުމަށްފަހު ދަރިފުޅު މަޑުމަޑުން ބުނެލިއެވެ.\n"ކިހިނެއް ދަރިފުޅަށް އެނގުނީ؟ ދޮންތަ އަދިވެސް ނުތެދުވަނީ ދޯ؟ މެންދުރު ނަމާދު ނުކުރަނީ ދޯ؟ އެކަމަކު މީހަކު ރޯދަކަން ނުވަތަ ނޫންކަން ކަނޑައަޅަނީ ﷲ. އެއީ އެފަރާތުން ކަނޑައަޅާކަމެއް. އެއީ ހެއްދެވި ފަރާތާ ރޯދަވެރިޔާއާ ދެމެދު އޮންނަ ސިއްރެއް" ދަރިފުޅުގެ ވާހަކަތައް އަޑުއަހަމުން އަހަރެން ބެލީ ދަރިފުޅަށް ވިސްނައި ދެވޭތޯއެވެ.\n"އެކަމަކު ފެން ބޮއެފިނަމަ ރޯދަ ގެއްލޭނެއްނު" އަހަރެންގެ ވާހަކަ ހުއްޓުވުމަށްފަހު ދަރިފުޅު ބުންޏެވެ.\n"އާނ. ފެންބޮއެފިނަމަ ރޯދަ ގެއްލޭނެ. ދަރިފުޅަށް ފެނުނީތަ ދޮންތަ ފެންބޮނިކޮށް؟" ދަރިފުޅު ކުރި ސުވާލަށް ޖަވާބު ދިނުމަށްފަހު އަހަރެން ވެސް ދަރިފުޅަށް ސުވާލެއް ކުރީމެވެ. އެ ސުވާލު ކުރި އިރު ދޮށީ ދަރިފުޅު މަލަކާއަށް ރޯދަ ނުހިފޭކަން އަހަރެންނަށް ވެސް އެނގެއެވެ.\n"އާނ! ދޮންތަ ފެން ބޮނިކޮށް އަހަރެންނަށް އެ ކޮޓަރިއަށް ވަދެވުނީ. އަހަރެން ފެނުމުން އަވަހަށް ނުވާކަމަށް ހަދާފައި ދޮންތަ ނިދާކަމަށް ހެދީ. އޭރު ފެންފުޅި ހުރީ އެނދުކައިރި. މަތިވެސް ހުރީ ނަގާފައި. އަހަރެން ގޮވާގޮވާ ވެސް ދޮންތައެއް ނުތެދުވި. ނަމާދު ކުރާކަށް ވެސް ނުތެދުވި" ދަރިފުޅު ހިއްސާކުރީ އޭނާއަށް ކުރެވުނު ތަޖުރިބާއެވެ. ހިތަށް އެރިއެވެ. ކަންތަކާ ޖެހުނީއެވެ. މުޅި ގޭގައި އެ ވާހަކަ ދައްކަފާނެއެވެ.\n"ތި ކަހަލަ ވާހަކަ ޔަގީން ނުވަނީސް ދައްކާކަށް ނުވާނެ. ތިވާނީ ދަރިފުޅަށް ހީވި ގޮތަކަށް. މަންމަ މިއަދު ބޭރަށް ދިޔައިރު ވެސް އެތާ ފެންފުޅި ހުންނާނެ. މަންމަ އިސްތިރިއަށް ފެން އެޅީ އެ ފުޅިން. ފެން އެޅުމަށް ފަހު އެ ފުޅީގެ މަތިޖަހަން މަންމަ ހަނދާން ނެތުނީ. މަންމައަށް ހީވަނީ ތިއީ ކުށް ހީއެއްހެން. ދޮންތަ ވެސް ރޯދައަށް ހުރެ ފެނެއް ނުބޯނެއްނު" އަހަރެން އުޅުނީ ދަރިފުޅަށް އޮޅުވާލާށެވެ. މަލަކާ ދިފާޢުކޮށްދޭށެވެ.\n"ނޫން މަންމާ! މަންމަ ފެންފުޅި މަތި ނުޖަހާ ހުރުމުން އަހަރެން އެފުޅި މަތިޖެހިން. އޭގެ ފަހުންނޭ ދޮންނަ އެ ފުޅި މަތިނަގާފައި ހުރީ. އަހަރެން ދޮންތަގެ އެނދާ ކައިރިވި އިރު އެނދުމަތީ ވެސް ފެންހުރި. އެހެންވީމާ ދޮންތަ މިއަދަކު ރޯދައެއް ނޫން. އަޅެ މަންމަ ގޮސް ދޮންތަ ގާތުގައި އަހާބަލަ؟" ދަރިފުޅު ބޭނުންވީ އަހަރެން ލައްވާ އެކަން ޔަގީން ކުރުވާށެވެ. އަހަރެން ވިސްނާލީމެވެ.\n"ތިއީ ވަރަށް ބޮޑު މައްސަލައެއް. އެހެންވީމާ ތިކަން ވާނީ ބައްޕަ ލައްވާ ބަލުވަން. އެކަމަކު ބައްޕަ ރަށަށް ދުރުވަނީ މާދަމާ. ދަރިފުޅު އެއްވެސް މީހެއްގެ ގަތުގައި އިހަށް މި ވާހަކަ ނުބުނާތީ. މާދަމާ ބައްޕަ ދުރުވީމާ ތި ވާހަކަ ބުނާނީ. ދޮންތައަށް ވެސް ދަރިފުޅަށް އެނގުނުކަން ނާންގާތި. މިކަން މިހާރު އެނގެނީ މަންމައަށާއި ދަރިފުޅަށް އެކަނި" އަހަރެން ދަރިފުޅު ހައްދާލީމެވެ. ދަރިފުޅުގެ ދުލުން އެ ވާހަކަ ނުދައްކާނެ ކަމުގެ ޔަގީންކަން ހޯދީމެވެ.\nއަހަރެން ގޮސްވަނީ މަލަކާ ކޮޓަރިއަށެވެ. އޭރު މަލަކާ އޮތީ ލޯ ހުޅުވައިގެންނެވެ.\n"ކޮބާ މަންމަ އެވަރަށް ބުނީމާވެސް ދަރިފުޅު ރޯދަ ނޫންކަން ކޮއްކޮއަށް އެނގުނީނު. މަންމަ ބުނީމެއްނު ކޮޓަރި ތަޅުލައިގެން ނޫނީ ފެން ނުބޯށޭ. ތަޅުލައިގެން ނޫނީ އެފަދަ ކަމެއް ނުކުރާށޭ" އަހަރެން ވާހަކަ ދެއްކީ މަލަކާއަށެވެ.\n"އަހަރެން ހީކުރީ ކޮޓަރި ހުރީ ތަޅުލެވިފައިކަމަށް. ފެންފުޅީގައި އަނގަ ޖަހައިގެން އިންދައި ކޮއްކޮ ވަނީ. ދެން އަވަސް އަވަހަށް ނުވާކަމަށް ހަދައި އޮށޯތީ. މިހާރު އެ ވާހަކަ މަންމަ ގާތުގައި ދައްކައިފި ދޯ؟ ކޮއްކޮ ހުންނާނީ ހަމަ ކަމެއް ނުފެނިފައި" މަލަކާގެ ރާގުގައި ވަނީ ހިތްހަމަ ނުޖެހުމެވެ.\n"މަންމަ އެކަމަކު ކޮއްކޮ ހައްދާލައިފިން. ކޮއްކޮގެ ދުލުން ދެން އެވާހަކައެއް މިއަދަކު ނުދައްކާނެ. ދެން އަވަހަށް ތެދުވޭ. މިހާރު އެހަރަ ދޭއް ޖަހަނީ. މިއަދު ކުލާސް ކުދީން ވެސް ރޯދަވީއްލަން އަންނާނެއްނު. މިހާރު މާލަސްވެސް ވެއްޖެ. ދަރިފުޅު ވެސް އަވަހަށް އާދޭ ބަދިގެ ފަރާތަށް" މަލަކާގެ ގާތުގައި ބަދިގެ ފަރާތަށް އައުމަށް ބުނުމަށްފަހު އަހަރެންވެސް ހިނގައިގަތީ ބަދިގެ ފަރާތަށެވެ.\nހައެއް ޖެހުމާއެކު މަލަކާ ކުލާސް7ކުއްޖަކު ގެއަށް އައެވެ. އަންހެން ތިން ކުދިންނާއި ފިރިހެން4ކުދީންނެވެ. އެކުދީން ތިބީ ގޭގެ ބޮޑު އުނދޯލީގައެވެ. އަހަރެން އުޅުނީ ގޯތިތެރޭގައި ހުރި މޭޒުގައި ކާތަކެތި އެތުރޭތޯއެވެ. މަލަކާ އުޅުނީ ތަށިތަށްޓަށް ފަނި އެޅުމުގައެވެ. ނޫހު އުޅުނީ އެކުދިންނާ ސަކަރާތް ޖެހޭތޯއެވެ.\n"ދަރިފުޅުދޭ އިހަށް ރީތިވެލަން. އަދި އެބަހުރި 15 ވަރަކަށް މިނެޓް. ދެން ހުރިހާ ކަމެއްހެން މި ނިމުނީ. އަވަސްކޮށްލާތި" މަލަކާ ރީތި ވެލުމަށް އަހަރެން ފޮނުވީމެވެ. އަހަރެންވެސް ބޭނުންވީ އޭނާގެ ކުލާސް ކުދިންނާއެކު މަލަކާ ވެސް ބައިވެރިކުރުމަށެވެ.\nހުޅުވާފައިވާ ރޭޑިއޯ އިން ރޯދައިގެ އަލި ޕްރޮގުރާމް ނިންމައި ގުރުއާން ކިޔަވަން ފަށައިފިއެވެ.\n"އާދޭ. މިކޮޅަށް. މިހާރު ބަންގި ގޮވަން އެ އުޅެނީ. އިރުކޮޅަކުން ބަންގި ގޮވާނެ. އެންމެ ފުރަތަމަ ކާންވާނީ ކަދުރު" އެކުދިންނަށް އިރުޝާދު ދެމުން ދިޔައީ ނޫހެވެ. އެއީ އޭނާގެ އާދައެވެ. އަބަދުވެސް އުޅޭނީ ބޮޑުވެގެންނެވެ. މީހުންނަށް ކަންކަން ކުރަންވީ ގޮތް ވަރަށް ކިޔައިދޭ ހިތްވާނެއެވެ. ނޫހުގެ ވާހަކަތަކުން މަލަކާގެ ކުލާސް ކުދިންވެސް ތިބީ ހައިރާންވެފައެވެ.\n"ކޮބާ؟ ކޮއްކޯ ދޮންތައަށް ގޮވާބަލަ އަވަސްކުރާށޭ" އަހަރެން ބުނީ ނޫހުގެ ގާތުގައެވެ. ނޫހު ދުއްވައި ގަތީ ދޮންތަގެ ކޮޓަރިއަށެވެ. ދިޔަކަމެއް ނޭނގެއެވެ. ދުންޖަހާފައި އަތުވެއްޖެއެވެ. އޭރު ބަންގި ގޮވަނީއެވެ.\n"ދޮންތަ އަދިވެސް ފެންވަރަނީ" ކަދުރު ތަށިން ތިން ކަދުރު ނެގުމަށްފަހު ދަރިފުޅު ބުނެލިއެވެ.\n"ރޯދަ ކުދިން އަވަހަށް ރޯދަ ވީއްލާނެ" މަލަކާ ކުލާހުގެ ކުއްޖަކު ރޯދަވީއްލަމުން ބުނެލިއެވެ. އޭރު މަލަކާ އެ މޭޒާ އަރާ ހަމަވަނީއެވެ. އެ އަޑު ހަމަ ޖެހުމާއެކު ނޫހުގެ ވާހަކަ ފެށިއެވެ.\n"ދޮންތަ މިއަދަކު ރޯދައެއް ނޫން. ދޮންތަ އެ ހުރީ ފެންބޮއެގެން" އެ އަޑު ޖެހުމާއެކު މަލަކާއަށް އަނގަ ހުޅުވުނެވެ. ރޯދަވީއްލަން ތިބި ހުރިހާ ކުދިންނަށް ބަލައިލެވުނީ މަލަކާގެ މޫނަށެވެ. އަހަރެންގެ އަތުގައި އޮތް ކަދުރު ފަޅި ބިންމައްޗަށް ވެއްޓުނެވެ.\n"ދެން ދަރިފުޅު ދައްކާ ވާހަކަ. ދޮންތަވެސް މަންމަ ވެސް ހުރިހާ އެންމެންވެސް ރޯދައޭ. އެހެން ވެގެންނެއްނު ރޯދަ ވީއްލަން މި ތިބީ" އަހަރެން ހިނިގަނޑެއް ޖަހާލަމުން ބުނެލީމެވެ. އަދި މަލަކާގެ މޫނަށް ބަލައިލީމެވެ. އެ މޫނުގައި ވަނީ ހާސްކަމާއި ނުތަނަވަސް ކަމެވެ. ނޫހު އިތުރު ވާހަކަތަކެއް ދައްކާފާނެތީ އަހަރެން އެހެން ވާހަކައެއް ފެށީމެވެ. އޭނާގެ ވާހަކަ އޮޅުވާލީމެވެ. މަލަކާއަށް ވާހަކަދައްކާނެ ފުރުޞަތު ފަހިކޮށްދިނީމެވެ. ހިތަށް އެރިއެވެ. މިއީ ވެސް ކުރަން ޖެހޭ ކަމެކެވެ. މިއީ ދެ ކުދިން ތިބޭއިރު ވާވަރެވެ. ގިނަ ކުދީން ތިބޭ ގޭގޭގައި ކިހައި ވަރެއް ވާނެބާއެވެ.\nރޯދަ ވީއްލާ ނިމުމުން މަލަކާގެ ކުލާސް ކުދިން ގެއަށް ދިޔައެވެ. ވަގުތު ބަލައި ނޫހު އަހަރެންގެ ގާތަށް ގެނައިމެވެ. އަދި އަހަރެންނާ އެކު ވީ ވަޢުދާ ޚިލާފުވެވުނުކަން ބުނެދިނީމެވެ. އެއަށްފަހު އަންހެން ކުދީންނަށް ރޯދަ ނުހިފޭ ދުވަސްތައް ހުންނަކަމާއި ނަމާދު ނުކުރެވޭ ދުވަސްތައް އަންނަކަން ބުނެދިނީމެވެ. އެކަންކަމުގެ މާބޮޑު ތަފުސީލެއް ނުދެމެވެ.\n"ދަރިފުޅު ބޮޑުވުމުން އެކަންކަން އެނގޭނެ. ދެން އެ ކަހަލަ ވާހަކަ މީސްމީހުންގާތުގައި ނުދައްކާތި. ދޮންތަ ލަދު ގަންނަ ކަހަލަ ވާހަކަ ދެއްކުމުން މަންމަ ވެސް ލަދުގަންނާނެއްނު. ދަރިފުޅު ލަދު ގަންނަ ކަހަލަ ވާހަކަ ދެއްކުމުން ދޮންތަ ވެސް ލަދު ގަންނާނެއްނު. ބައެއް ކަހަލަ ވާހަކަތަކީ ސިއްރު ކުރަންޖެހޭ ކަހަލަ ވާހަކަތައް. ދަރިފުޅަށް ތިޔަ ހާމަކުރެވުނީ އެފަދަ ސިއްރެއް" އަހަރެންގެ ގާތުގައި ދަރިފުޅު ބައިންދައިގެން ދަރިފުޅަށް ވިސްނުވައިދިނީމެވެ. އެ ކަހަލަ ވާހަކަތައް ސިއްރުކުރަން ބުނީމެވެ. އެއަށްފަހު މަލަކާ ވެސް އިތުރަށް ވިސްނައިގެން އުޅުމަށް ބުނީމެވެ. މިއީ ވެސް ތަޖުރިބާއެވެ.\nވ މަޖާ .


އައްޑޫސިޓީ މީދޫ އަވަށު އޮފީހުގެ ސެކިއުރިޓީ ބަލަހައްޓައިދޭނެ ފަރާތެއް ހޯދުމަށް\nއައްޑޫސިޓީ މީދޫ އަވަށު އޮފީހުގެ ސެކިއުރިޓީ ބަލަހައްޓައިދޭނެ ފަރާތެއް ހޯދަން ބޭނުންވެއެވެ.\nވީމާ މިކަމަށް ޝައުގުވެރިވެލައްވާ ފަރާތްތަކުން މިކަމަށްއެދި ބިޑް ހުށަހެޅުއްވުންއެދެމެވެ. މިކަމަށް އެދި ހުށަހަޅާ ބިޑް ޑޮކިއުމަންޓް 17 ނޮވެންބަރު 2019 ވާ އާދީއްތަ ދުވަހުގެ ހެނދުނު 10:00ން ފެށިގެން 21 ނޮވެންބަރު 2019 ވާ ބުރާސްފަތި ދުވަހުގެ މެންދުރު 13:00އާއި ހަމަޔަށް އައްޑޫސިޓީ ކައުންސިލްގެ އިދާރާއިންނާއި، އަވަށުއޮފީސްތަކުން ގަންނަން ލިބެން ހުންނާނެއެވެ. ބިޑް ޑޮކިއުމެންޓެއްގެ އަގަކީ 300.00ރުފިޔާ އެވެ.\nމި މަސަތްކަތާއި ގުޅޭ މައުލޫމާތު ސެޝަނެއް 24 ނޮވެންބަރު 2019 ވާ އާދީއްތަ ދުވަހުގެ 11:00 ގައި މި އިދާރާގެ ކޮންފަރެންސް ހޯލުގައި އަދި މީދޫ އަވަށުއޮފީހުގައި އޮންނާނެއެވެ. ބީލަންތައް ބަލައިގަތުމާއި، އަދި ބީލަންހުޅުވުން އޮންނާނީ 28 ނޮވެންބަރު 2019 ވާ ބުރާސްފަތި ދުވަހުގެ 13:00ގައި ކައުންސިލް އިދާރާގެ ހޯލުގައި އަދި މީދޫ އަވަށު އޮފީހުގައެވެ.\nބީލަމާއި ގުޅިގެން މައުލޫމާތެއް ސާފުކުރައްވަން ބޭނުންވާނަމަ 18 ނޮވެންބަރު 2019 ވާ ހޯމަ ދުވަހުން ފެށިގެން 26 ނޮވެންބަރު 2019 ވާ އަންގާރަ ދުވަހުގެ 12:00 އާއި ދެމެދު ތިރީގައިވާ އެޑްރެހަށް މެއިލްކޮށްދެއްވުން އެދެމެވެ. މި މެއިލްއަށް ފޮނުވޭ ސުވާލުތަކުގެ ޖަވާބު، 27 ނޮވެންބަރު 2019 ވާ ބުދަ ދުވަހުގެ 12:00 ގެ ކުރިން، ބިޑް ބައްލަވައިގެންނެވި ހުރިހާ ފަރާތްތަކުގެ މެއިލްއަށް ފޮނުވޭނެއެވެ.


Prince Williamge Dhemafirinah Thinvana dharikalaku Libivadhaigenfi\nޕްރިންސް ވިލިއަމްގެ ދެމަފިރިންނަށް3ވަނަ ދަރިކަލަކު ލިބިވަޑައިގެންފި\n8 މަސް,3ހަފްތާ,3ދުވަސް, 17 ގަޑި, 29 މިނެޓް, 21 ސިކުންތު ކުރިން 183 1 އައިޝަތު ޝިމްނާ\nޕްރިންސް ވިލިއަމް އަދި ކޭޓް އެދެބޭފުޅުންގެ ތުއްތު ދަރިފުޅާއެކު\nޕްރިންސް ވިލިއަމްގެ ދެމަފިރިންނަށް ތިންވަނަ ދަރިކަލަކު ލިބިވަޑައިގެންފިއެވެ.\nއިނގިރޭސި ޝާހީއާއިލާއަށް މެމްބަރަކު އިތުރުވުމާއި ގުޅިގެން، ކެންޒިންޓަން ޕެލަސްއިން ނެރުނު ބަޔާނެއްގައި ބުނެފައިވަނީ ކޭޓް އަދި ވިލިއަމްއަށް ފިރިހެން ދަރިކަލަކު ލިބިވަޑައިގެންފައިވާކަމަށެވެ. އަދި އެދަރިފުޅު ބަރުދަނުގައި 3.8 ކިލޯ ހުރި ކަމަށްވެސް ބުނެފައިވެއެވެ. އަދި ދެމައިންގެ ހާލުވެސް ރަނގަޅު ކަމަށާއި ކޭޓް ވިހާފައިވަނީ ސެއިންޓް މެރީ ހޮސްޕިޓަލްގައި ކަަމަށްވެސް ރޯޔަލް ފެމިލީގެ ބަޔާނުގައި ބުނެވައިވެއެވެ.\nއަދި ހޮސްޕިޓަލްގައި ކޭޓް އޮންނެވިއިރު، އެތަނުގެ މުވައްޒަފުންގެ ފަރާތުން ލިބުނު އަޅާލުމާއި އެހީތެރިކަމަށް ޝާހީއާއިލާއިން ޝުކުރު އަދާކުރައްވާފައިވެއެވެ. ދަރިފުޅު ލިބިވަޑައިގަތުމާއެކު، އާންމުންގެ ފަރާތުން ލިބުނު ހެޔޮދުއާތަކަށްވެސް އެއާއިލާއިން ޝުކުރުއަދާކުރައްވާފައިވެއެވެ.\nކޭޓްއަދި ވިލިއަމް އަށް ތިންވަނަ ދަރިކަލަކު ލިބިވަޑައިގެންނެވި އިރު އެދެމަފިރިންނަށް އިތުރު އަންހެންދަރިކަނބަލަކާއި، ފިރިހެންދަރިކަލަކު ތިއްބަވައެވެ. އެއީ ހަތަރު އަހަރުގެ ޖޯޖް އަދި2އަހަރުގެ ޝާލޮޓްއެވެ.\nޕްރިންސް ވިލިއަމްއާއި ކޭޓް ކައިވެނި ބައްލަވައިގަތީ 2011 ވަނަ އަހަރުގައެވެ. އަދި ފުރަތަމަ ދަރިކަލުން ޕްރިންސް ޖޯޖް 2013ގަ ލިބިވަޑައިގެންނެވިއިރު އަންހެން ދަރިކަނބަލުން ޕްރިންސެސް ޝާލޮޓް ލިބިވަޑައިގަތީ 2015 ގައެވެ.\nމި ދެމަފިރިންނަށް ލިބިވަޑައިގެންނެވި ތިން ވަނަ ދަރިފުޅަށް ކިޔާނެ ނަމެއް އަދި ނިންމާފައެއް ނުވެއެވެ. ޕްރިންސް ހެރީ އަދި ކޭޓްގެ3ވަނަ ދަރިކަލުން ވެގެންދާނީ އިނގިރޭސިވިލާތުގެ ތަހުތު ފަސްވަނައަށް ވާރުތަކުރައްވާނެ ބޭފުޅާއަށެވެ.\nކޭޓް ދަރިފުޅާއެކު ގަނޑުވަރަށް ވަޑައިގެން ވަނީ އާންމުންނަށް ދަރިކަލުން ދައްކަވާލައްވާފައެވެ. އަދި ވިހެއުމަށްފަހު، އާންމުންގެ ތެރެއަށް ކޭޓް ނުކުމެވަޑައިގެންފައިވާއިރު، ކޭޓްގެ ހަށިގަނޑަށް ވިހެއުމުގެ ސަބަބުން މާބޮޑު ބަދަލެއް އައިސްފައިނުވާކަމަށް ބައިނަލްއަގްވާމީ ނޫސްތަކުގައިވެއެވެ.\nފާތުމާފުޅު 25 އޭޕްރީލް 2018 - 00:31\nޝިމްނާ. އެސޮރު ކައިރީ އަހާލަދީބަލަ މަށާ އިންނަން ކެރިދާނެތޯ.


Hurihaa mashroou thakeh ge thafuseel en'geyne website eh | Mihaaru\nހުރިހާ މަޝްރޫއުތަކެއްގެ ތަފްސީލް އެނގޭނެ ވެބްސައިޓެއް\nފަސް އަހަރަށް ސަރުކާރުން ކަނޑައަޅާފައިވާ ޕްލޭން ރައީސް އިފްތިތާހްކޮށްދެއްވަނީ: ރައީސް އޮފީހުން ލޯންޗްކުރި ވެބްސައިޓުގައި އެ ޕްލޭންގައި ހުރި މަޝްރޫއުތައް ހިމަނާފައިވޭ. --ފޮޓޯ: ނިޝާން އަލީ/މިހާރު\n17 ޑިސެމްބަރ 2019 - 14:25\nމި ސަރުކާރުން ރަށްރަށުގައި ކުރިއަށް ގެންދާ އިގްތިސާދީ އަދި އިޖުތިމާއީ ހުރިހާ މަޝްރޫއުތަކެއްގެ މައުލޫމާތު އެއް ތަނަކުން ލިބޭ ގޮތަށް އައިލްސްގެ ނަމުގައި ވެބްސައިޓެއް އިއްޔެ ލޯންޗްކޮށްފި އެވެ.\nދެފުށްފެންނަ، ޖަވާބުދާރީ ކުރުވޭނެ ނިޒާމެއްގެ ތެރެއިން މަޝްރޫއުތައް ކުރިއަށް ގެންދަން ހެދި ވެބްސައިޓް، އައިލްސްޑޮޓްގަވްޑޮޓްއެމްވީ ލޯންޗްކުރީ ރާއްޖޭގެ ހުރިހާ ކައުންސިލްތަކަކުން ބައިވެރިވި "ވިއަވަތި ރާއްޖެ" މަހާސިންތާގަ އެވެ.\nރަށްތަކުގެ އާބާދީ އާއި އެ ރަށްތަކުގައި އާމްދަނީ ހޯދަން ކުރާ މައިގަނޑު މަަސައްކަތްތަކާއި ހިނގަމުންދާ މަޝްރޫއުތަކުގެ ތަފްސީލު އެ ވެބްސައިޓުގައިވެ އެވެ. އެ ރަށެއްގައި ކުރިއަށް ގެންދާ މަޝްރޫއުތަކުގެ ތަފްސީލާއި އެ މަޝްރޫއެއް ނިމޭނެ ތާރީޚް ވެސް ވެބްސައިޓުން އެނގެ އެވެ.\nIsles - Home\nކައުންސިލަރުންނާއި ރައްޔިތުންގެ މަޖިލީހުގައި އެ ރަށް ތަމްސީލްކުރައްވާ މެމްބަރު ވެސް އާއްމުކޮށްފައިވެ އެވެ. ރިސޯޓުތަކާއި ރިސޯޓުގެ ގޮތުގައި ތަރައްގީކުރަން ދޫކޮށްފައިވާ ރަށްތަކާއި ތިމާވެށީގެ ގޮތުން ހިމާޔަތްކޮށްފައިވާ ތަންތަން ވެސް ހިމަނާފައިވެ އެވެ.\nރައީސް އޮފީހުގެ ޕޮލިސީ ސެކްރެޓަރީ އައިމިނަތު ޝައުނާ ވިދާޅުވީ ރަށްރަށުގެ ލޭންޑް ޔޫސް ޕްލޭން ފާސްކޮށްފައިވާ ނަމަ އެ މައުލޫމާތާއި ބިދޭސީންގެ މައުލޫމާތާއި އެ ނޫން ވެސް ރައްޔިތުންނަށް ކޮންމެހެން އެނގެން ބޭނުންވާނެ ހުރިހާ މައުލޫމާތެއް މި ވެބްސައިޓު މެދުވެރިކޮށް އެއްތަނަކަށް ގެނެސްދީފައިވާނެ ކަމަށެވެ. ރަށްރަށުގެ ޖީއެސްޓީ އާއި ވަޒީފާ އަދާކުރާ މީހުންނާއި އެ ރަށަކަށް ލިބޭ އާމްދަނީ ވެސް ކުރިއަށް އޮތް ތަނުގައި އެ ވެބްސައިޓުން ފެންނާނެ ކަމަށް ވިދާޅުވި އެވެ.\nއައިލްސް ވެބްސައިޓުގައި ރަށްތަކުގެ މައުލޫމާތު\n"ވެބްސައިޓުގައި މިހާރު އަޕްޑޭޓްކޮށްފައި ވާނެ 2019 ވަނަ އަހަރާއި 2020 ވަނަ އަހަރަށް ބަޖެޓުގައި ލަފާކޮށްފައިވާ ޕީއެސްއައިޕީގެ ހުރިހާ ޕްރޮޖެކްޓްސްއެއް އަދި ފަންޑިން އެޖެންސީއަކީ ކޮބައިކަން ފެނިވަޑައިގަންނަވާނެ،" ޝައުނާ ވިދާޅުވި އެވެ.\nމުހިއްމު އެއް ބޭނުމަކީ އޭނާ ވިދާޅުވި ގޮތުގައި މަޝްރޫއުތައް އަވަސް މިނުގައި ހިންގަން މަގުފަހިކުރުމެވެ.\nރައީސް އޮފީސް ތަރައްގީގެ މަޝްރޫއުތައް ދިވެހި ސަރުކާރު ރައީސް އިބްރާހިމް މުހައްމަދު ސޯލިހް\n7 ކޮމެންޓް, 22 ރިއެކްޝަންސް\nތިލަދުއްމައްޗަށް އެކަނި 440 މަޝްރޫއު އެބަަދައްކާ، އެހެން ހުރިހާ ހިސާބަކާއި ނުބައްދަލު.\nތިޔަވެބްސައިޓާއިއެކު ބައެއްރަށްރަށް ނުވަތަ މާލެސިޓީ ހުޅުލެ އެއަރޕޯޓްނޫން ހުރިހާ އެއަރޕޯޓް ތަކަކީ "ލޮލަށް ނުފެންނަ ލިޔެކިއުމުގައި ނެތްތަންތަނަށް" ހަދާލީތޯ؟ # އިގޭ އެކަން އެހެންވާންޖެހޭ ސަބަބުވެސް. އެއީ "ސްޓޭޖްތަކާއި ފޯރަމް ތަކުގައި ލާމަރުކަޒުގެ ވާހަކަ ދެއްކިޔަަަސް އެވާހަކަ ދައްކަނީ އެކަން ކުރާން ބޭނުންވެގެން ނޫން ކަމުގައިވާތީ" ހަނިމާދުއާއި ގޭންއެއަރޕޯޓް އޮތް އަދި އޮންނާނެ ހާލަތު އަންގާދޭން ބޭނުންނުވާތީ.\nއެ ޑްމިން ލޮގިން... ނުފެންނަގޮތް ހަދަންވީނުދޯ!\nވެބްސައިޓު ހަދަން ހިނގި ޚަރަދު އެނގޭ މީހަކު އެބަހުރިބާ\nޔާމީން ޖަލަށްލެވުނީމަ މުޅި ގައުމުގެ އެކި ތަންތާގަ ބޮނޑިބަތް ކާން ހިންގުނު އެކި ހަރަކާތްތަކަށް ޚަރަދުވި ވަރަށްވުރެ ގިނައިން ގޮއްސަ ނުހުންނާނެ ކަމަށްވަނީ.\nއެއީ ( ލޮލުން ) އެއީނޫންތޯ އެއްތަނަކުން ބަލާ ތަނަކީ ( ލޯ ) ދެއްތޮ ވާދަވެރިން ބަލަނީވެސް ހަމަ އެއްތަނަކުން ނޫންތޯ އެމްޑީޕީ ސަރުކާރު އަނެއްކާ ބަލަން ތަފާތު ތަނެއް ގެންގުޅެނީތޯ ؟\nކުރީގެ ސަރުކާރުންވެސް މި ނަމުގައި ވެބްސައިޓެއް ހަދާ މި މައުލޫމާތުތައް ހިމަނާފައި ހުއްޓެވެ.


ހުވަންޏަކީ ކޮބާ؟ – Mikal News\nފުވައްމުލަކު މީހުން ދަންނަ ދެވައްތަރެއްގެ ހުވަންޏެއް ހުރެއެވެ. އެކައްޗަކީ ޖިޕްސީ މޮތު (Gypsy moth) ނުވަތަ ގަހުގައި އަޅާ ކޮކާ ފަންޏެކެވެ. އަނެއް ވައްތަރު ހުވަންޏަކީ ތަންކޮޅެއް ކުރީގައި ފުވައްމުލަކު މީހުން ދޮށީގައި މަސް ބޭނުންމަށް ތައްޔާރުކުރި ބުޅިއެކެވެ. އެހެން ބުޅިތަކާއި އެބުޅީގެ ތަފާތަކީ ކަނިކަނޑާފައި ނެތުމާއި، ދޮށިން ކަޅުބިލަ މަސް ބާނާއިރު ފަސޭހަކަމާއެކު ވައިގެ ތެރެގައި މަސް ބުޅިން ނާއްޓާލެވޭތީއެވެ. މިހާރު މިވައްތަރު ހުވަނި ފެނުމަކީ ދަތިކަމެކެވެ. އެއީ އެވައްތަރު ބުޅި މިހާރު މީހުން އާއްމުކޮށް ނުގެންގުޅޭތީ އެވެ.\nމިހާރު މީހުންނަށް އުނދަގޫވެގެން މިއުޅެނީ ގަހުގައި އަޅާ ހުވަނީގެ ސަބަބުންނެވެ. ރާއްޖޭގެ ވަރަށް ގިނަ ރަށްރަށުގައި ހުވަނީގެ އުނދަގުލާއި ކުރިމަތިވެއެވެ.\nހުވަނީގެ އެކި މަރުހަލާތައް\nހުވަނި އަޅާނީ އާއްމުގޮތެއްގައި ހޫނު މޫސުމުގައި ކޮކާ ބިސްތައް ފަންޏަށް ބަދަލުވުމުންނެވެ. ކޮކާ ބިސް އަޅާނީ ބޮޑެތި ގަހުގެ ފަތްތަކަށާއި ބައެއްފަހަރު ފާރުތަކުގައި ހުންނަ ލޯވަޅުތަކަށެވެ. ކޮކާ ފަންޏެއްގެ ބޮޑުމިނުގައި ގާތްގަޑަކަށް ދޮޅު އިންޗި ނުވަތަ2އިންޗި ވަރު ހުރެއެވެ.\nފުވައްމުލަކުގައި ހުވަނީ އަޅާކަމަށް އެންމެ ބޮޑަށް ފާހަގަ ކުރެވޭ ގަސްތަކުގެ ތެރޭގައި އަނބުގަހާއި، ފުނަގަހާއި، ޖަނބުރޯލު ގަސް، ފޭރު ގަސް، ބަނބުކެޔޮ ގަސް ކުންނާރު ގަސް އަދި މިދިލި ގަސް ހިމެނެއެވެ. ދުިޔޭގެއި 500 އެއްހާ ބާވަތުގެ ގަސްގަހުގައި ހުވަނި އަޅާކަމަށް ވެއެވެ.\nހުވަނީގެ ސަބަބުން މީހުންނަށް އުނދަގޫވަނީ އެއީ ފައިދިގު މަކުނުގެ ވާގޮތަށް ނަރުވާލާފައި ހުންނަ އެއޗަކަށް ވެ އެނަރުވާ ގައި ހުވަނި ގަހުން ތިރިއަށް އެލލިގެން އޮންނަ އިރު މީހުންގެ ގައިގައި ހުވަނި އަދި އޭގެ ނަރުވާ ޖެހުމުން ހިރުވާ (ކެހުން)، ފިތްގަނޑު ނަގައި ތަފާތު އުނދަގޫވެއެވެ. ރާއްޖޭގެ ގިނަމީހުންނަށް ހުވަނި ފާހަގަ ކުރެވިފައިވަނީ ގަހަށް ގެއްލުންދޭއެއަޗަކަސް ވުރެ ބޮޑަށް މީހުންނަށް އުނގަދޫތަޚާއި ދިމާވާ އެއްޗެއްގެ ގޮތުގައެވެ.\nހުވަންޏާއި މަދިރި ކޮންޓްރޯލް ކުރުމަށް ސްޕޭކުރުން. ފޮޓޯ: ފުވައްމުލައް ސިޓީ ކައުންސިލް\nނަމަވެސް ހުވަނީ ވިހަނީ އެއްދުވަސްވަރެއްގައި ހާހުން ދޮޅުހާހުން ކަމަށް ވުމުން ހުވަނި އަޅާ ގަހުގެ ފަތްތައް އެއްކޮށް ކައި ހުސްކޮށްލާކަށް މާގިނަ ދުވަހެއް ނުނަގައެވެ. އަދި އެއާއެކު ބައެއް ގަހުގެ ހެދުމަށް ބުރޫ އަރައި ބައެއް ގަސްތައް އެއްކޮށް މަރުވެސް ވެއެވެ.\nގޭދޮށުގައި ހައްދާ ގަހުގައި ހުވަނި އެޅުމުން ގިނަ މީހުން ހުވަނީން ސަލާމަތްވުމަށް ގަސް ކޮށާލައެވެ. ނުވަތަ ގަސް އެއްކޮށް ކަނޑާވެސް ލައެވެ. ގަސް ކަނޑާ ނުލައިވެސް ހުވަނި ކޮންޓްރޯލް ކުރެވިދާނެއެވެ.\nހުވަނި އަޅާފައިވާ ގަހުގައި އަލިގަދަ ބޮއްކެއް ދިއްލައި އެގަސް ދޮށުގައި ސައިބޯނި ފެންއެއްޗެއް ބެހެއްޓުމުން އެގަހަށް އަންނަ ހުވަނީގެ ފިރިހެން ކޮކާތައް ފެން އެއްޗަށް ވެއްޓި މަރުވެއެވެ. މިގޮތުން އަންހެން ކޮކާލަށް އިތުރަށް ބިސް އެޅުން މަދުކުރެވެއެވެ. އަދި އަންހެން ކޮކާލާއި ފިރިހެން ކޮކާ ދުރުކުރުމަށް ،ފެރެނޯންސް، ބޭނުންކުރުމުން އިތުރަށް ބިސްއެޅުން މަދުވެއެވެ. ހުވަނީގެ އަންހެން ކޮކާލަކީ އުދުހޭ އެއްޗެއް ކަމަށް ނުވެއެވެ.\nހުވަނީގެ ލައިފް ސައިކަލް\nއާއްމުކޮށް ސޫފާ ސޫއްޕި މަދުކުރުމަށް ބޭނުންކުރާ ‘އިންސެކްޓިސައިޑް’ ގަހަށް ސްޕްރޭކޮށްގެން ހުވަނި ކޮންޓްރޯލް ކުރެވިދާނެއެވެ. މިގޮތުން ސްޕްރެ ކުރާއިރު ކެޓަޕިލާގެ ސައިޒުން އިންޗިއަކަށް ބޮޑު ނުވަނީސް ސްޕްރޭކުރުމުން އެއިގެ ނަތީޖާ މާބޮޑަށް ވެސް ރަނގަޅުކަމަށް ވެއެވެ.\nހުވަނި ގިނައިން އަޅާފައިވާ ގަހަކުން ހުވަނި މަދުކުރުމަށް އެގަހުގެ ގަސްގަނޑުގައި ގޮންނިގަނޑެއް ނުވަތަ ގޮފިގަނޑުގައި ފޮތިގަނޑެއް ކަހަލަ އެއ ްޗެއ ްއައްސާފައި ބެހެއްޓުމުން އެއިގެ ތެރެއަށް ހުވަނިތައް ޖަމާވެއެވެ. އަދި އެގޮތަށް ޖަމާވުމުން ނަގައި އެއެއްޗެހިތައް މަދު ކުރެވިދާނެއެވެ.\nހުވަނި ކޮންޓްރޯލް ކުރުމަށް ބައިލަސް ތުރިންޖިއަންސީސް (ބީޓީ) ކިޔާ ބެކްޓީރިއާ އެއް ބެނުންކުރެއެވެ. އަދި މީގެ އިތުރުން ބައެއްކަހަލަ ވައިރަސް އާއި ފަންގަސް ފަދަ ޖަރާސީމުތައ ްވެސް ބޭނުންކުރެއެވެ.


[މައިލޯ ކިޑްސް ފުޓްބޯލް ފިއެސްޓާ] ހުޅުއްވައިދެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު އަޙްމަދު އަދީބު ޢަބްދުލްޣަފޫރު ދެއްކެވި ވާހަކަފުޅު - The President's Office\n[މައިލޯ ކިޑްސް ފުޓްބޯލް ފިއެސްޓާ] ހުޅުއްވައިދެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު އަޙްމަދު އަދީބު ޢަބްދުލްޣަފޫރު ދެއްކެވި ވާހަކަފުޅު\n9 ސެޕްޓެންބަރު 2015، ރިފަރެންސް: FAS/NRAA/2015/10\nއާދެ، ވަޑައިގެން ތިއްބެވި ހުރިހާ ޢިއްޒަތްތެރިން، ހުރިހާ ކިޔަވާ ކުދިން، ހުރިހާ ފުޓްބޯޅަ ކުޅުންތެރިން.\nއާދެ، ވެޓެރަންސުން އިސްނަގައިގެން ބާއްވާ މި މުބާރާތަކީ، އަޅުގަނޑު ދެކޭގޮތުގައި ވަރަށްވެސް ކާމިޔާބު މުބާރާތެއް. އާދެ، ފުޓްބޯޅައަށް ހިތްޖެއްސުމަށްޓަކައި އަޅުގަނޑުމެން ފަށްޓަންޖެހޭނީ އެންމެ ކުޑައިރު. އަޅުގަނޑު ދެކޭގޮތުގައި، މި ޖޫނިއަރ ފުޓްބޯޅަ ލީގަކީ ވަރަށް ރަނގަޅު ފެށުމެއް. އަދި ވަރަށް ކާމިޔާބު މުބާރާތެއް. އަދި މިކަމުގައި މިބޭފުޅުންގެ މެއިން ސްޕޮންސަރ މައިލޯއަށްވެސް، އަދި ހަމައެހެންމެ ލިލީއަށްވެސް އަޅުގަނޑު ވަރަށް ޚާއްޞަ ޝުކުރެއް ދަންނަވާލަން.\nކޮބާ، ހުރިހާ ކުދިން ތައްޔާރުތަ؟ ކޮބާ، ކޮންބައެއް ޗެމްޕިއަނަކަށްވާނީ؟ އާނ ހުރިހާ ޓީމެއްވެސް މޮޅުވާނެދޯ. ވަރަށް ރަނގަޅު. އާނ، ތިޔަކުދިން ކިޔެވުމާއެކީގައި ވަރަށް ބޮޑަށް ފުޓްބޯޅަވެސް ކުޅެންޖެހޭނެ. އެހެންވީމާ، ވަރަށް އުފާވޭ، ވަރަށް މޮޅު ހުރިހާ ޓީމެއްވެސް މިތަނުން ފެންނާތީ ވަރަށް އުފާވޭ. އެހެންވީމާ، ފުޓްބޯޅަ ކުޅޭހިތްވާ ހުރިހާ ކުދިން އަތްމައްޗަށް ނަގާބަލަ! އާނ، ވަރަށްވެސް ރަނގަޅު. އާނ، ތިޔަކުދިންނާ އެކީގައި އަޅުގަނޑަށް ހީވަނީ ބެލެނިވެރިންވެސް ވަރަށްބޮޑު ރޯލެއް އަދާކުރޭހެން. އަޅުގަނޑަށް ހީވަނީ ކުޑަކުދިންނެކޭ އެއްގޮތަށް، މިހާރު އެކުދިންގެ މުބާރާތް ކުރިއަށްދާއިރުގައި، ބެލެނިވެރިންގެ މުބާރާތެއްވެސް އެކުއެކީގައި ބާއްވަންޖެހޭ ހިސާބަށް އެބަދޭހެން. އެއީ އަޅުގަނޑަށް ފެނޭ ވަރަށް ސަޕޯޓް ކުރާތަން. އަޅުގަނޑަކަށް ނުފެނޭ، މިއަށްވުރެ ވަރުގަދަ މުބާރާތެއް، ސަޕޯޓަރުންގެ ފޯރިގަދަ.\nއެހެންވީމާ، އަޅުގަނޑު އެދެނީ މިފަދަ ގިނަގުނަ މުބާރާތް ބޭއްވުމަށް. އަދި ޚާއްޞަކޮށް، ފުޓްބޯޅައަށް ތިޔަ ހުރިހާ ބޭފުޅުންވެސް ތިޔަ ދެއްވާ އަހަންމިއްޔަތަށް ވަރަށް ޝުކުރު އަދާކުރަން. ހަމަގައިމުވެސް އަޅުގަނޑުމެންގެ ޤައުމީ ކުޅިވަރަކީ ފުޓްބޯޅަ. އެހެންވެ، ފުޓްބޯޅައަށް އާކުދިން އުފެއްދުމަށްޓަކައި އަޅުގަނޑަށް ހީވަނީ މިހިސާބުން ކަންނޭނގެ އަޅުގަނޑުމެންނަށް ފެށްޓެނީ. އެހެންވެ، ވެޓެރަންސަށާއި އަދި ލިލީ، މައިލޯ، ބައިވެރިވާ ހުރިހާ ސްކޫލްތައް އަދި އަޅުގަނޑުމެންގެ އެޑިޔުކޭޝަން މިނިސްޓަރަށާއި، އަދި ހަމައެހެންމެ، ހުރިހާ ބެލެނިވެރިންނަށް ވަރަށް ޚާއްޞަ ޝުކުރެއް، ސަރުކާރުގެ ނަމުގައި އަޅުގަނޑު ދަންނަވަން.\nއަޅުގަނޑުގެ ވާހަކަ ކުރުކޮށްލާނީ، ތިޔަ ހުރިހާ ކުދިންވެސް ވީހާވެސް އަވަހަށް މުބާރާތް ފަށްޓައި، ހުރިހާ ކުދިންވެސް މޮޅުވާނެ ކަމަށް އުންމީދު ކުރަމުން.